title: রিভার গড

text:
ফারাওয়ের সমাধির জন্য উপযুক্ত জায়গা খোজার সময় নৃশংস ইথিওপিয়ার সর্দার আরকুন টাইটাকে বন্দি করে। সেখানে বন্দিদশায় প্রতিদ্বন্দ্বী সর্দারদের মেয়ে মাসারার সাথে ঘনিষ্ঠ বন্ধুত্ব হয় টাইটার। টাইটা পালিয়ে গিয়ে তার পিতা(মাসারার) কে খুজে বের করে আর তার মেয়েকে উদ্ধার করে দেবার চুক্তি করে। বিনিময়ে তারা প্রচুর ঘোড়া ও নীল তলোয়ার দাবি করে। মিসরিয়দের সাথে যুদ্ধে আরকুন বাহিনী পরাজিত হয়। যুদ্ধে বীর ট্যানাস মারা যায়। মাসারা ও মেমন প্রেমে পরে তাদের বিয়ে হয়। নতুন সম্রাট ফারাও মেমনের নেতৃত্বে তারা মরুভুমি পারি দিয়ে মিসরে ফিরে আসে। তাদের নবাবিষ্কৃত অস্ত্রসম্ভার, যুদ্ধ কৌশল, নতুন ধরনের রথ নিয়ে তারা হিক্সস বাহিনির মোকাবেলা করে এবং থিবেস থেকে বিতারিত করে হারানো সম্রাজ্যের আংশিক ফিরে পায়।স্মিথ এই বইটি লেখার পেছনে অনুপ্রেরনার কথা যে ভাবে বর্ণনা করেনঃ
তিনি আরো বলেছেন যে, "১৯৮৮ সালে এক প্রাচীন অখ্যাত মিসরীয় রাণীর সমাধি আবিস্কার হলে তিনি এব্যাপারে ধারণা পান। যিনি আনুমানিক ১৭৮০ খ্রিস্টপূর্বে মৃত্যুবরণ করেন।" যে প্রত্ন দলটি মিসরের নীলনদের পশ্চিম ধারে খনন কার্য পরিচালনা করছিলেন তাদের আমন্ত্রনেই স্মিথ তখন স্ক্রোল গুলি অনুবাদে সাহায্য করছিলেন।
বইটির শেষে দুই পাতা উপসংহারে স্মিথ দাবী করেন যে তার কাহিনী ১৭৮০ খ্রিস্টপূর্বে লিখিত স্ক্রোলের কাহিনী অনুসারে লেখা হয়েছে যা প্রাচীন মিসরীয় সমাধি খননের সময় আবিষ্কৃত হয়। স্ক্রোলগুলো আবিস্কার করেন মিসরীয় ইতিহাস সম্পর্কে অভিজ্ঞ ডঃ দুরাইদ আল সিমা, যিনি তা অনুবাদের পর স্মিথকে বই লেখার জন্য প্রদান করেন। এটি একটি ভ্রান্ত দাবী ছিল, যা স্মিথ পরের বই দ্য সেভেন্থ স্ক্রোলে জানিয়ে দেন।
বইয়ের প্রধান বিভ্রান্তি ছিল হিক্সসদের আগমন নিয়ে। যা বইয়ে দাবি করা সময়ের প্রায় ১০০ বছর পরের ঘটনা। অর্থাৎ ১৭৮০ খ্রিস্টপূর্বে মিসরের ত্রয়োদশ ডাইনেষ্টির সময়ে নয় প্রকৃতপক্ষে পঞ্চদশ ডাইনেষ্টির সময়ে মিশরে হিক্সসদের আগমন ঘটে। বইয়ের ঘটনা ও চরিত্রের সাথে যা সামঞ্জস্য পূর্ণ নয়।


title: রিভার গড

text: বইয়ের আরেকটি বিভ্রান্তিকর তথ্য হচ্ছে, আরকূনের নীল তরবারি। যা স্টিলের তৈরী বলে লেখক দাবী করেন। প্রকৃতপক্ষে স্টিল আবিষ্কৃত হয় ১৮৫৬ খ্রিষ্টাব্দে। আর যদি ধরেও নেই যে তরবারিটি লোহার তৈরী তাহলেও বিভ্রান্তি। কারণ, ১২০০ খ্রিস্টপূর্বের আগে লোহার ব্যবহার আবিষ্কৃত হয়নি যা কাহিনীর সময়কালের অন্তত ৪০০ বছর পরের ঘটনা।


title: রিভার গড

text: তবে হিক্সসদের মাধ্যমে মিসরীয়রা সর্ব প্রথম ঘোড়ার সাথে পরিচিত হয় লেখকের এই দাবি সঠিক। এছাড়া বাঁকানো ধনুকের আবিস্কার নিয়ে করা লেখকের দাবিটিও সঠিক।


title: আস্ফাল্ট

text: আস্ফাল্ট () কুচকুচে কালো, অর্ধতরল পদার্থ যা অপরিশোধিত পেট্রোলিয়াম থেকে পাওয়া যায়। তবে আস্ফাল্ট প্রাকৃতিক ভাবেও পাওয়া যায়। সড়ক নির্মাণ, রানওয়ে ইত্যাদি নির্মাণকার্যে এটি ব্যবহৃত হয়।


title: আস্ফাল্ট

text: 'আস্ফাল্ট' এ শব্দটি মূলত গ্রিক শব্দ, যার অর্থ দৃঢ় বা সুরক্ষিত। প্রাচীন কালে আস্ফাল্টের ব্যবহার প্রধানত, কোনো কিছু জোড়ানোর কাজে প্রযুক্ত করা হত। যেমন হাতির দাতে রত্ন পাথর বসানো।


title: আস্ফাল্ট

text: বর্তমানে যানা গেছে প্রায় ৩০০০ খ্রিষ্টপূবাব্দে সিন্ধু নদীর তীরে গড়ে ওঠা মহেঞ্জোদাড়োতে প্রথম আস্ফাল্টের লক্ষ্য করা যায়।


title: আস্ফাল্ট

text: আস্ফাল্ট, কঠিন বা সিমেন্টের তৈরি জিনিস জোড়ানোর কাজ করে। যা গরম করলে আস্তে আস্তে দ্রবণ দে পরিণত হয়। বিটুমিন তারকল জাতীয় পদার্থ এর মুখ্য সংঘটক। আস্ফাল্ট কঠিন বা অর্ধতরল অবস্থায় প্রকৃতিতে পাওয়া যায় অথবা পেট্রলিয়াম পরিশোধনের সময় উত্পন্ন হয়। বা পূর্ব উল্লেখিত, বিটুমিন পদার্থ নিজেরা মিলিত হয়ে, বা পেট্রলিয়াম পরিশোধনের ফলে উত্পন্ন পদার্থ মিলিত হওয়ার কারণে উত্পন্ন হয়। আস্ফাল্ট শব্দটি প্রায়, প্রাকৃতিক বা প্রকৃতিজাত বিটুমিনকে বোঝাতে ব্যবহার হয়।


title: আস্ফাল্ট

text: আস্ফাল্ট হ্রদ, অথবা শৈল আকারে পাওয়া যায়। ত্রিনিদাদের আস্ফাল্ট হ্রদ এর উদাহরণ। এরকম হ্রদগুলি কাচা পেট্রলিয়াম হাজার হাজার বছর ধরে সুখার ফলে তৈরি হয়। হ্রদ থেকে প্রাপ্ত আস্ফাল্টের সাথে অনেক রকম অপদ্রব্য মিশে থাকে, যেমন মৃত পশুর অবশেষ, গাছের টুকড়া, বালি, কাদা-মাটি, পাথর ইত্যাদি। আরব, ফ্রান্স, জার্মানি, দক্ষিণ আমেরিকার দেশগুলি ও অস্ট্রিয়া ইত্যাদি দেশগুলিতে শৈল থেকে আস্ফাল্ট পাওয়া যায়।


title: আস্ফাল্ট

text: নকল আস্ফাল্ট (যা বিটুমিন নামে পরিচিত), অপরিশোধিত পেট্রলিয়াম থেকে পওয়া যায়। পেট্রল, কেরাসিন, ডিজেল ইত্যাদি বের করার পর যা বাঁচে তাই আস্ফাল্ট। তৈরির প্রক্রিয়াগত পার্থক্য সৃষ্টি করে আলাদা আলাদা গুন-মানের আস্ফাল্ট উত্পন্ন করা হয়। ও প্রয়োজন মত বেশি গাড় কম গাড় করা হয়। যেখানে শুদ্ধ আস্ফাল্ট ব্যবহার সম্ভব নয়, সেক্ষেত্রে আস্ফাল্টের সাথে কোনো উদ্বায়ু পদার্থের মিশ্রণ দিয়ে আস্ফালকে তরল ও মসৃণ করে ব্যবহার্য করা হয়। তখন উপলবদ্ধ পদার্থকে "কাট ব্যক" বলা হয়। কোনোকোনো ক্ষেত্রে, যেমন ভেজা বা স্যাঁতস্যাঁতে রাস্তার মাঝে লাগানের জন্যে, আস্ফালটের সাথে জল মিশিয়ে ক্ষির (ইম্লেশন) তৈরি করা হয়।


title: আস্ফাল্ট

text: আস্ফাল্টের ব্যবহার বিভিন্ন ভাবে হয়। তবে, এর ব্যবহার বেশিরভাগ সড়ক নির্মাণ বিমানবন্দরের রানওয়ে নির্মাণ, সহ ফুটপথ তৈরির কাজে ব্যবহার হয়। আরও, যেমন নহর তৈরিতে বা ট্যাঙ্কের ভেতর প্রলেপ হিসেবে, বদি বা সমুদ্রের কিনারে তটরক্ষক হিসেবে ও নৌকার প্রলেপ রুপে আস্ফাল্টের ব্যবহার হয়। ভারি শিল্পতে এর ব্যবহার হয় জলাবরোধক কাপড় তৈরিতে যা ছাত, ওয়ালগার্ড নির্মাণকাজে ব্যবহার্য। তাছাড়া এটি বিদ্যুৎরোধকের কাজে প্রযুক্ত করা হয়। ইন্সুলেটিং টেপ, জলরোধী কাগল ইত্যাদি কাজে ব্যবহার হয়। জোড়ন ভরতে তথা সান্দা ভরার কাজেও বহুল ভাবে ব্যবহৃত। বার্নিশ, ওয়েল পেন্ট, নকল রবার ইন্যামল, ও কোল্ডস্টোরজ (শীতভান্ডার), ইলেকট্রনিক ব্যাটারি, রেফ্রিজারেটর ইত্যাদি তৈরির কাজে ব্যবহার করা হয়।


title: আস্ফাল্ট

text: এপর্যন্ত বাংলাদেশে বিটুমিন আস্ফাল্ট বিদেশ থেকে আমদানি করা হয়। কিন্তু এখন ঢাকাতে এর গবেষণাগার নির্মাণ কার্য চলছে।


title: ফরেনসিক রসায়ন

text: ফরেনসিক রসায়ন মূলত: রসায়ন এবং এর উপশাখা ফরেনসিক বিষবিদ্যার (forensic toxicology) আইনি ক্ষেত্রে প্রয়োগ নিয়ে আলোচনা করে । একজন ফরেনসিক রসায়নবিদ কোনও অপরাধস্থলে (crime scene). পাওয়া অজানা বস্তুর সনাক্তকরণে সহায়তা করেন । অজানা বস্তুর সনাক্তকরণের জন্য ফরেনসিক বিশেষজ্ঞরা অনেকরকম যন্ত্র এবং পদ্ধতি ব্যবহার করে থাকেন । সাধারণত ব্যবহৃত পদ্ধতিগুলির মধ্যে high-performance liquid chromatography(HPLC), gas chromatography-mass spectrometry(GCMS),atomic absorption spectroscopy(AAS), Fourier transform infrared spectroscopy (FTIR), এবং thin layer chromatography(TLC) ইত্যাদি প্রধান । অপরাধস্থলে অনেক ধরনের অজানা পদার্থ পাওয়া যেতে পারে এবং সনাক্তকরণে ব্যবহৃত কোনো কোনো যন্ত্র ধংসাত্মক পদ্ধতিতে কাজ করে, তাই সনাক্তকরণে কী পদ্ধতি ব্যবহার করা হবে তা ঠিক করা খুব গুরুত্বপূর্ণ । যেখানে সম্ভব, সেখানে প্রথমে অ-ধংসাত্মক পদ্ধতি প্রয়োগ করার চেষ্টা করা হয় । এতে প্রামাণ্য বস্তূও নষ্ট হয় না, আবার কোন ধংসাত্মক পদ্ধতি ব্যবহার করলে সনাক্তকরণ সহজ হবে, তারও ধারণা পাওয়া যায় ।


title: ফরেনসিক রসায়ন

text: অন্যান্য ফরেনসিক বিশেষজ্ঞদের সাথে সাথে ফরেনসিক রসায়নবিদরা আদালতে উপস্থিত হয়ে প্রত্যক্ষদর্শীর মত তাঁদের প্রমাণ পেশ করেন । ফরেনসিক রসায়নবিদদের কাজ বিভিন্ন নিয়ন্ত্রক সংস্থা,(যেমন Scientific Working Group on the Analysis of Seized Drugs) দ্বারা প্রস্তাবিত নিয়মাবলী ও মানদন্ড মেনে চলতে বাধ্য । নিয়ন্ত্রক সংস্থা নির্ধারিত মানদন্ড ছাড়াও , বিভিন্ন ফরেনসিক সংস্থা তাদের ফলাফল ও যন্ত্রপাতির গুণমানের নিশ্চয়তা বজায় রাখতে নিজস্ব কিছু বাড়তি নিয়মকানুন অনুসরণ করে । প্রাপ্ত ফলাফল যাতে নিখুঁত হয় তা নিশ্চিত করার জন্য ফরেনসিক রসায়নবিদরা যন্ত্রপাতি এবং বিভিন্ন রাসায়নিকের পরিমাণ তারা ঠিকভাবে পরিমাপ করতে পারছে কী না , তা নিয়মিতভাবে পরীক্ষা করা হয় ।


title: ফরেনসিক রসায়ন

text: ফরেনসিক রসায়নবিদরা তদন্তের দিকনির্দেশ করতে এবং তদন্তকারীর কোনও অনুমান সমর্থন বা বাতিল করায় সাহায্য করেন । ঘটনাস্থলে পাওয়া অজানা পদার্থের পরিচয় জানা গেলে কোন পথে তদন্ত এগোবে, সেটা ঠিক করা সহজ হয় । যেমন, অগ্নিঘটিত ঘটনায়, ফরেনসিক রসায়নবিদ পরীক্ষার মাধ্যমে নিশ্চিত হতে পারেন যে আগুন লাগাতে কোনও অতিদাহ্য পদার্থ , (যেমন পেট্রল বা কেরোসিন )ব্যবহৃত হয়েছিল কিনা ; সেক্ষেত্রে আগুন ইচ্ছাকৃতভাবে লাগানো হয়েছিল এই সিদ্ধান্তে আসা যায় । আবার সন্দেহভাজনদের মধ্যে কার নাগালে বিশেষ কোনও জিনিস আছে, তা জানলে অপরাধীর তালিকা বাছাই করতে সুবিধা হয় । যেমন, বিস্ফোরণের ঘটনার তদন্তে , RDX বা C-4 পাওয়া গেলে তা দুর্ঘটনার সাথে মিলিটারি সংযোগের প্রমাণ দেয় , কারণ এই সব বিস্ফোরক মিলিটারীরই ব্যবহার করে থাকে । আবার, যদি TNT ব্যবহার করা হয়েছে বলে প্রমানিত হয়, তবে সন্দেহভাজনের তালিকা বেড়ে যায়, কেননা, এটা মিলিটারি আর ভাঙ্গার কাজ, দুটোতেই ব্যবহার করা হয় । বিষপ্রয়োগের ঘটনার তদন্তে ,নির্দিষ্ট কিছু বিষ পাওয়া গেলে সেটা গোয়েন্দার জিজ্ঞাসাবাদের সময় সহায়ক হয় । যেমন ,যদি রাইসিন প্রয়োগে মৃত্যু হয়ে থাকে , তবে তদন্তকারী এর সম্ভাব্য উত্‍স (রেড়ী গাছের বীজ )খুঁজতে পারেন । অন্যদিকে, যদি স্ট্রিকনিন প্রয়োগে মৃত্যু হয়ে থাকে, তবে এর গাছ বা এর বীজ অনলাইনে অর্ডার দিয়ে কে কিনেছিল, তা জানা যেতে পারে ।


title: ফরেনসিক রসায়ন

text: তদন্তকারীদের যদি সন্দেহ হয় যে ড্রাগ বা এলকোহল প্রয়োগ করা হয়েছে, সেক্ষেত্রে ফরেনসিক রসায়নবিদ পরীক্ষা করে তা নিশ্চিত অথবা বাতিল করতে পারেন । ফরেনসিক রসায়নবিদরা যে সব যন্ত্র ব্যবহার করেন, সেগুলো খুব সামান্য মাত্রায় ও কোনও বস্তুর উপস্থিতি সনাক্ত করতে পারে । তাই সম্ভাব্য বস্তুর পরিমাণও তদন্তে খুব গুরুত্বপূর্ণ । যেমন, মদ খেয়ে গাড়ী চালালে রক্তে এলকোহলের মাত্রা মেপে শাস্তি হবে কিনা , তা বলা যায় । অতিমাত্রায় ড্রাগ গ্রহনের ফলে মৃত্যু হয়েছে , এমন ঘটনায় মৃত ব্যক্তির শরীরে পাওয়া ড্রাগের পরিমাণ মেপে তা নিশ্চিত করা যায় ।


title: মারাঠি উইকিপিডিয়া

text: মারাঠি উইকিপিডিয়া হচ্ছে অনলাইন মুক্ত বিশ্বকোষ উইকিপিডিয়ার মারাঠি ভাষার সংস্করণ। ১ মে ২০০৩ সালে যাত্রা শুরু হয় এই উইকিপিডিয়ার এবং 2022 পর্যন্ত নিবন্ধ সংখ্যা টি এবং জন ব্যবহারকারী, জন প্রশাসক টি ফাইল আছে এই উইকিপিডিয়ায় এবং সর্বমোট সম্পাদনা সংখ্যা টি।


title: বৃহৎ সংখ্যার নামের তালিকা

text: বাংলা ভাষাতে ১৮টি ঘর রয়েছেঃ একক, দশক, শতক, হাজার বা সহস্র, অযুত, লক্ষ, নিযুত, কোটি, অর্বুদ, পদ্ম, খর্ব, নিখর্ব, মহাপদ্ম, শঙ্কু, জলধি, অন্ত্য, মধ্য, পরার্ধ। প্রতিটি ঘর আগের ঘরের মানের দশগুণ।


title: বৃহৎ সংখ্যার নামের তালিকা

text: এই সংখ্যাগুলো আমেরিকা,কানাডা ও আধুনিক ব্রিটিশ এককে প্রদত্তঃ


title: কম্বোডীয় জনতা পার্টি

text: কম্বোডীয় জনতা পার্টি (, "Kanakpak Pracheachon Kâmpuchéa") কম্বোডিয়ার বর্তমান ক্ষমতাসীন রাজনৈতিক দল। পূর্বে এ দলের নাম ছিল কম্পুচিয় জনতা বৈপ্লবিক পার্টি (কেপিআরপি)। ১৯৭৯ থেকে ১৯৮৯ মেয়াদকালে গণপ্রজাতন্ত্রী কম্পুচিয়াসহ কম্বোডিয়া রাষ্ট্রের প্রথম দুই বছর একমাত্র বৈধ দল ছিল। কম্বোডিয়া রাষ্ট্রের ক্রান্তিকালীন সময়ে এর নাম পরিবর্তন করা হয়েছিল। এ সময় মার্কসবাদ-লেনিনবাদের মতাদর্শ স্থগিতসহ একদলীয় ব্যবস্থার প্রবর্তন করা হয়। ১৯৭৯ থেকে কম্বোডিয়া সরকারের আমল থেকে এ দলটি দেশ শাসন করছে ও বিশ্বের অন্যতম দীর্ঘস্থায়ী শাসক দলের মর্যাদা পাচ্ছে। বর্তমান প্রধানমন্ত্রী হুন সেন দলের সভাপতির দায়িত্ব পালন করছেন।


title: কম্বোডীয় জনতা পার্টি

text: ১৯৭৯ থেকে ৫ ডিসেম্বর, ১৯৮১ তারিখ পর্যন্ত দলের মহাসচিব ছিলেন পেন সোভান। মূলতঃ মার্কসবাদ-লেনিনবাদী দল হিসেবে কেপিআরপি প্রতিষ্ঠিত হয়েছিল। কিন্তু, ১৯৮০-এর দশকের মধ্যভাগে হেং সামরিনের নেতৃত্বে দলের সংস্কার কার্যক্রম পরিচালিত হয়। কিন্তু, ১৯৯০-এর দশকে সাম্যবাদের ধ্যান-ধারণা থেকে বিচ্যুত হয় ও দলের পুণঃনামকরণ করা হয় কম্বোডীয় জনতা পার্টি। ২০১৩ সালের জাতীয় পরিষদের নির্বাচনে দল সামান্য ব্যবধানে জয় পায়। কিন্তু, সিনেটে দলটি ব্যাপকভাবে সংখ্যাগরিষ্ঠতা লাভ করে।


title: কম্বোডীয় জনতা পার্টি

text: ২৮ জুন, ১৯৫১ তারিখে ফরাসী ঔপনিবেশিক আমলে কম্পুচিয় জনতা বৈপ্লবিক পার্টি (কেপিআরপি) নামে দলটির আত্মপ্রকাশ ঘটে। ১৯৬০ সালে দলের নাম পরিবর্তন করে ডব্লিউপিকে ও ১৯৬৬ সালে সিপিকে নামে পরিবর্তিত হয়। মে, ১৯৮১ সালে প্রথম দলীয় কংগ্রেস আহ্বান করা হয়। ধারণা করা হয় যে, ১৯৭৮ সালের মধ্যবর্তী সময়ে দলটির আত্মপ্রকাশ ঘটে।


title: কম্বোডীয় জনতা পার্টি

text: ১৯৭৯ সালের শুরুর দিকে একদল ভিন্নমতাবলম্বী সিপিকে সদস্য কংগ্রেস আহ্বান করে। তাঁরা ১৯৫১ সালে প্রতিষ্ঠিত কেপিআরপি দলের প্রকৃত উত্তরাধিকারী হিসেবে দাবী করে ও কংগ্রেসকে তৃতীয় দলীয় কংগ্রেসরূপে আখ্যা দেয়। ২৮ জুন, ১৯৫১ তারিখকে দলের প্রতিষ্ঠার তারিখ হিসেবে আখ্যায়িত করে। পেন সোভান ও রোহ সামাইকে কংগ্রেস থেকে মনোনীত করে জাতীয় কমিটিতে নেতৃত্বে দেয়। ১৯৭৯ সালে জেলা পর্যায়সহ জাতীয়ভাবে মহিলাদের দলীয় শাখা গঠন করা হয়।


title: কম্বোডীয় জনতা পার্টি

text: পেন সোভানের রাজনৈতিক প্রতিবেদনে জানা যায়, ২৬-২৯ মে, ১৯৮১ তারিখে চতুর্থ দলীয় কংগ্রেস অনুষ্ঠিত হয়েছিল। তিনি পল পটের নেতৃত্বাধীন সিপিকে থেকে কেপিআরপিকে নিরাপদ দূরত্বে রাখেন। দল ও দেশের জন্য সিপিকে-কে বিশ্বাসঘাতকরূপে আখ্যায়িত করে।


title: কম্বোডীয় জনতা পার্টি

text: কেপিআরপি’র সিদ্ধান্ত মোতাবেক কংগ্রস উন্মুক্তভাবে পরিচালিত হবার সিদ্ধান্ত নেয়। খেমার রুজদের সাথে চলমান গেরিলা যুদ্ধ স্বত্ত্বেও দলটির ক্ষমতায় থাকার বিষয়ে নেতৃত্বের প্রতি বিশ্বাসযোগ্যতা বৃদ্ধি পায়।


title: কম্বোডীয় জনতা পার্টি

text: ৪ ডিসেম্বর, ১৯৮১ তারিখে পেন সোভানের পরিবর্তে হেং সামরিন দলীয় প্রধান হলেও ভিয়েতনামপন্থী নীতির পরিবর্তন ঘটেনি। পলিটব্যুরোতে হেং সামরিন ও চি সিম যথাক্রমে প্রথম ও দ্বিতীয় অবস্থানে ছিলেন।


title: কম্বোডীয় জনতা পার্টি

text: ১৯৯১ সালে জাতিসংঘের মধ্যস্থতায় শান্তি ও পুণঃমিলনকালীন সময়ে দলের নাম পরিবর্তিত করে বর্তমান নামে নামাঙ্কিত করা হয়।


title: কম্বোডীয় জনতা পার্টি

text: গণতন্ত্রের দিকে ধাবিত করার ফলে দলীয় প্রধান হিসেবে নির্বাচনে জয়ী হয়ে হুন সেন প্রধানমন্ত্রী হন। ১৯৯৮ সালের জাতীয় পরিষদের নির্বাচনে ১২৩ আসনের মধ্যে দলটি ৬৪ আসন দখল করে। এরপর ২০০৩ সালে ৭৩ ও ২০০৮ সালে ৫৮% ভোট নিয়ে ৯০ আসন পায়। ২০০৬ সালের সিনেট নির্বাচনেও দলটি জয় পেয়েছিল।


title: কম্বোডীয় জনতা পার্টি

text: বর্তমানে স্থায়ী কমিটি হিসেবে পরিচিত সাবেক কমিউনিস্ট নাম পলিটব্যুরোতে দলটির ৩৪ সদস্য সদস্য প্রতিনিধিত্ব করছেন।


title: কোয়া ড্রিলিয়ন

text: কোয়া ড্রিলিয়ন নিচের দুটির মধ্যে যেকোন একটি হতে পারে।


title: সানারপাড় রওশন আরা কলেজ

text: সানারপাড় রওশন আরা ডিগ্রি কলেজ বাংলাদেশের নারায়ণগঞ্জ জেলার একটি উচ্চ মাধ্যমিক স্তরের শিক্ষা প্রতিষ্ঠান।


title: সানারপাড় রওশন আরা কলেজ

text:
নারায়ণগঞ্জ জেলার সিদ্ধিরগঞ্জ থানার শহরতলী সানারপাড়ে।
এটি ঢাকা-চিটাগাংরোড হাইওয়ের পশ্চিম পার্শে ডেমরার সারুলিয়া রোডে অবস্থিত।


title: সানারপাড় রওশন আরা কলেজ

text: ১৯৯৭ সালে রওশন আরা বেগমের ঐকান্তিক প্রচেষ্টায় কলেজটি স্থাপিত হয় এবং ফলশ্রুতিতে প্রতিষ্ঠাতার নামানুসারে এর নামকরণ করা হয়।


title: সানারপাড় রওশন আরা কলেজ

text: ১৯৯৭-৯৮ শিক্ষাবর্ষ হতে শুরু হয়েছে এই কলেজটির শিক্ষা কার্যক্রম। এখানে বিজ্ঞান, মানবিক ও ব্যবসায় শিক্ষা শাখায় শিক্ষা কার্যক্রম পরিচালিত হয়।


title: সানারপাড় রওশন আরা কলেজ

text: লেখাপড়ার পাশাপাশি সানারপাড় রওশন আরা কলেজে সহ-শিক্ষা কার্যক্রমকেও বিশেষ গুরুত্ব দেয়া হয়।


title: সানারপাড় রওশন আরা কলেজ

text: বর্তমানে এই শিক্ষা প্রতিষ্ঠানে মোট ৮৭৯জন শিক্ষার্থী অধ্যয়নরত রয়েছে।


title: আলী আকবর ডেইল ইউনিয়ন

text: আলী আকবর ডেইল বাংলাদেশের কক্সবাজার জেলার অন্তর্গত কুতুবদিয়া উপজেলার একটি ইউনিয়ন।


title: আলী আকবর ডেইল ইউনিয়ন

text: আলী আকবর ডেইল ইউনিয়নের আয়তন ৪৫৪৬ একর (১৮.৪০ বর্গ কিলোমিটার)।


title: আলী আকবর ডেইল ইউনিয়ন

text: ২০১১ সালের পরিসংখ্যান অনুযায়ী আলী আকবর ডেইল ইউনিয়নের লোকসংখ্যা ২০,১৪৩ জন। এর মধ্যে পুরুষ ১০,৬৫২ জন এবং মহিলা ৯,৪৯১ জন।


title: আলী আকবর ডেইল ইউনিয়ন

text: কুতুবদিয়া উপজেলার সর্ব-দক্ষিণে আলী আকবর ডেইল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের উত্তরে বড়ঘোপ ইউনিয়ন; পূর্বে কুতুবদিয়া চ্যানেল, পেকুয়া উপজেলার মগনামা ইউনিয়ন, উজানটিয়া ইউনিয়ন ও মহেশখালী উপজেলার মাতারবাড়ী ইউনিয়ন এবং দক্ষিণে ও পশ্চিমে বঙ্গোপসাগর অবস্থিত।


title: আলী আকবর ডেইল ইউনিয়ন

text: আলী আকবর ডেইল ইউনিয়ন কুতুবদিয়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম কুতুবদিয়া থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ। এ ইউনিয়নের গ্রামগুলো হল:


title: আলী আকবর ডেইল ইউনিয়ন

text: আলী আকবর ডেইল ইউনিয়নের স্বাক্ষরতার হার ২২.৬১%। এ ইউনিয়নে ২টি মাধ্যমিক বিদ্যালয়, ২টি দাখিল মাদ্রাসা ও ৮টি প্রাথমিক বিদ্যালয় রয়েছে।


title: আলী আকবর ডেইল ইউনিয়ন

text: আলী আকবর ডেইল ইউনিয়নে যোগাযোগের প্রধান সড়ক হল কুতুবদিয়া-আলী আকবর ডেইল সড়ক। প্রধান যোগাযোগ মাধ্যম ট্যাক্সি বা রিক্সা।


title: আলী আকবর ডেইল ইউনিয়ন

text: আলী আকবর ডেইল ইউনিয়নের পূর্ব দিকে কুতুবদিয়া চ্যানেল এবং দক্ষিণ ও পশ্চিম দিকে রয়েছে বঙ্গোপসাগর।


title: বড়ঘোপ ইউনিয়ন

text: বড়ঘোপ বাংলাদেশের কক্সবাজার জেলার অন্তর্গত কুতুবদিয়া উপজেলার একটি ইউনিয়ন।


title: বড়ঘোপ ইউনিয়ন

text: বড়ঘোপ ইউনিয়নের আয়তন ২৪৭০ একর (১০ বর্গ কিলোমিটার)।


title: বড়ঘোপ ইউনিয়ন

text: ২০১১ সালের পরিসংখ্যান অনুযায়ী বড়ঘোপ ইউনিয়নের লোকসংখ্যা ২৫,৮৯৪ জন। এর মধ্যে পুরুষ ১৩,১২৫ জন এবং মহিলা ১২,৭৪৯ জন।


title: বড়ঘোপ ইউনিয়ন

text: কুতুবদিয়া উপজেলার মধ্যাংশে বড়ঘোপ ইউনিয়নের অবস্থান। কুতুবদিয়া উপজেলা সদর এ ইউনিয়নে অবস্থিত। এ ইউনিয়নের উত্তরে কৈয়ারবিল ইউনিয়ন ও লেমশীখালী ইউনিয়ন, পূর্বে কুতুবদিয়া চ্যানেল ও পেকুয়া উপজেলার মগনামা ইউনিয়ন, দক্ষিণে আলী আকবর ডেইল ইউনিয়ন এবং পশ্চিমে বঙ্গোপসাগর অবস্থিত।


title: বড়ঘোপ ইউনিয়ন

text: বড়ঘোপ ইউনিয়ন কুতুবদিয়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম কুতুবদিয়া থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ। এটি "বড়ঘোপ" মৌজা নিয়েই গঠিত।


title: বড়ঘোপ ইউনিয়ন

text: ওয়ার্ডভিত্তিক এ ইউনিয়নের গ্রামগুলো হল:


title: বড়ঘোপ ইউনিয়ন

text: বড়ঘোপ ইউনিয়নের স্বাক্ষরতার হার ৩৮.০২%। এ ইউনিয়নে ১টি সরকারি কলেজ, ১টি মহিলা ডিগ্রী কলেজ, ১টি ফাজিল মাদ্রাসা, ১টি মাধ্যমিক বিদ্যালয় ও ১০টি প্রাথমিক বিদ্যালয় রয়েছে।


title: বড়ঘোপ ইউনিয়ন

text: বড়ঘোপ ইউনিয়নে যোগাযোগের প্রধান সড়ক হল কুতুবদিয়া-ধুরুং সড়ক। প্রধান যোগাযোগ মাধ্যম ট্যাক্সি বা রিক্সা।


title: বড়ঘোপ ইউনিয়ন

text: বড়ঘোপ ইউনিয়নে ২৮টি মসজিদ ও ৪টি মন্দির রয়েছে।


title: বড়ঘোপ ইউনিয়ন

text: বড়ঘোপ ইউনিয়নের পূর্ব দিকে কুতুবদিয়া চ্যানেল এবং পশ্চিম দিকে রয়েছে বঙ্গোপসাগর। এছাড়া রয়েছে কুমিরাছড়া খাল এবং আজমকলোনী কাজীর বাপের খাল।


title: বড়ঘোপ ইউনিয়ন

text: বড়ঘোপ ইউনিয়নের প্রধান হাট/বাজার হল বড়ঘোপ বাজার।


title: এথেলম

text: এথেলম (বা Æthelhelm; মৃত্যু ৯২৬) একজন ইংরেজ পাদ্রী ছিলেন, যিনি বাথ এবং ওয়েলসের প্রথম বিশপ, এবং পরবর্তীতে ক্যান্টারবেরির আর্চবিশপ ছিলেন। এক বিশপীয় এলাকা থেকে অন্য এলাকায় তার স্থানান্তর পরবতী যাজকদের জন্য একটি নজির স্থাপন করেছিলেন কারণ এর আগে এই ধরনের স্থানান্তর বেআইনী বলে বিবেচিত হত। আর্চবিশপ হিসেবে এখেলম নতুন রাজাকে মুকুট পড়িয়ে দিতেন এবং সম্ভবত, তিনি নতুন রাজার রাজ্যাভিষেক অনুষ্ঠানের প্রক্রিয়াটি তিনিই লিপিবদ্ধ করেছিলেন। ডানস্টানের একজন পুরান আত্বীয়, ক্যান্টারবেরির পরবর্তী আর্চবিশপ, এথেলম ডানস্টানের কমজীবনের শুরু দিকে তাকে সহযোগিতা করেন। এথেলমের মৃত্যুর পর, তাকে একজন সাধক হিসেবে বিবেচনা করা হয়।


title: এথেলম

text: ৯০৯ খ্রিস্টাব্দে সি অব ওয়েলসের প্রথম যাজকের পদে উন্নীত হওয়ার পূবে এথেলম গ্লাসটনব্যারি গির্জার একজন সন্নাসী ছিলেন। সি অব ওয়েলস প্রতিষ্ঠিত হয়েছিল শেনবোন বিশপীয় এলাকাকে, যা আকারে অনেক বড় ছিল, বিভক্ত করে সমারসেট প্রদেশ বিশপীয় এলাকা সৃষ্টি করা হয়েছিল। ওয়েলস প্রদেশটির মধ্যবতী অঞ্চলে অবস্থিত বিধায় ওয়েলসকে বিশপীয় এলাকার জন্য বাছাই করা হয়েছিল। কিছু কিছু পন্ডিতের গবেষণা থেকে পাওয়া যায় যে, এথেলম আর এথেলহেল্ম, ওয়েসেক্সের রাজা এথেলরেডের পুত্র, একই ব্যক্তি হতে পারে, কিন্তু অধিকাংশ ঐতিহাসিক মতে এটি গ্রহণযোগ্য নয়। কিছু সূত্রের বিবৃতি মতে, এথেলম উচ্চপদস্থ খ্রিস্টীয় যাজক বা বিশপ হওয়া পূবে তিনি গ্লাসটনব্যারি গির্জার সন্নাসী ছিলেন, কিন্তু অন্য সূত্রগুলো এই মতের সাথে দ্বিমত পোষণ করে এবং সূত্র অনুসারে তিনি ঐ পদে আসীন ছিলেন না। তার ভাই হেরোস্টান, যিনি গ্লাসটনব্যারি নিকটেই বাস করতেন।


title: এথেলম

text: অগাস্ট ৯২৩ এবং সেপ্টম্বর ৯২৫ এর মধ্যেই প্রধান ধর্ম যাজক পদে তার পদোন্নতি ঘটে। সি অব ওয়েলস থেকে তার অন্য বিশপীয় এলাকায় তার স্থানান্তর ভবিষ্যতের যাজকদের জন্য একটি নজির স্থাপন করে। এথেলমের স্থানান্তরের পূর্বে বিশপের এক বিশপীয় এলাকা থেকে অন্য বিশপীয় এলাকায় স্থানান্তর গির্জার অনুশাসন অনুযায়ী বা যাজক সম্পর্কিত আইন অনুযায়ী বেআইনি ছিল। তবে বর্তমানে পোপরা নিজেরাই স্থানান্তরিত হন এবং এথেলমের পর থেকে ব্রিটেনে এই ধরনের স্থানান্তর সাধারণ ঘটনায় পরিণত হয়। এথেলম ডানস্টানের, যিনি পরবর্তীতে ক্যান্টারবরির আর্চবিশপ হন, চাচা ছিলেন। এথেলমই ডানস্টানকে রাজ দরবারে নিয়ে গিয়েছিলেন।


title: এথেলম

text: ৯২৫ খ্রিস্টাব্দের ৪ সেপ্টম্বরে ইংল্যান্ডের রাজা এথেলস্টান এর রাজ্যাভিষেক অনুষ্ঠানে সভাপতিত্ব করেছিলেন এবং সম্ভবত তিনিই নতুন ওরডো (নিয়মবিধি বা অধ্যাদেশ) লিখেছিলেন যেখানে প্রথমবারের মত নতুন রাজা শিরস্ত্র বা শিরস্ত্রাণ ধারণ করার পরিবর্তে মুকুট মাথায় পরিধান করেন। ক্যান্টারবরির সেন্ট অগাস্টিন গির্জাকে তিনি রাজা কর্তৃক অনুমোদিত করান। ক্যান্টারবরির প্রধান ধমযাজক হিসেবে নিজের নামে মুদ্রা প্রচলনের নিয়ম থাকলেও এথেলমের নাম অনুসারে কেন কোন মুদ্রার প্রচলন করা হয়নি তা অস্পষ্টই রয়ে গেছে। প্রধান ধর্মযাজক হিসেবে এথেলমের ব্যাপারে আর বেশি কিছু জানা যায়নি।


title: এথেলম

text: ৮ জানুয়ারি ৯২৬ খ্রিস্টাব্দে এথেলম মৃত্যুবরণ করেন। পরবর্তীতে তিনি সাধক হিসেবে বিবেচিত হন এবং ৮ জানুয়ারীতে তার স্মরণে ধর্মীয় উংসব অনুষ্ঠিত হয়। স্যাক্সন-এরা আর্চবিশপ এলাকার প্রধান গির্জার নিকটেই অবস্থিত সেন্ট জন গির্জাতে এথেলমকে সমাহিত করা হয়। নরম্যান কনকুয়েস্ট অব ইংল্যান্ড এর নামে লানফ্রাঙ্ক আচবিশপীয় এলাকায় নতুন একটি গিজা নিমিত হলে, ক্যান্টাবরির প্রধান যাজককে ঐ গিজায় স্থলাভিষিক্ত করা হয়। পরবতীতে, এথেলম এবং তার উত্তারধিকারী উল্ফথেলমের সমাধি সেন্ট বেনেডিক্টকে উৎসগীত করা একটি গিজায় স্থানান্তর করা হয়।


title: .টিকে

text: .টিকে দক্ষিণ প্রশান্ত মহাসাগরীয় দেশ নিউজিল্যান্ডের টোকেলাউ অঞ্চলের জন্য ইন্টারনেট দেশের কোড টপ-লেভেল ডোমেইন (সিসিটিএলডি)।


title: .টিকে

text: এটি যে কাউকে একটি ডোমেইন তৈরি করতে অনুমতি দেয়। ব্যবহারকারীরা ব্যবসার ক্ষেত্রে বা অন্যান্য কাজে বিনামূল্যে ডোমেইন নিতে পারবে(সীমাবদ্ধতা আছে)। ফ্রি ডোমেইনে বিষয়বস্তু সীমাবদ্ধ, ওয়েবসাইটে যৌন বিষয়বস্তু নিষিদ্ধ, পরনিন্দা-পরচরর্চা, সমালোচনা করতে পারবে না। যদি ব্যবহারকারী প্রদত্ত নিয়ম লঙ্ঘন করে তবে তাকে বহিষ্কার করা হবে।


title: .টিকে

text: সেখানে .টিকে ডোমেইনও কিনা যায়। এতে করে ব্যবহারকারীর সীমাবদ্ধতা থাকে না। প্রথম দুই বছর ডোমেইনের জন্য ১৯.৯০ ডলার দিতে হয়। ব্যবহারকারীর জন্য রয়েছে অবাধ সুবিধা।


title: কৌটিল্য পণ্ডিত

text: কৌটিল্য পণ্ডিত হরিয়ানার কাৰ্ণাল জেলার কোহাণ্ড গ্রামের এক বিস্ময় বালক। সে বৰ্তমানে হরিয়ানার পঞ্চকুলাতে পরিবারসহ বাস করে। মাত্র ৫ বছর ১০ মাস বয়সী কৌটিল্য রাজনীতি, ভূগোল ইত্যাদি বিষয়ে অবিশ্বাস্য দক্ষতা অর্জন করেছে।


title: কৌটিল্য পণ্ডিত

text: যে বয়সে তার এবিসিডি অআকখ পড়ার কথা সেখানে সে তার অসাধারণ স্মৃতিশক্তি ও সাধারণ জ্ঞানে কম্পিউটারকেও পেছনে ফেলে দিয়ছে। কুরুক্ষেত্র বিশ্ববিদ্যালয়-এর মনোবৈজ্ঞানিক তার স্মৃতি শক্তি নিয়ে পরিক্ষা-নিরিক্ষা করছেন।।


title: কৌটিল্য পণ্ডিত

text: ৪ অক্টোবর ২০১৩ তারিখে হরিয়ানার মুখ্যমন্ত্রী ভূপেন্দ্র সিংহ হুড্ডা তার বিলক্ষণ জ্ঞানের জন্যে ১০ লাখ টাকার চেক ও সম্মান পত্র দান করেছেন। ১৪ অক্টোবর ২০১৩ সালে কৌন বনেগা করোড়পতি (কেবিসি) -এর মত জনপ্রিয় টিভি অনুষ্ঠানে অমিতাভ বচ্চনের সামনে হটসিটে পৌঁছে নিজের বুদ্ধির পরিচয় দিয়েছে। কৌটিল্য তার পিতামহ জয়কৃষ্ণ শর্মাকে তার সর্বশ্রেষ্ঠ বন্ধু ও গুরু মনে করে। তার পিতা সতীশ শর্মা চায় সে তার ইচ্ছে মত যেকোনো বিষয় নিয়ে পড়াশুনা করুক। বিভিন্ন টিভি চ্যানেলগুলিতে তার অনুষ্ঠান দেখে মানুষজন তাকে গুগল বয় (ছোট গুগল) নামে অবিহিত করেছে।


title: কাফো

text: কাফো, নর্থ ওয়েলসের এঙ্গেলসের ষষ্ঠ শতাব্দির একজন খ্রিস্টান ধর্মালম্বী, যাকে সাধক এবং শহীদ হিসেবে শ্রদ্ধাজ্ঞাপন করা হয়ে থাকে। উত্তর ব্রিটেনের এক রাজার, যিনি এঙ্গেলসেতে আশ্রয় নিয়েছিলেন, ছেলে কাফো সেন্ট কাবির সহযোগি ছিলেন এবং নিজের কাপড় পুড়া ছাড়াই তিনি নিজ জামার পকেট কাবির জন্য একটি তপ্ত লাল কয়লা বহন করেছেন বলে জনশ্রুতি আছে। কাবিকে ছেড়ে যাওয়ার পর, সম্ভবত কাফোর বড় ভাই স্থানীয় শাসককে অপমান করার প্রতিশোধ হিসেবে এঙ্গেলসের দক্ষিণের মেষপালকরা কাফোকে হত্যা করে। যে এলাকায় তার মৃত্যু হয়, সেখানে একটি গ্রাম, ক্লাঙ্গাফো, ছিল যা তার নাম অনুসারে নামকরণ করা হয় এবং সে সাথে প্যারিশের স্যান্ট কাফো গির্জার নামকরণও করা হয়।


title: কাফো

text:
কাফো সম্পর্কে নির্দিষ্ট করে খুব কম জিনিসই মানুষে জানা রয়েছে; কোন সূত্রেই তার জন্ম এবং মৃত্যু তারিখের উল্লেখ নেয়। তাকে সেন্ট কউয়ের, উত্তর ব্রিটেনের
রাজা যিনি এঙ্গেলসেতে নিজের রাজত্ব এবং নিজ পরিবারে নিরাপত্তা হারিয়েছিলেন; শাসক মায়েগন গুয়েনাস তাকে টিরছিলেন জেলার একটি দ্বীপকুঞ্জের উত্তর-পূর্ব দিকে কিছু ভূমি দান করেছিলেন, এর সন্তানদের একজন হিসেবে বলা হয়ে থাকে। কাফো সম্পর্কে নির্দিষ্ট করে খুব কম জিনিসই মানুষে জানা রয়েছে; কোন সূত্রেই তার জন্ম এবং মৃত্যু তারিখের উল্লেখ নেয়। তাকে সেন্ট কউয়ের, উত্তর ব্রিটেনের রাজা যিনি এঙ্গেলসেতে নিজের রাজত্ব এবং নিজ পরিবারে নিরাপত্তা হারিয়েছিলেন; শাসক মায়েগন গুয়েনাস তাকে টিরছিলেন জেলার একটি দ্বীপকুঞ্জের উত্তর-পূর্ব দিকে কিছু জমি দান করেছিলেন, সন্তানদের একজন হিসেবে বলা হয়ে থাকে। কাফোর আত্বীয়গণের মধ্যে রয়েছে তার চাচা সেন্ট লেসটিন এবং সেন্ট সিনগারসহ (কউয়ের ভাই), তার বোন সেন্ট কওলেজ এবং সেন্ট গিলডাসসহ কয়েকজন ভাই (যদি বিভিন্ন পান্ডুলিপিতে তার আপন ভাই বোনের সংখ্যা ১০ থেকে ২১ পযন্ত লিপিবদ্ধ রয়েছে)।


title: কাফো

text: কাফো তার চাচাতো ভাই কাবি, কর্নত্তয়ালের একজন খ্রীষ্টধর্মাবলম্বী যিনি ষষ্ঠ শতাব্দিতে সক্রিয় ছিলেন, এর সঙ্গী ছিলেন। কাবি নিজেকে এঙ্গেলসের একটি পরিত্যক্ত রোমানীয় কেল্লাতে নিজেকে প্রতিষ্ঠিত করেন যা এখন হোলিহেড হিসেবে পরিচিত (ওয়েলশ শহরটির নাম কওয়েরজিবা বা ""কাবির কেল্লা বা দুর্গ")। কাফো ১২০০ খ্রিস্টাব্দের একটি পান্ডুলিপিতি কাবির সাথে কাফোর সম্পর্কের উল্লেখ রয়েছে, যেখানে কাবির জীবনের দুইটি অধ্যায় রয়েছে। কামারের দোকান থেকে আগুন ধরানোর ঘটনাটির আগ পযন্ত কাবির জীবনে কাফোর সাথে সম্পর্কের কোন উল্লেখ নেই। তিনি কামারের দোকান থেকে কাবির জন্য নিজের পোশাকের মধ্যে, যা একটুও পোড়েনি, কাবির জন্য তপ্ত লাল গরম কয়লা নিয়ে ফিরে আসেন।


title: কাফো

text: কিছু ক্ষেত্রে, সম্ভবত তাদের মধ্যে মতভেদের কারণে কাবি এবং কাফো পৃথক হয়ে পড়ে, কিন্তু সম্ভবত তার ভাই গিলডাস মায়েলগনকে, যিনি পরবতীতে কাবিকে তার জীবনের উভয় অধ্যায়ের পান্ডুলিপি থেকে কাফোকে বাদ দিতে বাধ্য করেন, অপমানের কারণেও হতে পারে। তারপর, তিনি এঙ্গেলসের দক্ষিণাঞ্চলে চলে আসেন, যেখানে নিউবরাহ এলাকার কিছু মেষপালক সম্ভবত তাদের রাজার অপমানের প্রতিশোধ নিতে তাকে হত্যা করে।


title: কাফো

text: কাফোর মৃত্যুর স্থানটি কিছু ক্ষেত্রে ক্লাগাফো নামে পরিচিত হয়ে উঠেছে, এবং সেখানে একটি গির্জা প্রতিষ্ঠা করা হয়েছে: ওয়ালেশীয় শব্দ ক্লান (একটি জায়গার নাম) এর মূল অথ হচ্ছে সীমানা এবং তারপর "গির্জা", এবং "-গাফো" একজন সাধকের নামের বিশেষায়িত রূপ। এটি কল্পনা করা হয়ে থাকে যে, ঐ স্থানের কোন একটি জায়গায় একটি আশ্রম ছিল, যা "মারথির কাফো" বা "শহীদ কাফো" নামে পরিচিত (মারথির বা Merthyr শব্দটি ওয়ালেশীয় শব্দ যার ইংরেজী রূপ হচ্ছে "martyr" এবং বাংলা রূপ হচ্ছে শহীদ)। কাফো সাধক হিসেবে সম্মানিত হয়ে থাকে, যদিও কোন পোপ দ্বারা তিনি কখনও অনুমোদিত সাধকের পদ লাভ করেননি: ঐতিহাসিক জেন কারটরাইটের মতে, "ওয়ালেশে স্থানীয়ভাবে সাধুতা বা ধমপরায়ণতার স্বীকৃতি দেয়া হত এবং মধ্যযুগীয় কোন ওয়ালেশীয় সাধককেই কোন রোমান ক্যাথলিক গির্জা দ্বারা কখনই স্বীকৃতপ্রাপ্ত হতে দেখা যায় না।"


title: কাফো

text: সবপ্রথম কখন "ক্লাঙ্গাফো" নামটি ব্যবহৃত হয় বা সবপ্রথম কখন গির্জাটি স্থাপিত হয়েছিল তা নিশ্চিত করা বলা যায় না, তবে তা ছিল ১২৫৪ এর আগে, যখন গির্জাটি এবং ঐ সম্প্রদায়টি নরউইচ টেক্সাশনে (গির্জার নাম এবং সম্পত্তি জরিপ করার একটি জাতীয় জরীপ সংস্থা) লিপিবদ্ধ ছিল। ঐ গ্রামটিতে এখনো একটি গির্জা রয়েছে যা কাফো উৎসগ করা হয়েছে, যা ওয়ালেশে প্রাথনা করার জন্য ব্যবহৃত হয়ে থাকে।


title: কাফো

text: কাফোর ঐ এলাকায় সাড়া জাগানো একটি "পবিত্র কূপ" রয়েছে বলে উল্লেখ রয়েছে, যা ক্রোচান কাফো ("কাফোর কড়াই") বা ফিফিননুন কাফো ("কাফোর কূপ")। পিতামাতারা গির্জার তত্ত্বাবধানে থাকা যাজকদের বড় বড় পাখি ভক্ষণের জন্য উপহান দিয়ে থাকেন, যাতে তাদের সন্তানরা বিকৃতিবুদ্ধিসম্পন্ন হওয়া থেকে মুক্তি লাভ করতে পারে। নিকটস্থ একটি খামারের নাম এখনো পযন্ত কূপটির নাম অনুসারে রয়েছে, যদিও কূপটি ইতিমধ্যে ধ্বংসপ্রাপ্ত হয়ে গেছে।


title: ইউয়েন রেন চাও

text: ইউয়েন রেন চাও (; ৩ নভেম্বর ১৮৯২- ২৫ ফেব্রুয়ারি ১৯৮২), ছিলেন একজন চীনা-আমেরিকান ভাষাবিদ, শিক্ষাবিদ, বুদ্ধিজীবী, কবি এবং রচনাকার যিনি চীনা ধ্বনিবিজ্ঞান ও ব্যাকরণের আধুনিক গবেষণায় অবদানের জন্য বিখ্যাত। চাও এর জন্ম ও বেড়ে ওঠা চীন দেশে, এরপর বিশ্ববিদ্যালয়ে অধ্যয়নের জন্য চীন যান যেখানে তিনি কর্নেল বিশ্ববিদ্যালয় এবং হার্ভার্ড বিশ্ববিদ্যালয় থেকে ডিগ্রী অর্জন করেন। একজন স্বাভাবিক ভাবেই বহুভাষী এবং ভাষাবিদ। চাও সবচেয়ে বেশি পরিচিত "মান্দারিন প্রাইমা"-এর জন্য যা বিংশ শতাব্দীতে সর্বাধিক ব্যবহার হওয়া চীনা পাঠ্যবই গুলোর একটি এবং তাঁর গ্বয়েউ রোমাটযিহ রোমানাইজেশন (চীনা বর্ণকে ল্যাটিন বর্ণে উপস্থাপন) পদ্ধতি, যা পিনয়িন ও অন্যান্য রোমানাইজেশন পদ্ধতির মত নয় বরং শব্দের সুর বোঝানোর জন্য প্রয়োজনীয় ডায়াক্রিটিক ছাড়াই মান্দারিন চাইনিজ উচ্চারণের লিখিত রূপ দিতে পারে।


title: ইউয়েন রেন চাও

text: চাও এর পূর্বপুরুষরা ছিলেন জিয়াংশু প্রদেশের চ্যাংঝৌ অঞ্চলে এবং তাঁর জন্ম হয়েছিল তিয়াঞ্জিনে। বক্সার ইনডেমনিটি স্কলারশিপ পেয়ে কর্নেল বিশ্ববিদ্যালয় হতে গণিত ও পদার্থবিজ্ঞান অধ্যয়নের জন্য চাও ১৯১০ সালে যুক্তরাষ্ট্র যান যেখানে তিনি নতুন সংস্কৃতি আন্দোলনের নেতা হু শিহ এর সহপাঠী ও আজীবন বন্ধু হন। ফলে তিনি দর্শন বিষয়ে আগ্রহী হয়ে পড়েন এবং হার্ভার্ড বিশ্ববিদ্যালয় থেকে “চলমানতাঃ কৌশলের অধ্যয়ন” শিরোনামে গবেষণা পত্রের ভিত্তিতে ১৯১৮ সালে পিএইচডি অর্জন করে।


title: ইউয়েন রেন চাও

text: কলেজে লেখাপড়া করার সময় থেকেই সঙ্গীত এবং ভাষার প্রতি তাঁর আগ্রহ ছিল। তিনি স্পষ্টভাবে জার্মান ও ফরাসি ভাষায় কথা বলতে পারতেন এবং অল্প অল্প জাপানী বলতে পারতেন। তিনি প্রাচীন গ্রিক ও ল্যাটিন সম্পর্কেও কিছু পুথিগত ধারণা রাখেন। ১৯২০ সালে বিখ্যাত ইংরেজ দার্শনিক বারট্রানড রাসেল চীনে আসলে চাও তাঁর অনুবাদকের দায়িত্ব পালন করেন। চাও তাঁর "আমার ভাষাবিদ আত্মজীবনী " গ্রন্থে লিখেন যে তিনি খুব বেশি প্রচেষ্টা ব্যতীতই একটি চীনা উপভাষা দ্রুত আত্মস্থ করতে সক্ষম ছিলেন। চাও স্বাভাবিকভাবেই উচ্চারণের সূক্ষ্ম পার্থক্য শনাক্ত করতে পারতেন যা ছিল "এর শুদ্ধতার জন্য অসাধারণ ", যার ফলে তিনি বিভিন্ন উপভাষার শব্দ অতি মাত্রায় নির্ভুলতার সাথে সংরক্ষণ করতে পারতেন।


title: ইউয়েন রেন চাও

text:
১৯২০ সালে তিনি চীনে ফিরে এসে টিসিংহুয়া বিশ্ববিদ্যালয়ে গণিত শেখাতে থাকেন। একবছর পর তিনি আমেরিকা ফিরে গিয়ে হার্ভার্ডে শিক্ষকতা চালিয়ে যান। ১৯২৫ সালে তিনি আবার চীনে ফিরে এসে টিসিংহুয়া বিশ্ববিদ্যালয়ে শিক্ষকতা চালিয়ে যান এবং ১৯২৬ সালে উ ডায়ালেক্টের উপর জরিপ শুরু করেন। ১৯২৮ সাল থেকে একাডেমিয়া সিনিকা এর ইতিহাস ও দর্শনবিজ্ঞান ইন্সটিটিউটের জন্য তিনি সারা চীনজুড়ে ভাষা সংক্রান্ত মাঠ পর্যায়ের কাজ করতে থাকেন। এই সময়ে তিনি সেই সময়কার আরও দুই জন খ্যাতনামা ভাষাবিদ লুও চ্যাংপেই এবং লি ফ্যাং কুয়েই এর সহযোগিতায় বার্নার্ড কার্লগ্রেনের স্মারক "Études sur la Phonologie Chinoise"-এ (১৯৪০-এ প্রকাশিত) সম্পাদনা এবং অনুবাদে যুক্ত হয়।
১৯৩৮ সালে তিনি যুক্তরাষ্ট্রে চলে যান এবং পরে সেখানেই স্থায়ী হন। ১৯৪৫ সালে তিনি লিংগুইস্টিক সোসাইটি অফ আমেরিকার সভাপতির দায়িত্ব পালন করেন এবং ১৯৬৬ সালে সোসাইটির জার্নাল ‘’ল্যাংগুয়েজ’’-এ তাঁকে উৎসর্গ করে বিশেষ সংখ্যা বের হয়। ১৯৫৪ সালে তিনি আমেরিকার নাগরিকত্ব লাভ করেন। ১৯৫০-এর দিকে তিনি সোসাইটি ফর জেনারেল সিস্টেমস রিসার্চের প্রথম দিককার সদস্যদের মধ্যে একজন ছিলেন। ১৯৪৭ থেকে ১৯৬০ সাল পর্যন্ত তিনি ইউনিভার্সিটি অফ ক্যালিফোর্নিয়া এট বারকেলেই অধ্যাপনা করেন এবং সেখানেই ১৯৫২ সালে ওরিয়েন্ট ভাষাসমূহের আগাসসিজ অধ্যাপক নিযুক্ত হন।
১৯২০ সালে তিনি শারীরতত্ত্ববিদ ইয়াং বুয়েইকে বিয়ে করেন। প্রথাগত জাঁকজমকের পরিবর্তে এই বিয়ের অনুষ্ঠান খুব সাধারণ হয়েছিল যাতে শুধু হু শি এবং তাঁর আরেক বন্ধু উপস্থিত ছিলেন। হু এর উপস্থিতি এই দম্পতিকে সংবাদপত্রে নব সংস্কৃতি প্রজন্মের জন্য আদর্শ হিসেবে তুলে ধরা হয়।


title: ইউয়েন রেন চাও

text: মিসেস চাও "হাও টু কুক অ্যান্ড ইট ইন চাইনিজ" (চীনে কিভাবে রান্না করতে এবং খেতে হয়) বই রচনার জন্য বিখ্যাত হয়ে ওঠেন যার জন্য চাও তাঁর স্ত্রীর তৈরি রেসিপি এবং অভিজ্ঞতার উপর ভিত্তি করে বই লিখেন। তিনি অথবা তাঁর মেয়ে বইটির জন্য "পট স্টিকার" এবং "স্টির ফ্রাই" নামের প্রচলন করেন যা বর্তমানে ব্যাপকভাবে গৃহীত। “স্টিরড এগস” (অধ্যায় ১৩) অর্থাৎ উজ্জীবিত ডিম সংক্রান্ত তাঁর রেসিপি হচ্ছে একটি ক্লাসিক আমেরিকান রম্য রচনা (কমিক)।


title: ইউয়েন রেন চাও

text:
এই দম্পতি তাদের কোমল ব্যবহার বিশেষ করে চাও ভদ্র কৌতুক এবং ভাষা সংক্রান্ত রসিকতার প্রতি তাঁর আগ্রহের জন্য বিখ্যাত। তাঁরা ‘’ Life with Chaos: the autobiography of a Chinese family (জীবন এবং শোরগোলঃ একটি চীনা পরিবারের আত্মজীবনী)’’ শিরোনামে তাদের পারিবারিক ইতিহাস প্রকাশ করেন।
পরবর্তী জীবনে, ১৯৮১ সালে দেং জিয়াওপিং তাঁকে চীনে ফিরে আসতে আমন্ত্রণ জানান। এর আগে প্রিমিয়ার চৌ এনলাই ১৯৪০ এর পর চাও প্রথমবারের মত চীন দেশে আসেন। ১৯৮১ সালের মার্চ মাসে তাঁর স্ত্রী মারা গেলে একই বছর মে এবং জুনের মধ্যে তিনি চীনে আসেন। তিনি ক্যামব্রিজ, ম্যাসাচুসেটসে মারা যান। তাঁর প্রথম মেয়ে রুলান চাও পিয়ান (赵如兰/趙如蘭) (১৯২২-২০১৩) হার্ভার্ডে পূর্ব এশিয়ান স্টাডিজ এবং সঙ্গীতের প্রফেসর ছিলেন। তাঁর তৃতীয় মেয়ে লেন্সি নামিওকা (赵来思/趙來思), ১৯২৯-এ জন্মগ্রহণ করেন। তিনি শিশুতোষ গ্রন্থের রচয়িতা এবং গণিতজ্ঞ।


title: ইউয়েন রেন চাও

text:
যুক্তরাষ্ট্রে থাকাকালীন সময়ে উচ্চারণের একীভূতকরণ সংক্রান্ত কমিশনের প্রস্তাবে ১৯২১ সালে চাও ঐতিহ্যবাহী চীনা অক্ষর উচ্চারন গ্রামোফোনে সংরক্ষণ করেন যা দেশব্যাপী বিতরণ করা হয়।
তিনি চীনা ব্যাকরণের একটি অন্যতম গুরুত্বপূর্ণ আদর্শ গ্রন্থ ‘’এ গ্রামার অফ স্পোকেন চাইনিজ’’ (বার্কলেঃ ইউনিভার্সিটি অফ ক্যালিফোর্নিয়া প্রেস, ১৯৬৮) এর রচয়িতা যা চীনা ভাষায় পৃথকভাবে অনুবাদ করেন লু শুজিয়াং (吕叔湘) ১৯৭৯ সালে এবং টিং প্যাং-হসিন (丁邦新) ১৯৮০ সালে। এটি তাঁর দ্বারা পূর্বে রচিত পাঠ্যবই ‘’মান্দারিন প্রাইমার’’ এবং ‘’ক্যান্টনিজ প্রাইমারের’’ ব্যাকরণ অধ্যায়গুলোর বর্ধিত রূপ। তিনি ‘’কনসাইজ ডিকশনারি অফ স্পোকেন চাইনিজ’’ এর সহকারী লেখক যা ছিল প্রথম শব্দকোষ (ডিকশনারি) যাতে ‘’বদ্ধ’’ (কেবল অন্য শব্দের সাথে থাকে) ও ‘’মুক্ত’’ (একটি স্বতন্ত্র শব্দ হিসেবে গ্রহণযোগ্য) বর্ণ চিহ্নিত করা হয়।
সরলীকৃত চীনা অক্ষর (通字) হচ্ছে তাঁর উদ্ভাবিত একটি ধ্বনিবিজ্ঞান ব্যবস্থা যা সবগুলো প্রধান প্রধান চীনা অক্ষর বৈচিত্র্যের উচ্চারণ উপস্থাপন করে। এটি সরাসরি একটি রোমানাইজেশন পদ্ধতি নয় বরং দুইটি ভিন্ন ভিন্ন পদ্ধতিঃ একটি চীনা বর্ণগুলোকে ধ্বনি হিসেবে শব্দগুচ্ছ আকারে ব্যবহার করে এবং অপরটি হচ্ছে বর্ণমালা রোমানাইজেশন পদ্ধতি যার শব্দ বিশ্লেষণ ও স্বরের বানান গ্বয়েউ রোমাটজিহ এর অনুরূপ। চাও ইন্টারন্যাশনাল ফোনেটিক অ্যালফাবেটে ও অবদান রাখেন চাও টোন লেটার্সের মাধ্যমে।


title: ইউয়েন রেন চাও

text: তিনি লুইস ক্যারলের "এলিস’স অ্যাডভেঞ্চারস ইন ওয়ান্ডারল্যান্ড" এর অনুবাদ করেন যেখানে তিনি মূল গ্রন্থের প্রতিটি শব্দের ভূমিকা অটুট রাখার সর্বাত্মক চেষ্টা করেন এবং এটিকে ‘’কথ্য শিল্পের একটি ক্লাসিক’’ হিসেবে গণ্য করা হয়।


title: ইউয়েন রেন চাও

text: তিনি "দা লায়ন-ইটিং পোয়েট ইন দা স্টোন ডেন" ও লিখেন। এই চীনা লেখাটি ৯২ টি শব্দ রয়েছে যেগুলো উচ্চারণে সর্বদা "shī", "shí", "shǐ" এবং "shì" আওয়াজ হয় (এই ডায়াক্রিটিক মান্দারিনের ৪টি স্বর নির্দেশ করছে)।লেখার সময় চীনা শব্দ ব্যবহার করে লেখাটি বোঝা যায় কিন্তু এটি আদর্শ চীনায় পড়া সহজ নয় এবং একই সাথে কাগজে রোমানাইজড আকারে লেখা থাকলে কাগজেও সহজসাধ্য নয়। এই উদাহরণটি চীনা অক্ষরের রোমানাইজেশনের বিরুদ্ধে যুক্তি হিসেবে দেখানো হয়। বাস্তবিকই লেখাটি ক্লাসিকাল চীনা অক্ষরের বিপক্ষে একটি যুক্তি ছিল এবং চাও আসলেই আধুনিক চীনা লেখ্য উপভাষার রোমানাইজেশনের পক্ষে ছিলেন; তিনি গ্বয়েউ রোমাটজিহ এর নির্মাতাদের একজন ছিলেন।


title: ইউয়েন রেন চাও

text: তাঁর গান (কম্পোজিশন) "How could I help thinking of her" (教我如何不想她 jiāo wǒ rúhé bù xiǎng tā) ১৯৩০-এর দিকে চীনে "পপ হিট " ছিল, এর শব্দগুলো রচনা করেছিলেন আরেক জন ভাষাবিদ লিউ ব্যান্নং।


title: ইউয়েন রেন চাও

text: চীনা ভাষায় " জাব্বেরৌকি" অনুবাদ করেন। এর জন্য তিনি শব্দ উদ্ভাবন করেন যাতে রব গিফোর্ড এর বর্ণনার অনুরূপ সৃষ্টি করতে পারেন যা ছিল "slithy toves that gyred and gimbled in the wabe of Carroll's original."


title: ইউয়েন রেন চাও

text: "হাও টু কুক অ্যান্ড ইট ইন চাইনিজ" ১৯৪৫ সালে প্রকাশিত একটি রান্নার বই যার কৃতিত্ব ছিল চাও এর স্ত্রী বুয়েই ইয়াং চাও এর। "দা নিউ ইয়র্ক টাইমসের" জেসন এপ্সটাইন উদ্ধৃত করেন "এটা সুস্পষ্ট যে প্রফেসরই তাঁর স্ত্রীর বই এর লেখার কাজটি করেন।" বুয়েই ইয়াং চাও বলেছিলেন যে তিনি ইংরেজিতে লিখতে অথবা পড়তে প্রায় একদমই পারতেন না।


title: সাংহাই ম্যাগলেভ লাইন

text:
সাংহাই ম্যাগলেভ ট্রেন অথবা সাংহাই ট্রান্সর্যাপিড () হচ্ছে একটি চৌম্বকক্ষেত্রের সাহায্যে ভাসমান ট্রেন অথবা "ম্যাগলেভ" লাইন যা চীনের সাংহাই শহরে কাজ করে। এই লাইন বাণিজ্যিকভাবে পরিচালিত বিশ্বের প্রথম উচ্চ গতির লাইন যা চৌম্বক ক্ষেত্রের সাহায্যে ট্রেন ভাসিয়ে নিয়ে যায়।
২০০১ সালের পহেলা মার্চ এর নির্মাণকাজ শুরু হয় এবং জনগণের জন্য বাণিজ্যিক সেবা চালু হয় ২০০৪ সালের পহেলা জানুয়ারি থেকে। এই ট্রেনের সর্বোচ্চ বাণিজ্যিক গতি যা ২০০৪ সালের এপ্রিল থেকে নিয়মিত সেবা চালুর পর এটিকে পৃথিবীর সবচেয়ে দ্রুতগামী নিয়মিত বাণিজ্যিক সেবার ট্রেনে পরিণত করেছে। ২০০৩ সালের ১২ নভেম্বর একটি অবাণিজ্যিক পরীক্ষায় একটি ম্যাগলেভ ট্রেন চীনে রেকর্ড পরিমাণ গতি অর্জন করে। সাংহাই ম্যাগলেভ ট্রেনের দৈর্ঘ্য ১৫৩ মিটার, প্রস্থ ৩.৭ মিটার উচ্চতা ৪.২ মিটার এবং তিন ক্লাসে ৫৭৪ যাত্রীর ব্যবস্থা রয়েছে।


title: সাংহাই ম্যাগলেভ লাইন

text:
ট্রেন লাইনটি তৈরি করা হয়েছিল সাংহাই পাডং আন্তর্জাতিক বিমানবন্দরের সাথে পাডং শহরের শেষ সীমানা পর্যন্ত যুক্ত করার জন্য যেখান থেকে যাত্রীগণ সাংহাই মেট্রোতে উঠে সিটি সেন্টারের পথে তাদের যাত্রা অব্যাহত রাখতে পারে। এই রেল ব্যবস্থা সাংহাই পরিবহন ব্যবস্থা এর আমূল পরিবর্তন ঘটায়।এটি তৈরি করতে ১.২ বিলিয়ন ডলার ব্যয় হয়। ট্রেনের বগি সিমেন্স এবং থাইসসেনক্রুপ্প এর যৌথ উদ্যোগে ক্যাসসেলে নির্মিত হয়। কয়েকটি স্থানীয় চীনা কোম্পানি যাত্রাপথ নির্মাণ করে যারা পাডং এলাকার মাটির পাললিক বৈশিষ্ট্যের কারণে প্রতি ৫০ মিটারে একটি সাহায্যকারী কলামের পরিবর্তে ২৫ মিটারে একটি সাহায্যকারী কলাম তৈরির সিদ্ধান্ত নেয় যাতে যাত্রাপথ স্থায়ী ও নিরাপদ হয়। প্রতিটি কলামের ভিত্তি তৈরি জন্য হাজার হাজার কংক্রিটের স্তুপ দিয়ে ৭০ মিটার গভীর পর্যন্ত ভরাট করা হয়ে থাকে। যাত্রাপথের ব্যবস্থাপনায় লাইনের চারপাশে এক মাইল দীর্ঘ আবহাওয়া নিয়ন্ত্রণ ব্যবস্থা তৈরি করা হয়েছে।
ট্রেন এর যাবতীয় তড়িৎ সংযোগ প্রদান করে ভাহলি, আইএনসি. দুইটি বাণিজ্যিক ম্যাগলেভ ব্যবস্থা সাংহাই সিস্টেমের আগে ছিল: যুক্তরাজ্যের বার্মিংহামম্যাগলেভ এবং বার্লিনের এম-বাহন। উভয়েই নিম্ন গতির ছিল এবং সাংহাই ম্যাগলেভ ট্রেন চালু হওয়ার পূর্বেই বন্ধ হয়ে যায়।


title: সাংহাই ম্যাগলেভ লাইন

text: ২০০২ সালে জার্মান চ্যান্সেলর, গেরহার্ড শ্রোয়েডার এবং চীনের প্রিমিয়ার ঝু রংজি এটি উদ্ভোদন করেন।


title: সাংহাই ম্যাগলেভ লাইন

text: লাইনটি সাংহাই মেট্রো নেটওয়ার্কের অংশ নয় যেটি সেন্ট্রাল সাংহাই এবং লংইয়াং রোড স্টেশন থেকে পাডং বিমানবন্দরে নিজস্ব আলাদা সেবা দেয়।


title: সাংহাই ম্যাগলেভ লাইন

text:
লাইনটি পাডং এর লংইয়াং রোড (সাংহাই মেট্রো) থেকে পাডং আন্তর্জাতিক বিমানবন্দরে যায়; পাডং আন্তর্জাতিক বিমানবন্দর থেকে লাইন ২ ( সাংহাই মেট্রো)-এ যাওয়া যায় কিন্তু লংইয়াং রোড স্টেশন থেকে লাইন ২ এবং লাইন ৭ দুটোতেই যাওয়া যায়। সর্বোচ্চ গতিতে চললে ৩০ কিলোমিটার ভ্রমণে ৭ মিনিট ২০ সেকেন্ড লাগে যদিও ভোরে এবং পড়ন্ত বিকেলে ৫০ সেকেন্ড সময় বেশি লাগে। একটি ট্রেন এর সর্বোচ্চ স্বাভাবিক গতি অর্থাৎ ঘণ্টায় ৪৩১ কিলোমিটার বেগে ঐ বেগে পৌঁছানোর পর ২ মিনিটে যেতে পারে।
হ্যান্স-ডায়টার বট, সিমেন্সের উপ-সভাপতি যারা কিনা রেল পথ বানানোর চুক্তিটি জিতেছিলেন, তিনি বলেন যে ""ট্রান্সর্যাপিড দৃষ্টিকোণ থেকে সাংহাই লাইন, যেখানে ভ্রমণ সময় হবে মাত্র ৮ মিনিট, হচ্ছে মূলত একটি আদান-প্রদানের মাধ্যম। এটি চীনের জন্য একটি উদাহরণ হিসেবে কাজ করে যাতে বোঝা যায় যে এটি কাজ করে এবং দীর্ঘ দূরত্ব যেমন সাংহাই থেকে বেইজিং পর্যন্ত যাতায়াতে এটি ব্যবহার করা যাবে""। যাইহোক, ঘটনাক্রমে বেইজিং-সাংহাই উচ্চ-গতির রেলপথের জন্য প্রথাগত উচ্চ-গতি পদ্ধতি প্রয়োগ করার সিদ্ধান্ত নেয়া হয়। লংইয়াং রোড থেকে হাংচৌ পর্যন্ত একটি ছোট ম্যাগলেভ সংযুক্তি অর্থাৎ সাংহাই-হাংচৌ ম্যাগলেভ লাইনের পরিকল্পনা বাতিল করা হয়েছে।
২০০২ সালে অনুমান বৃদ্ধি পেতে থাকে যে সাংহাই থেকে বেইজিং পর্যন্ত একটি লাইন নির্মাণ করা হবে। এটি ৮০০ মাইল দীর্ঘ হবে এবং নির্মাণ ব্যয় হবে £১৫.৫ বিলিয়ন। থাইসসেনক্রুপের প্রধান নির্বাহী ডঃ এক্কেহার্ড শুলজ বলেন যে তিনি নিশ্চিত শুধু জার্মানি নয় বরং অন্যান্য দেশ ও এই চীনা উদাহরণ অনুসরণ করবে। জার্মান সরকার এবং কিছু নির্বাচিত জার্মান কোম্পানি তাদের ম্যাগলেভ প্রযুক্তির জন্য আরও কয়েকটি প্রকল্প পাওয়ার আশা রেখেছিল এবং জোড় দিয়েছিল যে সাংহাই এবং চীনা রাজধানী বেইজিং এর মধ্যে একটি রেল সংযোগ তখনও একটি সম্ভাবনা ছিল। যাইহোক, ২০১৪ সাল পর্যন্ত পাওয়া তথ্যমতে কোন প্রকল্প ঘোষণা করা হয় নি।


title: সাংহাই ম্যাগলেভ লাইন

text: লাইনটি সাংহাই ম্যাগলেভ ট্রান্সপোর্টেশন কো., লিমিটেড দ্বারা পরিচালিত এবং ভোর ৬:৪৫ থেকে রাত ৯:৩০ পর্যন্ত কার্যকর থাকে, প্রতি ১৫-২০ মিনিট পরপর যাত্রী আনা নেয়া করে। একটি একমুখী (অর্থাৎ ফিরতি টিকেট বাদে) টিকেটের দাম ¥৫০ (আমেরিকান $৮),তবে ¥৪০ দিতে হয় ($৬.৪০) সেসব যাত্রীদের যাদের কাছে একটি এয়ারলাইন টিকেট ক্রয়ের প্রমাণ বা রিসিপ্ট আছে। ফিরতি টিকেট সহ মূল্য ¥৮০ ($১২.৮০) এবং ভিআইপি টিকেটের মূল্য সাধারণ টিকেটের মূল্যের দ্বিগুণ।


title: সাংহাই ম্যাগলেভ লাইন

text: চালু হওয়ার পর থেকে ম্যাগলেভ ট্রেনে ধারণ ক্ষমতার ২০ শতাংশ যাত্রী ওঠে। এর কারণ হচ্ছে নির্দিষ্ট ঘণ্টা (২৪ ঘণ্টার বদলে) চালু থাকা, লাইনের ছোট দৈর্ঘ্য, টিকেটের উচ্চ মূল্য এবং যেহেতু এটি পাডং এর লংইয়াং রোডে শেষ হয়ে যায় যেখান থেকে সিটি সেন্টার যেতে হয় সাবওয়েতে ২০ মিনিট ভ্রমণে।


title: সাংহাই ম্যাগলেভ লাইন

text: ভ্রমণ সময় সড়কের তুলনায় যথেষ্ট কম কেননা সড়ক পথে ৩০ কিলোমিটার (১৯ মিটার) যেতে ৪৫ মিনিট লাগে।


title: সাংহাই ম্যাগলেভ লাইন

text: ২০০৭ সালে ট্রান্সর্যা পিড ইউএসএ এর একটি ভাষ্যমতে ২০০৬ সালে ৪ মিলিয়ন যাত্রী নিয়ে ব্যবস্থাটি এর পরিচালনা ব্যয় মেটাতে সক্ষম হয়েছিল। ব্যয় এর অনুপাত দেয়া হয়েছিল: ৬৪%-শক্তি, ১৯%-ব্যবস্থাপনা এবং ১৭%-পরিচালনা /সাহায্যকারী ব্যবস্থা; ব্যয়ের পরিমাণ উল্লেখ করা হয় নি। শক্তিতে ব্যয়ের উচ্চ অনুপাতের কারণ হচ্ছে স্বল্প ভ্রমণ সময় এবং উচ্চ গতি।


title: সাংহাই ম্যাগলেভ লাইন

text: সাংহাই ট্রান্সর্যাপিড প্রকল্পের নির্মাণ ব্যয় ¥১০ বিলিয়ন (১.৩৩ বিলিয়ন আমেরিকান ডলার) এবং এটি তৈরি করতে আড়াই বছর সময় লেগেছে। লাইনটির দৈর্ঘ্য এবং এছাড়া একটি পৃথক পথ আছে যাতে করে ট্রেন এর ব্যবস্থাপনা কেন্দ্রের দিকে অগ্রসর হয়।


title: সাংহাই ম্যাগলেভ লাইন

text: ২০০৬ সালের জানুয়ারি মাসে সাংহাই নগর পরিকল্পনা প্রশাসন ব্যুরো সাংহাই-হাংচৌ ম্যাগলেভ লাইন বর্ধিতকরণ প্রকল্প প্রস্তাব করে। লাইনটি সাংহাই হংকিয়াও আন্তর্জাতিক বিমানবন্দর থেকে সাংহাই দক্ষিণ রেলওয়ে স্টেশন এবং এক্সপো ২০১০ অঞ্চলের দিকে পূর্ব থেকেই বিদ্যমান লাইনের সাথে যুক্ত হয়ে বর্ধিত হত এবং সম্ভবত হাংচৌ এর দিকেও অগ্রসর হত। প্রবর্ধনটি পরস্পর ৫৫ কিলোমিটার দূরে অবস্থিত দুইটি বিমানবন্দরের মধ্যে আনুমানিক ১৫ মিনিটে সাথানান্তর কার্যক্রম সম্পন্ন করতে পারত।


title: সাংহাই ম্যাগলেভ লাইন

text:
২০০৬ সালের ফেব্রুয়ারি মাসে হাংচৌ এর দিকে বর্ধিতকরণের পরিকল্পনা প্রথমবারের মত কেন্দ্র সরকারের অনুমোদন পায় এবং ২০১০ সালে কাজ সমাপ্ত করার পরিকল্পনা করা হয়। নিঃসরণের (রেডিয়েশন) ভয়ে গণ বিক্ষোভ শুরু হলে ২০০৮ সালে প্রকল্পটি স্থগিত করা হয়। যদিও সাংহাই একাডেমী অফ এনভায়রনমেন্টাল সাইন্সের এর একটি পরিবেশগত মূল্যায়নে বলা হয়েছিল যে লাইনটি নিরাপদ এবং তা বায়ু ও পানির গুণগত মান প্রভাবিত করবে না এবং শব্দ দূষণ নিয়ন্ত্রণ করা যাবে। একটি চীনা দৈনিক পিপল’স ডেইলি অনলাইনে ২০০৯ সালের ২৭ ফেব্রুয়ারি প্রকাশিত একটি প্রতিবেদন অনুসারে সাংহাই নগর সরকার জনগণের তড়িৎচৌম্বকীয় দূষণের ভীতি দূর করতে মাটির নিচে ম্যাগলেভ লাইন বানানোর সিদ্ধান্ত নেয় এবং এই পরিকল্পনা ন্যাশনাল ডেভেলপমেন্ট অ্যান্ড রিফর্ম কমিশন থেকে চূড়ান্ত অনুমোদন পাওয়া বাকি ছিল।
মার্চ মাসের ২০১০ সালে আরেকদফা অনুমতি দেয়া হয় যেখানে ২০১০ সালের শেষ দিকে নির্মাণকাজ শুরু হওয়ার কথা। নতুন পথটি দীর্ঘ হওয়ার কথা ছিল, যা মূল পরিকল্পনা থেকে দীর্ঘ। সর্বোচ্চ গতি ধরা হয়েছিল কিন্তু যে সমস্ত এলাকায় মাটির উপরে স্থাপনা ছিল সেখানে এ সীমবদ্ধ রাখা হয়েছিল।


title: সাংহাই ম্যাগলেভ লাইন

text: যাইহোক, ২০১০ সালের অক্টোবরে নন-ম্যাগলেভ সাংহাই-হাংচৌ উচ্চ-গতি রেলপথ উন্মুক্ত করে দেয়া হয়, যার ফলে দুটি শহরের মধ্যে যাতায়াতের সময়সীমা ৪৫ মিনিটে নেমে আসে। একটি ম্যাগলেভ সংযোগের পরিকল্পনা আবার স্থগিত হয়ে গেছে।


title: সাংহাই ম্যাগলেভ লাইন

text: ২০০৬ সালের ১১ আগস্ট পাডং আন্তর্জাতিক বিমানবন্দর ছেড়ে পাডং লংইয়াং স্টেশনের দিকে আসতে থাকা একটি ম্যাগলেভ ট্রেনের বগীতে দুপুর ২ টা বেজে ৪০ মিনিটে আগুন লাগে। কোন হতাহতের খবর পাওয়া যায় নি। প্রাথমিক তদন্তে বেরিয়ে আসে যে একটি বৈদ্যুতিক সমস্যা এর কারণ হতে পারে।


title: সাংহাই ম্যাগলেভ লাইন

text: চুক্তি অনুসারে ট্রান্সর্যারপিড চীনের সাথে সীমিত প্রযুক্তি হস্তান্তরে সম্মত হয়। জার্মানী মূল উপাদান এবং প্রযুক্তি দিয়ে তৈরি প্রথম চীনা চার-গাড়ি বাহন ২০১১ সালের জানুয়ারিতে কার্যকর হয়।


title: ইয়ারমুকের যুদ্ধ

text: ইয়ারমুকের যুদ্ধ ৬৩৬ খ্রিষ্টাব্দে রাশিদুন খিলাফত ও বাইজেন্টাইন সাম্রাজ্যের মধ্যে সংঘটিত হয়। ৬৩৬ খ্রিষ্টাব্দের আগস্টে ইয়ারমুক নদীর তীরে ছয়দিনব্যপী এই যুদ্ধ সংঘটিত হয়। বর্তমানে এই নদী সিরিয়া, জর্ডান ও ইসরায়েলের মধ্য দিয়ে বয়ে গেছে এবং তা গ্যালিলি সাগরের পূর্বে অবস্থিত। এই যুদ্ধে মুসলিমদের বিজয়ের ফলে সিরিয়ায় বাইজেন্টাইন শাসনের অবসান ঘটে। সামরিক ইতিহাসে এই যুদ্ধ অন্যতম ফলাফল নির্ধারণকারী যুদ্ধ হিসেবে গণ্য হয়। মুহাম্মদ (সা) এর মৃত্যুর পর এই যুদ্ধ জয় মুসলিম বিজয়ের প্রথম বৃহৎ বিজয় হিসেবে দেখা হয়। এর ফলে খ্রিষ্টান লেভান্টে ইসলাম দ্রুত বিস্তার লাভ করে।


title: ইয়ারমুকের যুদ্ধ

text: আরবদের অগ্রযাত্রা রোধ ও হৃত অঞ্চল পুনরুদ্ধারের জন্য সম্রাট হেরাক্লিয়াস ৬৩৬ খ্রিষ্টাব্দের মে মাসে লেভান্টে একটি বড় অভিযান প্রেরণ করেন। রোমান বাহিনী অগ্রসর হওয়ার পর আরবরা কৌশলগত কারণে সিরিয়া থেকে পিছু হটে এবং আরবের কাছাঁকাছি ইয়ারমুকের সমভূমিতে জমায়েত হয়। পুনরায় সংগঠিত হওয়ার পর মুসলিমরা সংখ্যাধিক বাইজেন্টাইন বাহিনীকে পরাজিত করে। এই যুদ্ধ সেনাপতি খালিদ বিন ওয়ালিদের অন্যতম বৃহৎ সামরিক বিজয়। এর মাধ্যমে তিনি ইতিহাসে একজন শ্রেষ্ঠ রণকুশলী ও অশ্বারোহী কমান্ডার হিসেবে স্থান করে নিয়েছেন।


title: ইয়ারমুকের যুদ্ধ

text: শেষ বাইজেন্টাইন-সাসানীয় যুদ্ধ চলার সময় ৬১০ খ্রিষ্টাব্দে হেরাক্লিয়াস বাইজেন্টাইন সাম্রাজ্যের সম্রাট হন। সাসানীয়রা ৬১১ খ্রিষ্টাব্দে মেসোপটেমিয়া জয় করে নেয় এবং আনাতোলিয়ায় প্রবেশ করে কাইসারিয়া মাজাকা দখল করে। ৬১২ খ্রিষ্টাব্দে হেরাক্লিয়াস আনাতোলিয়া থেকে পার্সিয়ানদের বিতাড়িত করতে সক্ষম হন। কিন্তু তার পরের বছর ৬১৩ খ্রিষ্টাব্দে সিরিয়ায় পার্সিয়ানদের বিরুদ্ধে অগ্রসর হলে পরাজিত হন। পরের এক দশকে পার্সি‌য়ানরা ফিলিস্তিন ও মিশর জয় করতে সক্ষম হয়। এদিকে হেরাক্লিয়াস পাল্টা আক্রমণের প্রস্তুতি নেন এবং নিজ সেনাবাহিনীকে পুনরায় সংগঠিত করেন। নয় বছর পর ৬২২ খ্রিষ্টাব্দে হেরাক্লিয়াস তার অভিযান শুরু করেন। ককেসাস ও আর্মেনিয়ায় পার্সি‌য়ান ও তাদের মিত্রদের বিরুদ্ধে বিজয়ী হওয়ার পর ৬২৭ খ্রিষ্টাব্দে হেরাক্লিয়াস মেসোপটেমিয়ায় পার্সি‌য়ানদের বিরুদ্ধে আক্রমণ করেন। এসময় তার নিনেভেহর যুদ্ধে বিজয়ের ফলে পার্সি‌য়ান রাজধানী তিসফুনের উপর হুমকি তৈরী হয়। এসকল পরাজয়ের কারণে দ্বিতীয় খসরু তার পুত্র দ্বিতীয় কাভাদের অভ্যুত্থানে পদচ্যুত ও নিহত হন। কাভাদ অধিকৃত সকল বাইজেন্টাইন এলাকা ফিরিয়ে দিতে সম্মত হন। হেরাক্লিয়াস ৬২৯ খ্রিষ্টাব্দে ট্রু ক্রসকে জেরুজালেমে পুনস্থাপন করেন।


title: ইয়ারমুকের যুদ্ধ

text:
একই সময়ে আরবে দ্রুত রাজনৈতিক আবহাওয়ার পরিবর্তন ঘটে। মুহাম্মদ (সা) ইসলাম প্রচার শুরু করার পর ৬৩০ খ্রিষ্টাব্দ নাগাদ অধিকাংশ আরবকে সফলভাবে একক রাজনৈতিক কর্তৃত্বের অধীনে আনেন। ৬৩২ খ্রিষ্টাব্দে তার মৃত্যুর পর আবু বকর খলিফা হিসেবে তার উত্তরসুরি মনোনীত হন। এসময় বেশ কিছু আরব গোত্র ইসলাম ত্যাগ করে বিদ্রোহ করে। আবু বকর তাদের বিরুদ্ধে যুদ্ধ ঘোষণা করেন। রিদ্দার যুদ্ধে আবু বকর তাদের দমন করে পুনরায় খিলাফতের কর্তৃত্ব প্রতিষ্ঠা করেন।
বিদ্রোহ দমন করার পর আবু বকর বিজয় অভিযান শুরু করেন। প্রথমে ইরাক জয় করা হয়। আবু বকর তার সবচেয়ে দক্ষ সেনাপতি খালিদ বিন ওয়ালিদকে ইরাক পাঠান। সাসানীয় পার্সিয়ানদের বিরুদ্ধে ধারাবাহিক যুদ্ধের পর ইরাক মুসলিমদের হস্তগত হয়। খালিদ ইরাকে নিয়ন্ত্রণ প্রতিষ্ঠার পর তাকে ৬৩৪ খ্রিষ্টাব্দের ফেব্রুয়ারিতে সিরিয়ায় অভিযানে পাঠানো হয়। সিরিয়া অভিযান সুকৌশলে পরিকল্পনা করা হয়েছিল এবং অপারেশনগুলো উত্তমরূপে সংগঠিত ছিল। মুসলিম সেনাবাহিনী বাইজেন্টাইনদের তুলনায় সংখ্যায় অনেক কম হওয়ায় সেনাপতিরা আরো সৈন্য সরবরাহের আবেদন করেন। ফলে আবু বকর সেনাপতি খালিদ বিন ওয়ালিদকে ইরাক থেকে সিরিয়া পাঠান এবং সেখানকার নেতৃত্ব দেন। ৬৩৪ খ্রিষ্টাব্দের জুলাই মাসে আজনাদয়ানের যুদ্ধে বাইজেন্টাইনরা পরাজিত হয়। সে বছরের সেপ্টেম্বরের দামেস্কের পতন ঘটে। এরপরে সংঘটিত ফাহলের যুদ্ধে ফিলিস্তিনে শেষ গুরুত্বপূর্ণ গেরিসন মুসলিমদের কাছে আত্মসমর্পণ করে।


title: ইয়ারমুকের যুদ্ধ

text: ৬৩৪ খ্রিষ্টাব্দে আবু বকর মারা যান এবং উমর ইবনুল খাত্তাব তার উত্তরসুরি হন। তিনি সিরিয়ায় অভিযান অব্যাহত রাখেন। খালিদ বিন ওয়ালিদের পূর্ববর্তী অভিযানগুলো সফল হলেও খলিফা উমর আবু উবাইদা ইবনুল জাররাহকে খালিদের স্থলাভিষিক্ত করেন। দক্ষিণ ফিলিস্তিন সুরক্ষিত করার পর মুসলিমরা বাণিজ্য রুটের দিকে অগ্রসর হয়। বড় কোনো প্রতিরোধ ছাড়া টাইবেরিয়াস ও বালবিকের পতন ঘটে এবং ৬৩৬ খ্রিষ্টাব্দের প্রথমদিকে এমেসা জয় করা হয়। সেখান থেকে মুসলিমরা লেভান্টে অভিযান অব্যাহত রাখে।


title: ইয়ারমুকের যুদ্ধ

text: এমেসা অধিকারের পর মুসলিমদের জন্য বাইজেন্টাইন শক্ত ঘাটি আলেপ্পো ও এন্টিওকের দিকে যাত্রা সহজ হয়। হেরাক্লিয়াস এসময় এন্টিওকে অবস্থান করছিলেন। ধারাবাহিক পরাজয়ের কারণে উৎকণ্ঠিত হয়ে হৃত অঞ্চল পুনরুদ্ধারের জন্য হেরাক্লিয়াস পাল্টা আক্রমণের প্রস্তুতি নেন। ৬৩৫ খ্রিষ্টাব্দে সাসানীয় সম্রাট তৃতীয় ইয়াজদিগার্দ বাইজেন্টাইন সম্রাটের সাথে মিত্রতা স্থাপন করতে উদ্যোগী হন। মিত্রতা মজবুত করার জন্য হেরাক্লিয়াস তার মেয়ে মানয়ানকে (প্রচলিত ধারণা মতে তার নাতনি) তৃতীয় ইয়াজদিগার্দের সাথে বিয়ে দেন। হেরাক্লিয়াস লেভান্টে একটি বড় আকারের আক্রমণের প্রস্তুতি নেয়ার সময় ইয়াজদিগার্দের ইরাকে একই প্রকার আক্রমণের জন্য প্রস্তুত হন। এসকল আক্রমণ সমন্বিতভাবে করার প্রয়োজন ছিল। ৬৩৬ খ্রিষ্টব্দের মে মাসে হেরাক্লিয়াস তার আক্রমণ শুরু করার পর ইয়াজদিগার্দ তার সাথে সমন্বয় করতে পারেননি।


title: ইয়ারমুকের যুদ্ধ

text:
ইয়ারমুকে মুসলিমরা বাইজেন্টাইন বাহিনীর বিরুদ্ধে বিজয়ী হয়। এরপর তৃতীয় ইয়াজদিগার্দের বিরুদ্ধে পরিকল্পনা করা হয়। তিন মাস পর ৬৩৬ খ্রিষ্টাব্দের নভেম্বরে কাদিসিয়ার যুদ্ধে সাসানীয়রা পরাজিত হয় ফলে পারস্যে সাসানীয় শাসনের অবসান হয় এবং পারস্য মুসলিমদের হস্তগত হয়।
৬৩৫ খ্রিষ্টাব্দের প্রথমদিকে বাইজেন্টাইনদের প্রস্তুতি শুরু হয় এবং ৬৩৬ খ্রিষ্টাব্দের মে নাগাদ হেরাক্লিয়াস উত্তর সিরিয়ার এন্টিওকে তার বিরাট বাহিনী প্রস্তুত করেন। এই বাহিনীতে বাইজেন্টাইন, স্লাভ, ফ্রাঙ্ক, জর্জিয়ান, আর্মেনীয়, খ্রিষ্টান আরব বংশোদ্ভূত সৈনিক ছিল।
পুরো বাহিনীকে পাঁচটি অংশে ভাগ করা হয়। সম্মিলিত কমান্ডার ছিলেন থিওডোর ট্রিথিরিয়াস দ্য সাকেলারিওস। ভাহান ছিলেন একজন আর্মেনীয় এবং এমেসার প্রাক্তন গেরিসন কমান্ডার। তাকে সামগ্রিক ফিল্ড কমান্ডার নিযুক্ত করা হয়। তার অধীনে সম্পূর্ণ আর্মেনীয়দের নিয়ে গঠিত বাহিনীকে প্রদান করা হয়। বুকিনেটর ছিলেন একজন স্লাভিক রাজপুত্র। তিনি স্লাভদের নেতৃত্বে ছিলেন। গাসানি আরবদের রাজা জাবালা ইবনুল আইহাম খ্রিষ্টান আরবদের নেতৃত্ব দিয়েছেন। বাকি সৈনিকরা ছিল ইউরোপীয়। তাদেরকে গ্রেগরি ও দাইরজানের অধীনে ন্যস্ত করা হয়। হেরাক্লিয়াস ব্যক্তিগতভাবে এন্টিওক থেকে কর্মকাণ্ড তদারক করতেন। বাইজেন্টাইন সূত্রে পারস্যের সেনাপতি শাহরবারাজের ছেলে নিকেটাসকে অন্যতম সেনাপতি হিসেবে উল্লেখ করা হয়েছে তবে তিনি কোনো অংশের নেতৃত্বে ছিলেন তা নিশ্চিতভাবে জানা যায় না।


title: ইয়ারমুকের যুদ্ধ

text:
এসময় রাশিদুন সেনাবাহিনী চারভাগে বিভক্ত ছিল: ফিলিস্তিনে আমর ইবনুল আস, জর্ডানে শুরাহবিল ইবনে হাসানা, দামেস্ক-কাইসারিয়া অঞ্চলে ইয়াজিদ ইবনে আবি সুফিয়ান এবং এমেসায় খালিদ বিন ওয়ালিদের সাথে আবু উবাইদা ইবনুল জাররাহ এই অংশগুলোর নেতৃত্বে ছিলেন।
মুসলিম সেনাবাহিনী ভৌগলিকভাবে বিচ্ছিন্ন থাকার কারণে হেরাক্লিয়াস এই সুযোগ কাজে লাগাতে উদ্যোগী হন এবং হামলার পরিকল্পনা করেন। তিনি কেন্দ্রীয় অবস্থানকে কাজে লাগিয়ে প্রতিপক্ষের মোকাবেলা করতে চেয়েছিলেন। তার পরিকল্পনা ছিল বিরাট বাহিনীকে কাজে লাগিয়ে মুসলিমদের প্রত্যেকটি বাহিনী সংগঠিত হওয়ার আগে পৃথকভাবে তাদের পরাজিত করা। মুসলিমদের পিছু হটিয়ে বা পৃথকভাবে বাহিনীগুলোকে পরাজিত করে হৃত অঞ্চল পুনরুদ্ধার করার প্রচেষ্টা চালানো হয়। হেরাক্লিয়াসের ছেলে তৃতীয় কনস্টান্টাইনের অধীনে কাইসারিয়ায় বাড়তি সেনা সহায়তা পাঠানো হয়। ইয়াজিদ ইবনে আবি সুফিয়ানের বাহিনীকে ধরাশায়ী করার জন্য এই বাহিনী প্রেরণ করা হয়ে থাকতে পারে। ইয়াজিদের বাহিনী শহরটি অবরোধ করেছিল। বাইজেন্টাইন রাজকীয় বাহিনী ৬৩৬ খ্রিষ্টাব্দের জুনের মাঝামাঝি সময়ে এন্টিওক ও উত্তর সিরিয়া থেকে বের হয়।


title: ইয়ারমুকের যুদ্ধ

text: বাইজেন্টাইন রাজকীয় বাহিনী নিম্নোক্ত পরিকল্পনা অণুসারে কাজ করার পরিকল্পনা করে:


title: ইয়ারমুকের যুদ্ধ

text: রোমান বন্দীদের কাছ থেকে মুসলিমরা হেরাক্লিয়াসের প্রস্তুতির খবর পায়। তাই যুদ্ধপ্রস্তুতির জন্য খালিদ পরামর্শ সভা আহ্বান করেন। তিনি আবু উবাইদাকে পরামর্শ দেন যাতে ফিলিস্তিন এবং উত্তর ও মধ্য সিরিয়া থেকে মুসলিম বাহিনীকে ফিরিয়ে এনে এক স্থানে জমায়েত করা হয়। আবু উবাইদা এরপর বাহিনীগুলোকে জাবিয়ার নিকটের বিস্তৃত সমভূমিতে জমায়েত হওয়ার নির্দেশ দেন। এখানকার নিয়ন্ত্রণ হাতে থাকার কারণে অশ্বারোহীদের আক্রমণে নিয়োজিত করা এবং খলিফা উমরের পাঠানো সেনা সহায়তা পৌছানোও সহজ ছিল। ফলে বাইজেন্টাইনদের বিরুদ্ধে মোকাবেলা করার জন্য মজবুত বাহিনী গঠন সম্ভব হয়। মুসলিমদের একটি শক্তঘাটি নজদ থেকে এই স্থান নিকটে থাকায় প্রয়োজনে পিছু হটার জন্য স্থানটি সুবিধাজনক ছিল। বিজিত অঞ্চলের অমুসলিম বাসিন্দাদের প্রদত্ত জিজিয়া ফিরিয়ে দেয়ার আদেশ প্রদান করা হয়। জাবিয়ায় জড়ো হওয়ার পর মুসলিমদেরকে বাইজেন্টাইনপন্থি গাসানি বাহিনীর হামলার স্বীকার হতে হয়। কাইসারিয়াতে একটি শক্তিশালী বাইজেন্টাইন বাহিনীর অবস্থানের কারণে এই অঞ্চলে অবস্থান বিপজ্জনক ছিল। কারণ এর ফলে সামনের দিকে বাইজেন্টাইন বাহিনী ও পেছনের দিকে কাইসারিয়ার বাহিনীর আক্রমণের আশঙ্কা ছিল। খালিদের পরামর্শে মুসলিমরা দারা ও দাইর আইয়ুবে পিছু হটে ফলে ইয়ারমুকের গিরিসংকট এবং হারা লাভা ভূমির মধ্যবর্তী ফাকা স্থান সুরক্ষিত হয় এবং ইয়ারমুকের পূর্ব অংশের সমভূমিতে ক্যাম্পের সারি স্থাপিত হয়। এই পদক্ষেপ প্রতিরক্ষার দিক থেকে শক্তিশালী ছিল এবং মুসলিম ও বাইজেন্টাইনদের মধ্যে চূড়ান্ত যুদ্ধে সহায়তা করে। এসকল পদক্ষেপের সময় খালিদের মোবাইল গার্ডদের সাথে বাইজেন্টাইন অগ্রবর্তী বাহিনীর খন্ডযুদ্ধ ছাড়া কোনো লড়াই হয়নি।


title: ইয়ারমুকের যুদ্ধ

text: যুদ্ধক্ষেত্রটি বর্তমানে গোলান মালভূমির দক্ষিণপূর্বে সিরিয়ার হাওরান অঞ্চলে অবস্থিত। এই উচ্চভূমি অঞ্চলটি গ্যালিলি সাগরের পূর্ব দিকে সিরিয়া, জর্ডান ও ইসরায়েলের সীমান্তে রয়েছে। ইয়ারমুক নদীর উত্তরদিকে সমতল ভূমিতে এই যুদ্ধ সংঘটিত হয়। এর পশ্চিম অংশ ওয়াদি-উর-রুক্কাদ নামক গভীর গিরিসংকট দেয়া ঘেরা। এই জলধারার তীর খাড়া পাড় বেষ্টিত যার উচ্চতা –। উত্তরে জাবিয়া সড়ক এবং পূর্বে আজরা পাহাড় অবস্থিত। তবে এই পাহাড়গুলো মূল যুদ্ধক্ষেত্রের বাইরে রয়েছে। কৌশলগতভাবে যুদ্ধক্ষেত্রে উচু "তেল আল জুমা" একমাত্র লক্ষণীয় স্থান। মুসলিমরা এখানে জড়ো হয়। এখান থেকে ইয়ারমুক সমভূমির দৃশ্য ভালভাবে দেখা যেত। ৬৩৬ খ্রিষ্টাব্দে যুদ্ধক্ষেত্রের পশ্চিমের গিরিখাত মাত্র কয়েকটি স্থান দিয়ে প্রবেশযোগ্য ছিল। এখানে পারাপারের জন্য "আইন দাকারের" কাছে রোমান সেতু ("জিসর-উর-রুক্কাদ") ছিল। ইয়ারমুকের সমতল ভূমিতে দুই বাহিনীর টিকে থাকার মত পানির সরবরাহ যথেষ্ট ছিল। অশ্বারোহীদের জন্য স্থানটি উৎকৃষ্ট ছিল।


title: ইয়ারমুকের যুদ্ধ

text: প্রাথমিক সূত্রগুলোতে মুসলিম সৈনিকের সংখ্যা ২৪,০০০ থেকে ৪০,০০০ এবং বাইজেন্টাইন সৈনিকের সংখ্যা ১,০০,০০০ থেকে ৪,০০,০০০ এর মধ্যে উল্লেখ রয়েছে। আধুনিক হিসাবে এই সংখ্যার তারতম্য ঘটে। বেশিরভাগ হিসাব মতে বাইজেন্টাইন বাহিনীতে ৮০,০০০ থেকে ১,৫০,০০০ সৈনিক ছিল। তবে কিছু হিসাবে তা ১৫,০০০ থেকে ২০,০০০ দেখানো হয়েছে। অন্যদিকে হিসাব অণুযায়ী রাশিদুন সেনাবাহিনীর সৈনিক সংখ্যা ২৫,০০০ থেকে ৪০,০০০ এর মধ্যে। মূল হিসাব প্রধানত আরব সূত্রগুলোতে পাওয়া যায়। বাইজেন্টাইন ও তার মিত্রদের সৈন্য সংখ্যা মুসলিমদের চেয়ে অনেক বেশি ছিল এই ব্যাপারে ঐকমত্য রয়েছে। এ বিষয়ে একমাত্র বাইজটাইন সূত্র হলে থিওফানস। তিনি এক শতাব্দী পরে এ বিষয়ে লিখেছেন। কিছু বিবরণে যুদ্ধের স্থায়িত্বকাল একদিন এবং কিছু বিবরণে কয়েকদিন বলে উল্লেখ রয়েছে।


title: ইয়ারমুকের যুদ্ধ

text:
যুদ্ধসভার সময় মুসলিম বাহিনীর সর্বাধিনায়ক আবু উবাইদা ইবনুল জাররাহ খালিদ বিন ওয়ালিদকে কমান্ড প্রদান করেন।
এরপর খালিদ সেনাবাহিনীকে ৩৬টি পদাতিক রেজিমেন্ট ও ৪টি অশ্বারোহী রেজিমেন্টে বিভক্ত করেন এবং তার মোবাইল গার্ড বাহিনীকে রিজার্ভ হিসেবে রাখা হয়। বাহিনীকে "তাবিয়া" ফর্মে‌শনে সংগঠিত করা হয়। এটি ছিল একটি প্রতিরক্ষামূলক পদাতিক ফর্মে‌শন।
বাহিনীর সামনের অংশ পশ্চিমমুখী হয়ে প্রায় পর্যন্ত বিস্তৃত ছিল এবং এর বাম অংশ দক্ষিণে ইয়ারমুক নদীর দিকে ছিল। এই স্থান ছিল "ওয়াদি আল আল্লাহ" শুরু হওয়ার এক মাইল আগে। ডান অংশ ছিল উত্তরে জাবিয়া সড়কের "তেল আল জুমা"র দিকে। সামনে থাকা বাইজেন্টাইনদের সারির সাথে মিল হওয়ার জন্য অংশগুলোর মধ্যবর্তী ফাকা স্থান। বাহিনীর কেন্দ্রভাগ আবু উবাইদা ইবনুল জাররাহ (বাম কেন্দ্র) ও শুরাহবিল ইবনে হাসানার (ডান কেন্দ্র) অধীনে ছিল। বাম অংশ ইয়াজিদ ইবনে আবি সুফিয়ান এবং ডান অংশ আমর ইবনুল আসের অধীনে রাখা হয়। মধ্য, বাম ও ডান অংশকে অশ্বারোহী বাহিনী প্রদান করা হয় যাতে বাইজেন্টাইনরা তাদের পিছু হটালে রিজার্ভ বাহিনী হিসেবে ব্যবহার করা যায়। মধ্যভাগের পেছনে খালিদের ব্যক্তিগত নিয়ন্ত্রণে মোবাইল গার্ড অবস্থান নেয়। যদি খালিদ বাকি বাহিনীর নিয়ন্ত্রণ নেন তবে সেক্ষেত্রে দিরার ইবনুল আজওয়ার মোবাইল গার্ডের পাওয়ার কথা ছিল। যুদ্ধের বিভিন্ন পর্যায়ে খালিদ তার এই অশ্বারোহী বাহিনীর সফল ব্যবহার করেছেন।
বাইজেন্টাইনদের পরযবেক্ষণের জন্য খালিদ বেশ কিছু গুপ্তচর নিয়োগ করেন।
৬৩৬ খ্রিষ্টাব্দের জুলাইয়ের শেষের দিকে ভাহান জাবালার মাধ্যমে তার খ্রিষ্টান আরব বাহিনীকে আক্রমণের জন্য পাঠিয়েছিলেন তবে মোবাইল গার্ড বাহিনী তাদের প্রতিহত করে। এরপর এক মাস ধরে কোনো সংঘর্ষ হয়নি


title: ইয়ারমুকের যুদ্ধ

text: ব্যবহৃত হেলমেটের মধ্যে সাসানীয় সাম্রাজ্যের রৌপ্য হেলমেটের মত গিল্ড করা হেলমেট ছিল। মুখ, ঘাড় ও গলা ধাতব আচ্ছাদনে আবৃত থাকত। ভারী চামড়ার জুতা এবং পাশাপাশি রোমান ধাচের বুট মুসলিম বাহিনীতে ব্যবহৃত হত। বর্মে‌র মধ্যে ছিল চামড়া বা ধাতব বর্ম। পদাতিক সৈনিকরা অশ্বারোহীদের তুলনায় ভারী বর্ম ব্যবহার করত। বড় কাঠের ঢাল ব্যবহৃত হত। পদাতিক সৈনিকদের বর্শা দীর্ঘ এবং অশ্বারোহীদের বর্শা দীর্ঘ হত। রোমান ক্ষুদ্র গ্লাডিয়াস ও সাসানীয় দীর্ঘ তলোয়ার উভয় প্রকার তলোয়ার ব্যবহৃত হয়। সাধারণত অশ্বারোহীরা দীর্ঘ তলোয়ার ব্যবহার করত। তলোয়ারের খাপ কাধে ঝোলানো বেল্টে যুক্ত থাকত। ধনুক স্বাভাবিক অবস্থায় দীর্ঘ হত যা ইংলিশ লংবোর অণুরূপ। প্রথাগত আরব ধনুকের সর্বো‌চ্চ কার্যকরী পাল্লা ছিল প্রায় । প্রথম যুগের মুসলিম তীরন্দাজরা মূলত পদাতিক হিসেবে কাজ করত। তারা হালকা ও বর্ম‌হীন অশ্বারোহী আক্রমণ সফলভাবে প্রতিহত করতে সক্ষম ছিল।


title: ইয়ারমুকের যুদ্ধ

text:
মুসলিমরা ইয়ারমুকের সমতল ভূমিতে ক্যাম্প করার কিছু দিন পরে বাইজেন্টাইন বাহিনী ও হালকাভাবে সজ্জিত অগ্রবর্তী গাসানিরা অগ্রসর হয়ে ওয়াদি-উর-রুক্কাদের উত্তরে উত্তম প্রতিরক্ষা সংবলিত ক্যাম্প স্থাপন করে।
বাইজেন্টাইন বাহিনীর ডান অংশ সমভূমির দক্ষিণ প্রান্তে ইয়ারমুক নদীর নিকটে এবং "ওয়াদি আল আলান" শুরু হওয়ার এক মাইল আগে অবস্থান করছিল। বাম অংশ ছিল উত্তরে জাবিয়া পাহাড় শুরু হওয়ার কিছু দূরত্ব আগে এবং তারা তুলনামূলকভাবে দৃশ্যমান ছিল। ভাহান রাজকীয় বাহিনীকে পূর্ব‌মুখী করে অবস্থান করান এবং এর সামনের অংশ প্রায় দীর্ঘ ছিল। তিনি দক্ষিণে ইয়ারমুকের গিরিসংকট থেকে উত্তরে মিশরের রোমান পথের মধ্যবর্তী এলাকা সুরক্ষিত করতে চেয়েছিলেন। বিভিন্ন খালি স্থানগুলো বিভিন্ন বাইজেন্টাইন ডিভিশনগুলোর মধ্যে ছেড়ে দেয়া হয়। ডান অংশ গ্রেগরি ও বাম অংশ কানাটির নেতৃত্ব দিচ্ছিলেন। মধ্যভাগ দাইরজান ও ভাহানের আর্মেনীয় বাহিনী নিয়ে গঠিত ছিল এবং দাইরজান এর সার্বিক নিয়ন্ত্রণে ছিলেন। রোমান নিয়মিত ভারি অশ্বারোহী, বর্মাচ্ছাদিত ভারী অশ্বারোহীদেরকে চারটি বাহিনীর মধ্যে সমভাবে বণ্টন করে দেয়া হয়। প্রত্যেক বাহিনীতে পদাতিকদের সামনের দিকে এবং অশ্বারোহীদের পেছনের দিকে রিজার্ভ হিসেবে রাখা হয়। ভাহান ঘোড়া ও উষ্ট্রারোহী জাবালার খ্রিষ্টান আরবদেরকে লড়াইয়ে পাঠান যাতে মূল বাহিনী আসার আগ পর্যন্ত তাদেরকে আড়াল করে রাখা যায়। প্রথম যুগের মুসলিম সূত্রগুলো অণুযায়ী গ্রেগরির বাহিনীতে পদাতিক সৈনিকদের শেকল দিয়ে যুক্ত করে দেয়া হয় এবং তারা মৃত্যুর শপথ নেয়। শেকলগুলো প্রতিপক্ষের অশ্বারোহীদের ঠেকানোর জন্যও ব্যবহার করা যেত। তবে আধুনিক ইতিহাসবিদদের অভিমত হল বাইজেন্টাইনরা গ্রেকো-রোমান টেসটুডো ফর্মে‌শন ব্যবহার করেছিল। এতে সৈনিকরা কাধে কাধ মিলিয়ে দাঁড়ায় এবং ১০ থেকে ২০ জন সৈনিক আক্রমণ থেকে রক্ষার জন্য সবদিক থেকে সম্পূর্ণভাবে ঢাল দেয়া ঘেরা থাকে এবং প্রত্যেক সৈনিক তার পাশের সৈনিককে সুরক্ষা প্রদান করে।


title: ইয়ারমুকের যুদ্ধ

text: বাইজেন্টাইন অশ্বারোহীরা "স্পেথিওন" নামক দীর্ঘ তলোয়ার ব্যবহার করত। এর পাশাপাশি ছিল "কোনটারিওন" নামক হালকা কাঠের বর্শা, ধনুক, ঘোড়ার জিনে বা বেল্টে ঝোলানো তূণীরের ভেতর চল্লিশটি তীর। "স্কুটাটোই" বলে পরিচিত ভারী পদাতিকরা ছোট তলোয়ার ও ছোট বর্শা ব্যবহার করত। হালকাভাবে সজ্জিত সৈনিক এবং তীরন্দাজরা ছোট বর্ম, কাধ থেকে ঝোলানো ধনুক এবং তীর ভর্তি তূণীর ব্যবহার করত। অশ্বারোহীদের বর্ম ও হেলমেট থাকত। এই হেলমেটে গলার সুরক্ষার ব্যবস্থা ছিল। পদাতিকরাও অণুরূপ বর্ম, হেলমেট ও পায়ের বর্ম পরিধান করত। হালকা পাত ও ধাতব টুকরার বর্মও ব্যবহার হত।


title: ইয়ারমুকের যুদ্ধ

text: খালিদ অধিকৃত এলাকা থেকে সেনা ফিরিয়ে এনে এক জায়গায় জড়ো করার কারণে বাইজেন্টাইনরা তাদের পাঁচটি বাহিনীকে নিয়োজিত করতে বাধ্য হয়। কয়েক শতাব্দী ধরে বাইজেন্টাইনরা বৃহদাকার চূড়ান্ত যুদ্ধ এড়িয়ে চলছিল। তাদের বাহিনীর এক স্থানে জড়ো হওয়ার ফলে প্রয়োজনীয় কৌশলগত পদক্ষেপের জন্য তারা ভালোভাবে তৈরী ছিল না। সবচেয়ে কাছের কৌশলগত ঘাঁটি ছিল দামেস্ক। কিন্তু দামেস্কের নেতা মনসুর ইয়ারমুকের সমভূমিতে জড়ো হওয়া বাইজেন্টাইন বাহিনীকে প্রয়োজনীয় রসদ সরবরাহ করতে পারেননি। গ্রীষ্ম শেষ হয়ে আসছিল এবং পশুর চারণভূমি কমে আসার ফলে স্থানীয় নাগরিকদের সাথে রসদ সরবরাহ নিয়ে কয়েকটি সংঘর্ষের ঘটনা ঘটেছিল। গ্রিক সূত্রে ভাহানের বিরুদ্ধে আরবদের সাথে বৃহদাকার লড়াইয়ে না নামার জন্য হেরাক্লিয়াসের যে আদেশ ছিল তা অমান্য করার অভিযোগ আনা হয়েছে। তবে মুসলিম বাহিনী ইয়ারমুকে জমায়েত হওয়ার কারণে ভাহানের অন্য উপায় ছিল না। বাইজেন্টাইন কমান্ডারদের মধ্যে উত্তেজনাপূর্ণ অবস্থা ছিল। ট্রাইথিরিয়াস ও ভাহান, জারাজিস ও কানাটিরের মধ্যে ক্ষমতার দ্বন্দ্ব্ব ছিল। খ্রিষ্টান আরব নেতা জাবালাকে বেশ উপেক্ষা করা হয়। গ্রিক, আর্মেনীয় ও আরবদের মধ্যে এই অবিশ্বাসপূর্ণ অবস্থা বজায় ছিল। মনোফিসাইট ও ক্যালকেডনিয়ানদের মধ্যে যাজকীয় শত্রুতাও অবস্থার উপর প্রভাব ফেলেছে। এসকল শত্রুতার কারণে সমন্বয় ও পরিকল্পনার অভাব সৃষ্টি হয় যা বাইজেন্টাইন পরাজয়ের অন্যতম কারণ।


title: ইয়ারমুকের যুদ্ধ

text:
যুদ্ধক্ষেত্র চারভাগে বিভক্ত ছিল: বাম ভাগ, মধ্যবাম ভাগ, মধ্যডান ভাগ ও ডান ভাগ। দুই পক্ষ মুখোমুখি অবস্থান নেয় ফলে মুসলিমদের ডান ভাগ বাইজেন্টাইনদের বাম ভাগের মুখোমুখি ছিল।).
ভাহানকে হেরাক্লিয়াসের তরফ থেকে নির্দেশ দেয়া হয়েছিল যাতে কূটনৈতিক তৎপরতা শেষ হওয়া অবধি যুদ্ধ শুরু করা না হয়। ইরাকে তৃতীয় ইয়াজদিগার্দের সেনারা আক্রমণ শুরু করতে তখনও প্রস্তুত ছিল না বলে এমন নির্দেশ দেয়া হয়েছিল হতে পারে। ভাহান প্রথমে গ্রেগরি ও পরে জাবালাকে আলোচনা করতে পাঠান। তবে আলোচনা সফল হয়নি। যুদ্ধ শুরু হওয়ার আগে ভাহানের আমন্ত্রণে খালিদ আলোচনা করার জন্য এসেছিলেন। তবে এক্ষেত্রেও কোনো ফলাফল পাওয়া যায়নি। আলোচনার ফলে যুদ্ধ এক মাস পিছিয়ে যায়।
এদিকে খলিফা উমর পারস্যে অবস্থানরত সেনাপতি সাদ ইবনে আবি ওয়াক্কাসকে পার্সিয়ানদের সাথে আলোচনায় বসার নির্দেশ দেন এবং সম্রাট তৃতীয় ইয়াজদিগার্দ ও তার কমান্ডার রুস্তম ফারুখজাদ উভয়ের কাছে দূত পাঠান। ধারণা করা হয় যে তিনি সময় বৃদ্ধির জন্য এই কৌশল প্রয়োগ করেছিলেন। ইতিমধ্যে তিনি ৬০০০ ইয়েমেনি সৈনিকের একটি বাহিনী খালিদের কাছে সাহায্য হিসেবে পাঠান। এই বাহিনীতে ১,০০০ জন সাহাবি ছিলেন। এসকল সাহাবিদের মধ্যে ১০০ জন বদরের যুদ্ধে অংশ নিয়েছিলেন এবং তাদের মধ্যে উচ্চশ্রেণীর ব্যক্তিবর্গ যেমন জুবায়ের ইবনুল আওয়াম, আবু সুফিয়ান ও তার স্ত্রী হিন্দ বিনতে উতবা ছিলেন।


title: ইয়ারমুকের যুদ্ধ

text: বাইজেন্টাইনদের পরাজিত করার জন্য উমর সেরা মুসলিম সৈনিকদেরকে নিযুক্ত করেছিলেন। মুসলিমদের সৈন্য সরবরাহের কার্যক্রমে বাইজেন্টাইনরা বিচলিত হয়ে উঠে। মুসলিমরা শক্তিশালী হয়ে উঠছে দেখতে পেয়ে বাইজেন্টাইন বাহিনী আক্রমণের সিদ্ধান্ত নেয়। ইয়ারমুকে পাঠানো সৈনিকরা ছোট ছোট বাহিনীতে ভাগ হয়ে যুদ্ধক্ষেত্রে আসে ফলে প্রতিপক্ষের মধ্যে ক্রমাগত সৈনিক আসার ভীতি জন্ম নেয় এবং আক্রমণে বাধ্য করে। কাদিসিয়ার যুদ্ধেও একই কৌশল প্রয়োগ করা হয়।


title: ইয়ারমুকের যুদ্ধ

text: ৬৩৬ খ্রিষ্টাব্দের ১৫ আগস্ট যুদ্ধ শুরু হয়। ভোরে এক মাইলের কম দূরত্বে দুই বাহিনী মুখোমুখি হয়। বাইজেন্টাইন বাহিনীর ডান ভাগের একজন কমান্ডার জর্জ যুদ্ধ শুরু হওয়ার আগে মুসলিমদের নিকটে ইসলাম গ্রহণ করেছিলেন এবং মুসলিম পক্ষে যুদ্ধ করে নিহত হন বলে মুসলিম বিবরণগুলোতে উল্লেখ রয়েছে। মুসলিম মুবারিজুনদের সাথে দ্বন্দ্ব্বযুদ্ধের জন্য বাইজেন্টাইন বাহিনীর দ্বন্দ্ব্বযোদ্ধাদের প্রেরণের মাধ্যমে যুদ্ধ শুরু হয়। মুবারিজুনরা ছিল বিশেষভাবে প্রশিক্ষিত তলোয়ার ও বর্শাধারী সৈনিক। যুদ্ধক্ষেত্রে প্রতিপক্ষের কমান্ডারদের হত্যা করে প্রতিপক্ষের মনোবল ভেঙে দেয়া তাদের দায়িত্ব ছিল। দ্বন্দ্ব্বযুদ্ধে কয়েকজন কমান্ডার নিহত হওয়ার পর দুপুরে ভাহান তার পদাতিক বাহিনীর এক তৃতীয়াংশকে পাঠান যাতে মুসলিম বাহিনীর শক্তি ও কৌশল জানা সম্ভব হয়। সৈন্যসংখ্যা ও উন্নত অস্ত্রের কারণে তারা মুসলিম সেনা বিন্যাসের দুর্বল স্থানগুলো ভেঙে ফেলতে সক্ষম হয়। তবে বাইজেন্টাইন আক্রমণে লক্ষ্যের অভাব ছিল। রাজকীয় বাহিনীর অধিকাংশ সৈনিক মুসলিমদের বিরুদ্ধে সফল হতে পারেনি। কিছু ক্ষেত্রে তীব্র হলেও লড়াই মধ্যমরকমভাবে চলছিল। ভাহান রিজার্ভ হিসেবে রাখা তার দুই-তৃতীয়াংশ পদাতিকদের যুদ্ধে পাঠাননি। সূর্যাস্তের পর দুই বাহিনী যুদ্ধক্ষেত্র ছেড়ে নিজ নিজ ক্যাম্পে ফিরে আসে।


title: ইয়ারমুকের যুদ্ধ

text:
প্রথম পর্যায়: ১৬ আগস্ট ভাহান একটি যুদ্ধসভায় ভোরের ঠিক পূর্বে আক্রমণের সিদ্ধান্ত নেন যাতে মুসলিমদের ফজরের নামাজের সময় অপ্রস্তুত অবস্থায় তাদের আক্রমণ করা যায়।
তিনি তার বাহিনীর মধ্যভাগের দুইটি অংশকে মুসলিমদের মধ্যভাগের বিরুদ্ধে ব্যবহার করার সিদ্ধান্ত নেন যাতে তাদের এদিকে নিয়োজিত রেখে মুসলিমদের পার্শ্বভাগের বিরুদ্ধে মূল আক্রমণ চালানো যায়। এভাবে মুসলিমদের যুদ্ধক্ষেত্র থেকে বের করে দেয়া বা মধ্যভাগের দিকে কোণঠাসা করে ফেলার পরিকল্পনা ছিল। যুদ্ধক্ষেত্র পর্য‌বেক্ষণের জন্য ভাহান আর্মেনীয় দেহরক্ষী দলের সাথে ডান ভাগে নির্মিত একটি প্যাভেলিয়নে অবস্থান নেন। তিনি আচমকা আক্রমণের জন্য বাহিনীকে প্রস্তুত হতে বলেন।
বাইজেন্টাইনদের অজান্তে খালিদ আচমকা আক্রমণ প্রতিহত করার জন্য রাতের বেলা সামনের দিকে সেনা মোতায়েন করেছিলেন। ফলে মুসলিমরা যুদ্ধের জন্য প্রস্তুত হওয়ার সময় পায়। বাইজেন্টাইনরা মধ্যভাগের আক্রমণে সফল হতে পারেনি। ফলে মধ্যভাগ সুরক্ষিত থাকে।
তবে পার্শ্বভাগে অবস্থা ভিন্ন রকম ছিল। স্লাভদের নিয়ে গঠিত বাইজেন্টাইন বাম পার্শ্বের কমান্ডার কানাটির আক্রমণ করার পর মুসলিমদের ডান ভাগ পিছু হটতে বাধ্য হয়। মুসলিমদের ডান ভাগের কমান্ডার আমর ইবনুল আস তার অশ্বারোহী সৈনিকদের পাল্টা আক্রমণের নির্দেশ দেন ফলে বাইজেন্টাইনদের আক্রমণকে প্রতিহত করে কিছু সময় অবস্থা স্থিতিশীল করে তোলা সম্ভব হয়। তবে বাইজেন্টাইনদের সংখ্যাধিক্যের কারণে মুসলিমদেরকে পিছু হটতে হয়।


title: ইয়ারমুকের যুদ্ধ

text:
দ্বিতীয় পর্যায়: পার্শ্বভাগের অবস্থা বিবেচনা করে খালিদ ডান ভাগের অশ্বারোহীদেরকে বাইজেন্টাইন বাম ভাগের উত্তর অংশকে আক্রমণের নির্দেশ দেন এবং নিজে বাম ভাগের দক্ষিণ অংশের উপর তার মোবাইল গার্ডদের নিয়ে আক্রমণ চালান; এসময় মুসলিমদের ডান ভাগের পদাতিকরা সামনের দিক থেকে আক্রমণ চালায়। এসকল সমন্বিত আক্রমণের ফলে বাইজেন্টাইনদের বাম ভাগ পিছু হটে এবং আমর পুনরায় যুদ্ধক্ষেত্রে পূর্বের অবস্থান ফিরে পান।
মুসলিমদের বাম ভাগের নেতৃত্বে ছিলেন ইয়াজিদ ইবনে আবি সুফিয়ান। এই অংশের অবস্থা আরো খারাপ ছিল। ডান ভাগ মোবাইল গার্ডের সহায়তা পেলেও বাম ভাগ সহায়তা পায়নি এবং বাইজেন্টাইনদের সংখ্যাধিক্যের ফলে মুসলিমদের অবস্থা সংকটজনক হয়ে উঠে এবং সৈনিকদের পিছু হটতে হয়। এই স্থানে বাইজেন্টাইনরা সৈনিকদের সারি ভেঙে ফেলতে সক্ষম হয়। গ্রেগরির প্রয়োগ করা টেসটুডো ফর্মে‌শন ধীরে কাজ করলেও প্রতিরক্ষায় ভালো কাজ দেয়। ইয়াজিদ তার অশ্বারোহীদেরকে আক্রমণ প্রতিহত করতে ব্যবহার করেন। সর্বো‌চ্চ প্রচেষ্টার পরও ইয়াজিদের সৈনিকরা পিছু হটতে বাধ্য হয়। ফলে কিছু সময়ের জন্য ভাহানের পরিকল্পনা সফল হয়। মুসলিমদের মধ্যভাগ অবরুদ্ধ হয় এবং পার্শ্বভাগ পিছু হটে। তবে ক্ষতি করা গেলেও উভয় পার্শ্ব ভেঙে ফেলা সম্ভব হয়নি।
পিছু হটতে থাকা মুসলিমরা শিবিরে ফেরার সময় রাগান্বিত মুসলিম মহিলাদের সম্মুখীন হয়। হিন্দ বিনতে উতবা তাদের নেতৃত্ব দিচ্ছিলেন। তারা তাবুর খুটি তুলে নিয়ে পুরুষদের যুদ্ধে যেতে বাধ্য করেন। এসময় তারা উহুদের যুদ্ধের সময় মুসলিমদের বিরুদ্ধে ব্যবহার গাওয়া একটি গান আবৃত্তি করেছিলেন।


title: ইয়ারমুকের যুদ্ধ

text:
"তোমরা যারা সৎ নারীর কাছ থেকে পালাও
যার সৌন্দর্য ও গুণ দুটিই আছে;
এবং তাকে কাফিরদের কাছে ছেড়ে দাও,
ঘৃণ্য ও খারাপ কাফিরগণ,
অধিকার, অপমান ও ধ্বংসের জন্য।"
এর ফলে পিছু হটতে থাকা মুসলিমদের মনোবল বৃদ্ধি পায় এবং তারা পুনরায় যুদ্ধক্ষেত্রে ফিরে আসে।


title: ইয়ারমুকের যুদ্ধ

text:
তৃতীয় পর্যায়: ডান ভাগের অবস্থান সংহত করার পর খালিদ মোবাইল গার্ডদের বাম ভাগের উপর নজর দেয়ার নির্দেশ দেন।
তিনি দিরার ইবনুল আজওয়ারের অধীনে একটি বাহিনী পাঠান এবং তাকে বাইজেন্টাইন মধ্যবাম ভাগে দাইরজানের অংশের সামনে থেকে আক্রমণ করার নির্দেশ দেন। বাকি অশ্বারোহীদের নিয়ে তিনি গ্রেগরির অংশকে আক্রমণ চালান। এখানে অগ্র ও পার্শ্বভাগ থেকে ক্রমাগত আক্রমণের জন্য বাইজেন্টাইনরা পিছু হটে। কিন্তু ফর্মে‌শন রক্ষা করার জন্য তাদের ধীরে পিছু হটতে হয়।
সূর্যাস্তের পর উভয় বাহিনী নিজেদের মূল অবস্থানে ফিরে যায়। দাইরজানের মৃত্যু ও ভাহানের যুদ্ধ পরিকল্পনার ব্যর্থতার ফলে বাইজেন্টাইন বাহিনীর মনোবল তুলনামূলকভাবে হ্রাস পায়। অন্যদিকে সংখ্যা স্বল্পতা সত্ত্বেও খালিদের সফল আক্রমণের ফলে মুসলিমদের মনোবল বৃদ্ধি পায়।


title: ইয়ারমুকের যুদ্ধ

text:
৬৩৬ খ্রিষ্টাব্দের ১৭ আগস্ট ভাহান আগের দিনে তার ব্যর্থতাগুলো পর্যালোচনা করেন। তার একজন কমান্ডারের মৃত্যু তাকে বেশি বিচলিত করে তোলে।
এরপর বাইজেন্টাইনরা কম উচ্চাভিলাষী পরিকল্পনা হাতে নেয়। ভাহান নির্দিষ্ট কিছু স্থানে মুসলিম বাহিনীকে ভেঙে ফেলার সিদ্ধান্ত নেন। তুলনামূলকভাবে বেশি প্রকাশিত ডান ভাগের উপর হামলা চালানোর পরিকল্পনা করেন। এখানে মুসলিম বাম ভাগের তুলনায় তার আরোহী সৈনিকদের চলাচলের ক্ষেত্রে সুবিধাজনক অবস্থা ছিল। সিদ্ধান্ত হয় যে মুসলিম মধ্যডান ও ডান ভাগের সংযোগস্থলে আক্রমণ করা হবে এবং তাদেরকে পৃথকভাবে লড়াই করতে বাধ্য করা হবে।


title: ইয়ারমুকের যুদ্ধ

text:
প্রথম পর্যায়: মুসলিমদের ডান ভাগ ও মধ্যডান ভাগে বাইজেন্টাইনদের হামলার মাধ্যমে যুদ্ধ শুরু হয়।
প্রথমদিকে আক্রমণ ঠেকিয়ে রাখা গেলেও পরে প্রথমে মুসলিমদের ডান ভাগ ও এরপর মধ্যডান ভাগ পিছু হটে। মুসলিমরা এবারও পুনরায় মহিলাদের সম্মুখীন হয়েছিল বলা হয়ে থাকে। মুসলিমরা শিবির থেকে কিছু দূরে সংগঠিত হতে সক্ষম হয় এবং পাল্টা আক্রমণের জন্য প্রস্তুত হয়।


title: ইয়ারমুকের যুদ্ধ

text: দ্বিতীয় পর্যায়: বাইজেন্টাইন বাহিনী মুসলিমদের ডান ভাগের উপর জোর দিচ্ছে বুঝতে পেরে খালিদ বিন ওয়ালিদ মোবাইল গার্ড ও ডান ভাগের অশ্বারোহীদের নিয়ে আক্রমণ চালান। তিনি বাইজেন্টাইনদের মধ্যবাম ভাগের ডান অংশের উপর হামলা চালান এবং মুসলিম মধ্যডান ভাগের রিজার্ভ অশ্বারোহীরা মধ্যবাম ভাগের বাম অংশের উপর হামলা চালায়। এদিকে তিনি মুসলিম ডান ভাগের অশ্বারোহীদেরকে বাইজেন্টাইনদের বাম ভাগের উপর হামলা চালানোর নির্দেশ দেন। এই লড়াই শীঘ্রই রক্তস্নাত অবস্থার সৃষ্টি করে। দুই পক্ষের অনেকে নিহত হয়। খালিদের সময়মত আক্রমণের ফলে সেদিনও মুসলিমদের অবস্থা সুরক্ষিত থাকে এবং সন্ধ্যা নাগাদ বাইজেন্টাইনরা যুদ্ধ শুরু হওয়ার সময়কার তাদের মূল অবস্থানে ফিরে যেতে বাধ্য হয়।


title: ইয়ারমুকের যুদ্ধ

text:
১৮ আগস্ট অর্থাৎ চতুর্থ দিন ফলাফল নির্ধারণে ভূমিকা রেখেছে।
প্রথম পর্যায়: ভাহান আগের দিন মুসলিমদের ডান ভাগকে ক্ষতিগ্রস্ত করতে পারায় যুদ্ধপরিকল্পনা অণুযায়ী কাজ করার চিন্তা করেন।
কানাটির স্লাভদের দুইটি বাহিনীকে মুসলিমদের ডান ও মধ্যডান অংশের উপর আক্রমণ চালান। আর্মেনীয় ও জাবালার নেতৃত্বাধীন খ্রিষ্টান আরবরা এক্ষেত্রে তাকে সহায়তা করে। মুসলিমদের এই অংশ পুনরায় পিছিয়ে পড়ে।
খালিদ পুনরায় তার মোবাইল গার্ডদের নিয়ে উপস্থিত হন। তিনি পুরো যুদ্ধক্ষেত্রজুড়ে হামলার আশঙ্কা করেছিলেন তাই সতর্ক‌তা হিসেবে আবু উবাইদা ও ইয়াজিদকে যথাক্রমে মধ্যবাম ও বাম অংশের দায়িত্ব দেন এবং স্ব স্ব স্থানের সম্মুখে থাকা বাইজেন্টাইন বাহিনীকে আক্রমণের দায়িত্ব দেন। এই হামলার ফলে বাইজেন্টাইন বাহিনীর অগ্রযাত্রা প্রতিহত করা সম্ভব হয়।


title: ইয়ারমুকের যুদ্ধ

text: দ্বিতীয় পর্যায়: খালিদ তার মোবাইল গার্ডদের দুইটি অংশে বিভক্ত করে বাইজেন্টাইনদের মধ্যবাম অংশের দুই দিক থেকে আক্রমণ করে। এসময় মুসলিমদের মধ্যডান অংশ সামনে থেকে আক্রমণ করে। এই তিনটি আক্রমণের মাধ্যমে বাইজেন্টাইনদের পিছিয়ে যেতে বাধ্য করা হয়। ইতিমধ্যে মুসলিমদের ডান অংশ তাদের আক্রমণ পুনরায় শুরু করে; এতে পদাতিকরা সামনের দিক থেকে এবং অশ্বারোহীরা বাইজেন্টাইনদের বাম ভাগের উত্তর অংশে আক্রমণ চালায়। বাইজেন্টাইনদের মধ্যবাম অংশ পিছু হটার পর বাম অংশও পিছু হটে আসে।


title: ইয়ারমুকের যুদ্ধ

text: খালিদ ও তার মোবাইল গার্ডরা পুরো বিকেল জুড়ে আর্মেনীয়দের বিরুদ্ধে লড়াই করে। অন্যত্র অবস্থা শোচনীয় হতে শুরু করে। বাইজেন্টাইন অশ্বারোহী তীরন্দাজরা যুদ্ধক্ষেত্রে অবস্থান নিয়ে আবু উবাইদা ও ইয়াজিদের বাহিনীর উপর তীব্রভাবে তীর নিক্ষেপ শুরু করে ফলে তারা বাইজেন্টাইনদের সারি ভেদ করতে সক্ষম হচ্ছিলেন না। তীরের আঘাতের কারণে অনেক মুসলিম সৈনিক দৃষ্টি হারায়। ফলে এই দিনের নাম পরে "হারানো চোখের দিন" হয়। আবু সুফিয়ানও সেদিন তার এক চোখের দৃষ্টি হারান। ইকরিমা ইবনে আবি জাহল ছাড়া বাকি অংশগুলো পিছিয়ে আসে। এই অংশ আবু উবাইদার সেনাদের বামে ছিল। বাইজেন্টাইন বাহিনীকে তার চারশত অশ্বারোহী সৈনিকদের নিয়ে বাধা দানের মাধ্যমে পিছিয়ে আসা মুসলিমদের আড়াল করে দেন। এসকল অন্যান্য অংশগুলো পাল্টা আক্রমণ ও হারানো স্থান উদ্ধারের জন্য সংগঠিত হতে থাকে। ইকরিমার সব সৈনিক মারাত্মক আহত বা নিহত হয়। খালিদের বাল্যবন্ধু ইকরিমা নিজেও মারাত্মকভাবে আহত হন এবং সেদিন সন্ধ্যায় মারা যান।


title: ইয়ারমুকের যুদ্ধ

text:
চতুর্থ দিন ভাহানের সৈনিকরা মুসলিমদের ভেদ করতে ব্যর্থ হয় এবং মোবাইল গার্ডের আক্রমণের সময় মারাত্মকভাবে ক্ষতিগ্রস্ত হয়। যুদ্ধের পঞ্চম দিন ১৯ আগস্ট দিনের বেলায় ভাহান মুসলিম শিবিরে সন্ধির জন্য দূত পাঠান। সম্ভবত তিনি বাহিনীকে সংগঠিত করার জন্য সময় চাইছিলেন। কিন্তু খালিদ বিজয় নিকটবর্তী দেখতে পেয়ে সন্ধি প্রস্তাব ফিরিয়ে দেন।
এই পর্যন্ত মুসলিমরা প্রতিরক্ষামূলক অবস্থান থেকে লড়াই করছিল। কিন্তু বাইজেন্টাইন বাহিনী যুদ্ধ চালিয়ে যেতে উৎসুক না জানার পর খালিদ আক্রমণাত্মক অবস্থানে আসার সিদ্ধান্ত নেন এবং মুসলিম বাহিনীকে সংগঠিত করা শুরু করেন। মোবাইল গার্ডদের কেন্দ্র করে সকল অশ্বারোহী সৈনিকদের নিয়ে তিনি একটি শক্তিশালী অশ্বারোহী বাহিনী গঠন করেন। এই বাহিনীতে এসময় প্রায় ৮,০০০ অশ্বারোহী সৈনিক ছিল। বাকি দিন তেমন কোনো ঘটনা ঘটেনি। বাইজেন্টাইন বাহিনীর পালিয়ে যাওয়ার সকল পথ বন্ধ করে খালিদ তাদের ফাদে ফেলার পরিকল্পনা করেন। যুদ্ধক্ষেত্রের তিনটি গিরিসংকট ছিল এখানকার প্রাকৃতিক বাধা। এগুলো হল পশ্চিমে "ওয়াদি-উর-রুক্কাদ", দক্ষিণে "ওয়াদি-আল-ইয়ারমুক" এবং পূর্বে "ওয়াদি-আল-আল্লাহ"। উত্তরের পথ মুসলিম অশ্বারোহীরা বন্ধ করে দেয়।
পশ্চিমের ওয়াদি-আর-রুক্কাদে খাদের মধ্য দিয়ে কিছু পথ ছিল। তাদের মধ্যে আইন আল দাকারের একটি সেতু ছিল কৌশলগতভাবে সবচেয়ে গুরুত্বপূর্ণ। রাতের বেলা খালিদ দিরারকে ৫০০ অশ্বারোহী সৈনিক দিয়ে সেতু রক্ষার জন্য পাঠান। দিরার বাইজেন্টাইন বাহিনীর উত্তরের পাশ দিয়ে গিয়ে সেতু দখল করে নেন।


title: ইয়ারমুকের যুদ্ধ

text:
২০ আগস্ট ছিল যুদ্ধের চূড়ান্ত দিন। খালিদ আক্রমণের সরল কিন্তু কার্যকরী পরিকল্পনা প্রয়োগ করেন। তার বৃহৎ অশ্বারোহী বাহিনীকে নিয়ে তিনি বাইজেন্টাইন অশ্বারোহীদের যুদ্ধক্ষেত্র থেকে তাড়িয়ে দিতে উদ্যোগী হন যাতে পদাতিকরা কোনো অশ্বারোহী সমর্থন না পায় এবং পার্শ্বভাগ ও পশ্চাদভাগ থেকে সহজে আক্রমণ করা যায়।
একই সাথে তিনি বাইজেন্টাইন বাহিনীর বাম ভাগকে আক্রমণ করে পশ্চিমের গিরিসংকটের দিয়ে তাড়িয়ে দেয়ার পরিকল্পনা করেন।


title: ইয়ারমুকের যুদ্ধ

text:
প্রথম পর্যায়: বাইজেন্টাইন বাহিনীর সামনের অংশে আক্রমণের জন্য খালিদ নির্দেশ দেন এবং অশ্বারোহীদের নিয়ে তিনি বাম অংশের দিকে এগিয়ে যান। তাদের কিছু অংশ বাম অংশের অশ্বারোহীদের সাথে লড়াই করে এবং অবশিষ্টরা বাম অংশের পদাতিকদের উপর হামলা চালায়। ইতিমধ্যে মুসলিমদের ডান অংশ সামনে থেকে হামলা চালিয়েছিল। এই দুইটি হামলার ফলে বাইজেন্টাইনদের বাম অংশ পিছিয়ে যায় এবং বাইজেন্টাইনদের মধ্যবাম অংশে গিয়ে তাকে বিশৃঙ্খল করে ফেলে। বাকি মুসলিম অশ্বারোহীরা এরপর বাইজেন্টাইনদের বাম অংশের অশ্বারোহীদের পেছনের অংশে হামলা চালায়। এসময় বাইজেন্টাইনদের সামনেও মুসলিম অশ্বারোহীরা ছিল। তাদেরকে যুদ্ধক্ষেত্রের উত্তরদিকে তাড়িয়ে দেয়া হয়।
এরপর মুসলিমদের ডান অংশের পদাতিকরা বাইজেন্টাইনদের মধ্যবাম অংশের বাম পাশে এবং মুসলিমদের মধ্যডান অংশ সামনের দিক থেকে আক্রমণ করে।


title: ইয়ারমুকের যুদ্ধ

text: দ্বিতীয় পর্যায়: মুসলিম অশ্বারোহীদের তৎপরতা দেখতে পেয়ে ভাহান তার অশ্বারোহীদেরকে জড়ো হওয়ার নির্দেশ দেন। তবে তিনি কিছু করার আগে খালিদ তাদের উপর আক্রমণ করেন। অবস্থান গ্রহণের সময় তাদের উপর অগ্রভাগ ও পার্শ্বভাগ থেকে হামলা চালানো হয়। অসংগঠিত ও বিশৃঙ্খল বাইজেন্টাইন অশ্বারোহীরা সহজেই বিতাড়িত হয় এবং উত্তরের দিকে বিক্ষিপ্ত হয়। এর ফলে পদাতিকরা একা হয়ে পড়ে।


title: ইয়ারমুকের যুদ্ধ

text: তৃতীয় পর্যায়: বাইজেন্টাইন অশ্বারোহীদের তাড়িয়ে দেয়ার পর খালিদ মধ্যবাম অংশের দিকে মনোনিবেশ করেন। ইতিমধ্যে তারা মুসলিমদের দুইটি আক্রমণের সম্মুখীন হয়। তাদেরকে খালিদের অশ্বারোহীরা পেছনের দিক থেকে আক্রমণ করে এবং ভেদ করে ফেলতে সক্ষম হয়।


title: ইয়ারমুকের যুদ্ধ

text:
শেষ পর্যায়: বাইজেন্টাইনদের মধ্যবাম অংশের পিছু হটার পর বাইজেন্টাইনদের ব্যাপকভাবে পিছু হটা শুরু হয়। খালিদ উত্তরের পালিয়ে যাওয়ার রাস্তা বন্ধ করার জন্য তার অশ্বারোহীদেরকে নিযুক্ত করেন। বাইজেন্টাইনরা পশ্চিমে ওয়াদি-উর-রুক্কাদের দিকে পিছু হটে। এখানে গিরিসংকট অতিক্রমের জন্য আইন আল দাকার সেতু ছিল। খালিদের পরিকল্পনার অংশ হিসেবে দিরার আগের রাতে সেতুটি দখল করে নিয়েছিলেন। এই অংশ বন্ধ করার জন্য ৫০০ অশ্বারোহী সৈনিকের দল পাঠানো হয়েছিল। খালিদ চাইছিলেন যাতে বাইজেন্টাইনরা এই পথে পালায়।
বাইজেন্টাইনরা এসময় সব দিক থেকে আবদ্ধ হয়ে পড়ে। তাদের কেউ কেউ গভীর গিরিখাতের ভেতর পড়ে যায়, কেউ বা নদীপথে পালানোর চেষ্টা করে কিন্তু নিচে পাথরের কারণে আঘাত পায় এবং মৃত্যুবরণ করে। তবে অনেক সৈনিক পালিয়ে যেতে সক্ষম হয়। দামেস্ক বিজয়ের সময় রাশিদুন সেনাবাহিনীর গ্রিক সংবাদাতা জোহান এই যুদ্ধে মারা যায়। এই যুদ্ধে মুসলিমরা কাউকে বন্দী করেনি। তবে পরবর্তীতে অগ্রসর হওয়ার সময় কেউ কেউ বন্দী হয়।
থিওডোর ট্রাইথিরিয়াস যুদ্ধের সময় মারা যান। নিকেটাস পালিয়ে এমেসা চলে যেতে সক্ষম হন। জাবালা ইবনুল আইহাম পালিয়ে যান এবং পরে মুসলিমদের সাথে সন্ধিতে আসেন। কিন্তু শীঘ্রই পক্ষত্যাগ করে পুনরায় বাইজেন্টাইন পক্ষে চলে যান।


title: ইয়ারমুকের যুদ্ধ

text: যুদ্ধের এসকল পর্যায়ের পর খালিদ ও তার মোবাইল গার্ড বাহিনী উত্তরদিকে পিছু হটা বাইজেন্টাইন বাহিনীকে অণুসরণ করেন। দামেস্কের নিকটে তাদের সাথে তার বাহিনী মুখোমুখি হয় এবং লড়াই শুরু হয়। এই লড়াইয়ের সময় সেনাপতি আর্মেনীয় রাজপুত্র ভাহান নিহত হন। খালিদ এরপর দামেস্কে প্রবেশ করেন। সেখানে তাকে স্থানীয়রা স্বাগত জানায়। এভাবে শহর পুনরায় মুসলিমদের হাতে আসে।


title: ইয়ারমুকের যুদ্ধ

text:
বিপর্যয়ের সংবাদ এন্টিওকে সম্রাট হেরাক্লিয়াসের কাছে পৌছানোর পর তিনি ভেঙে পড়েন। এই পরাজয়ের জন্য তিনি তার ভুল কর্মের জন্য বিশেষত তার ভাগ্নি মারটিনাকে বিয়ে করাকে দোষারোপ করেন।
সম্পদ থাকাকালীন সময়ে তার প্রদেশগুলো পুনরায় জয় করা উচিত ছিল কিন্তু এখন তার সৈনিক বা অর্থ কোনোটাই নেই। তিনি এন্টিওকের ক্যাথেড্রালে প্রার্থনা করতে যান। তিনি তার উপদেষ্টাদের নিয়ে ক্যাথেড্রালে বৈঠকে বসেন এবং পরিস্থিতির বিশ্লেষণ করে। তাকে বলা হয় যে জনগণ ও তার পাপের কারণে এমনটা হয়েছে এবং এ কথা তিনি মেনে নিয়েছিলেন। এরপর হেরাক্লিয়াস রাতের বেলা জাহাজে চড়ে কনস্টান্টিনোপল রওয়ানা হন।
সিরিয়ার প্রতি হেরাক্লিয়াস বিদায়বার্তা হিসেবে নিম্নোক্ত কথা বলেছেন বলে লিপিবদ্ধ রয়েছে:


title: ইয়ারমুকের যুদ্ধ

text: "বিদায়, দীর্ঘ বিদায় সিরিয়া, আমার চমৎকার প্রদেশ। তুমি এখন শত্রুদের হাতে। তুমি শান্তিতে থাকো, হে সিরিয়া - শত্রুদের জন্য তুমি কত সুন্দর ভূমি".


title: ইয়ারমুকের যুদ্ধ

text:
হেরাক্লিয়াস ট্রু ক্রস ও জেরুজালেমে রক্ষিত অন্যান্য আরো স্মৃতিচিহ্নসহ সিরিয়া ত্যাগ করেন। এগুলো পার্থি‌য়া অফ জেরুজালেম গোপনে জাহাজে পাঠিয়ে দিয়েছিলেন। বলা হয় যে সম্রাটের পানির ভয় ছিল। তাই বসফরাস পার হওয়ার জন্য পন্টুন সেতু তৈরী করা হয়েছিল। সিরিয়া ত্যাগ করার পর হেরাক্লিয়াস আনাতোলিয়া ও মিশর রক্ষার জন্য তার বাকি বাহিনীকে সংগঠিত করা শুরু করেন। ৬৩৮-৩৯ খ্রিষ্টাব্দে বাইজেন্টাইন আর্মেনিয়া মুসলিমদের হাতে আসে। এরপর তারসুস শহরের পূর্ব দিকের দুর্গগুলো খালি করার নির্দেশ দিয়ে হেরাক্লিয়াস মধ্য আনাতোলিয়ায় একটি বাফার অঞ্চল প্রতিষ্টা করেন।
৬৩৯-৬৪২ খ্রিষ্টাব্দে মুসলিমরা মিশর জয় করে। ইয়ারমুকের যুদ্ধে মুসলিম বাহিনীর ডান অংশের কমান্ডার আমর ইবনুল আস এতে নেতৃত্ব দিয়েছেন।


title: ইয়ারমুকের যুদ্ধ

text: সংখ্যা স্বল্পতা সত্ত্বেেও দক্ষ নেতৃত্বের মাধ্যমে বেশি শক্তিশালী বাহিনীকে তুলনামূলক কম শক্তিশালী বাহিনী পরাজিত করায় সামরিক ইতিহাসে ইয়ারমুকের যুদ্ধকে উদাহরণ হিসেবে ধরা যায়।


title: ইয়ারমুকের যুদ্ধ

text: বাইজেন্টাইন কমান্ডাররা প্রতিপক্ষকে নিজ পছন্দমত যুদ্ধক্ষেত্রে আসার সুযোগ দেন। কিন্তু এরপরও তাদের কোনো কৌশলগত অসুবিধা হয়নি। খালিদ তার বাহিনীর সংখ্যা স্বল্পতার কথা বুঝতে পেরেছিলেন এবং শেষ দিন পর্যন্ত প্রতিরক্ষামূলক অবস্থান থেকে যুদ্ধ করেছেন। শেষ দিনে চূড়ান্ত আক্রমণের সময় তিনি তার কল্পনা, দূরদৃষ্টি ও সাহসের সাথে আক্রমণের পরিকল্পনা করেন এবং এক্ষেত্রে বাইজেন্টাইন কমান্ডারদের ছাড়িয়ে যান। অপেক্ষাকৃত ক্ষুদ্র বাহিনী পরিচালনা করলেও দূরদৃষ্টির কারণে তিনি তার একটি অশ্বারোহী বাহিনীকে চূড়ান্ত আক্রমণের আগের রাতে প্রতিপক্ষের পিছু হটার রাস্তা অবরোধ করতে নিযুক্ত করেছিলেন।


title: ইয়ারমুকের যুদ্ধ

text: ইয়ারমুকের নেতৃত্বের কারণে খালিদ বিন ওয়ালিদকে ইতিহাসের অন্যতম শ্রেষ্ঠ সেনাপতি হিসেবে গণ্য করা হয়। অশ্বারোহী সেনাদের সফল ব্যবহারের কারণে তাদের শক্তি ও দুর্বলতা সম্পর্কে তার স্পষ্ট ধারণার প্রমাণ পাওয়া যায়। তার মোবাইল গার্ড বাহিনী দ্রুত এক স্থান থেকে অন্য স্থানে যেতে পারত। তাদের উপস্থিতি যুদ্ধের অবস্থা বদলে দিতে সক্ষম ছিল এবং যুদ্ধক্ষেত্রে তাদের এক স্থান থেকে অন্যত্র গমন যুদ্ধক্ষেত্রে সফলতা নিয়ে আসে।


title: ইয়ারমুকের যুদ্ধ

text: ভাহান ও তার বাইজেন্টাইন কমান্ডাররা এই অশ্বারোহী বাহিনীর সাথে মোকাবেলায় সফল হননি। তারা তাদের বৃহৎ বাহিনীর সফল ব্যবহারেও ব্যর্থ হন। যুদ্ধে বাইজেন্টাইন অশ্বারোহীরাও গুরুত্বপূর্ণ ভূমিকা রাখতে পারেনি এবং ছয়দিনের অধিকাংশ সময়ে তারা রিজার্ভ হিসেবে ছিল। তারা কখনো তাদের আক্রমণ এগিয়ে নিতে পারেনি এবং চতুর্থ দিন একটি ফলাফল নির্ধা‌রণী আক্রমণ সম্ভব হলেও তারা সুযোগ কাজে লাগাতে ব্যর্থ হয়। কমান্ডারদের মধ্যে সংঘাতের ফলে এমন অবস্থার সৃষ্টি হয়। অনেক খ্রিষ্টান আরব ছিল সাধারণ সৈনিক। অন্যদিকে মুসলিমদের অধিকাংশ দক্ষ সৈনিক ছিল।


title: ইয়ারমুকের যুদ্ধ

text:
সিরিয়ায় মুসলিমদের ধ্বংস করার জন্য হেরাক্লিয়াসের পরিকল্পনা বাস্তবায়নের জন্য দ্রুত পদক্ষেপের প্রয়োজন ছিল। কিন্তু কমান্ডাররা এক্ষেত্রে দক্ষতা দেখাতে পারেননি। হেরাক্লিয়াস যা বৃহৎ কৌশলগত স্কেলে পরিকল্পনা করেছিলেন খালিদ তা ছোট কৌশলগত স্কেলে বাস্তবায়ন করেন। নিজ বাহিনীকে নির্দিষ্ট স্থানে দ্রুত সংগঠিত করে খালিদ বৃহৎ বাইজেন্টাইন বাহিনীকে পরাজিত করতে সক্ষম হন। ভাহান তার সংখ্যাধিক্যকে কাজে লাগাতে ব্যর্থ হন এবং সম্ভবত যুদ্ধক্ষেত্রের ভূতাত্ত্বিক বৈশিষ্ট্য বড় আকারের সেনা সমাবেশের পক্ষে অসুবিধাজনক ছিল। তবে ভাহান কোনো ক্ষেত্রে তার বৃহৎ বাহিনীকে কাজে লাগিয়ে সফলভাবে প্রতিপক্ষের সারি ভেদ করতে সক্ষম হননি। ছয়দিনের মধ্যে পাঁচদিন তিনি আক্রমণাত্মক ভূমিকা পালন করলেও তার যুদ্ধ বিন্যাস মোটামুটি স্থির ছিল। এসকল কারণে খালিদের জন্য শেষের দিন সুবিধাজনক অবস্থা তৈরী হয়। এসময় খালিদ তার সকল অশ্বারোহীদের সমবেত করে সুসংগঠিতভাবে আক্রমণ করেন এবং এর ফলে বিজয় অর্জিত হয়।
জর্জ এফ. নাফজিগার তার "ইসলাম এট ওয়ার" গ্রন্থে যুদ্ধের বর্ণনায় লিখেছেন:


title: ট্রিলিয়ন

text: ট্রিলিয়ন যা নির্দেশ করেঃ


title: সন্ধি

text:
সন্ধি বাংলা ব্যাকরণে শব্দগঠনের একটি মাধ্যম। এর অর্থ মিলন। অর্থাত্ দুটি শব্দ মিলিয়ে একটি শব্দে পরিণত হওয়াকে বা পরস্পর সন্নিহিত দু' বর্ণের
মিলনকে সন্ধি বলে। সন্ধি তিন প্রকার; যথাঃ ১)স্বরসন্ধি, ২)ব্যঞ্জন সন্ধি এবং ৩)বিসর্গ সন্ধি। সন্ধি ব্যাকরণের ধ্বনিতত্ব অংশে আলোচিত হয়। ধ্বনিগত মাধুর্য এবং স্বাভাবিক উচ্চারণে সহজপ্রবণতা সন্ধির উদ্দেশ্য।


title: সন্ধি

text:
সন্ধি শব্দটির বিশ্লেষিত রূপ সম+√ধি+ই। অর্থাত্ সমদিকে ধাবিত হওয়া বা মিলিত হওয়া।বাংলা ব্যাকরণমতে দুটি শব্দের মধ্যে প্রথম শব্দের শেষ অক্ষর এবং দ্বিতীয় শব্দের প্রথম অক্ষর যদি একইভাবে উচ্চারিত হয় বা তাদের উচ্চারণ প্রায় কাছাকাছি হয় তবে অক্ষরদ্বয় পরস্পর সংযুক্ত হওয়া অর্থাত্ শব্দ দুটি মিলিত হয়ে এক শব্দে পরিণত হওয়াকে সন্ধি বলে।
এক কথায়,সন্নিহিত দুটি বর্ণের মিলনকে সন্ধি বলে
যেমনঃবিদ্যা+আলয়=বিদ্যালয়
এখানে বিদ্যা ও আলয় শব্দদ্বয় মিলিত হয়ে বিদ্যালয় শব্দটি গঠন করেছে।


title: সন্ধি

text: সন্ধির উদ্দ্যেশ্য হলঃ


title: সন্ধি

text:
সন্ধি প্রধানত দুই প্রকার।
যথা:
এবং


title: সন্ধি

text: বাংলা সন্ধি ২ প্রকার।যথা:


title: সন্ধি

text: তৎসমসন্ধি আবার তিন প্রকার।যথা:


title: সন্ধি

text: উল্লেখ্য বাংলাসন্ধিতে কখনো বির্সগ সন্ধি হয় না।


title: সন্ধি

text: স্বরধ্বনির সাথে স্বরধ্বনির যে সন্ধি হয় তাকে স্বরসন্ধি বলে।


title: সন্ধি

text: যেমন, সিংহাসন = সিংহ + আসন


title: সন্ধি

text: সিংহ = স্+ই+ং+হ্+অ ; আসন = আ+স্+অ+ন্+অ


title: সন্ধি

text: বিদ্যালয় = বিদ্যা + আলয়


title: সন্ধি

text: হিমালয় = হিম + আলয়,


title: সন্ধি

text:
দেখা যাচ্ছে 'অ' এবং 'আ' মিলে স্বরসন্ধিতে 'আ' হয়।
আমি রিপন পরবর্তী পদক্ষেপে সন্ধি সমন্ধে আর ভালো কিছু ধারনা দিব!


title: সন্ধি

text: উদাহরণ: সিংহাসন = সিংহ + আসন (স্+ই+ং+হ্+অ + আ+স্+অ+ন্+অ = স্+ই+ং+হ্+আ+স্+অ+ন্+অ = সিংহাসন)


title: সন্ধি

text: উদাহরণ: সতীশ = সতী + ঈশ (স্+অ+ত্+ঈ + ঈ+শ্+অ = স্+অ+ত্+ঈ+শ্+অ = সতীশ)


title: সন্ধি

text: উদাহরণ: বধূৎসব = বধূ + উৎসব (ব্+অ+ধ্+ঊ + উ+ত্+স্+অ+ব্+অ = ব্+অ+ধ্+ঊ+ত্+স্+অ+ব্+অ = বধূৎসব)


title: সন্ধি

text: উদাহরণ: মহেশ = মহা + ঈশ (ম্+অ+হ্+আ + ঈ+শ্+অ = ম্+অ+হ্+এ+শ্+অ = মহেশ)


title: সন্ধি

text: উদাহরণ: বঙ্গোপসাগর = বঙ্গ + উপসাগর (ব্+অ+ঙ্+গ্+অ + উ+প্+অ+স্+আ+গ্+অ+র্+অ = ব্+অ+ঙ্+গ্+ও+প্+অ+স্+আ+গ্+অ+র্+অ = বঙ্গোপসাগর)


title: সন্ধি

text: উদাহরণ: সপ্তর্ষি = সপ্ত + ঋষি (স্+অ+প্+ত্+অ + ঋ+ষ্+ই = স্+অ+প্+ত্+অ+র্+ষ্+ই = সপ্তর্ষি)


title: সন্ধি

text: উদাহরণ: জনৈক = জন + এক


title: সন্ধি

text: উদাহরণ: পরমৌষধ = পরম + ঔষধ


title: সন্ধি

text: উদাহরণ: ন্যূন = নি + ঊন


title: সন্ধি

text: উদাহরণ: অনু + অয় = অন্বয়


title: সন্ধি

text: উদাহরণ: পিত্রালয় = পিতৃ + আলয়


title: সন্ধি

text: উদাহরণ: নয়ন = নে + অন


title: সন্ধি

text: উদাহরণ: গায়ক = গৈ + অক


title: সন্ধি

text: উদাহরণ: গবেষণা = গো + এষণা


title: সন্ধি

text: উদাহরণ: নাবিক = নৌ + ইক


title: সন্ধি

text: স্বরে আর ব্যঞ্জনে অথবা ব্যঞ্জনে ও ব্যঞ্জনে অথবা ব্যঞ্জনে ও স্বরে যে সন্ধি হয় তাকে ব্যঞ্জন সন্ধি বলে। ব্যঞ্জনসন্ধি মূলত কথ্য রীতিতে সীমাবদ্ধ। প্রকৃত বাংলা ব্যঞ্জন সন্ধি মূলত সমীভবন এর নিয়মে হয়ে থাকে। ব্যঞ্জন সন্ধিকে তিন ভাগে ভাগ করা যায়।


title: সন্ধি

text: যেমন, বিপজ্জনক = বিপদ + জনক


title: সন্ধি

text: বিপদ = ব্+ই+প্+অ+দ্+অ ; জনক = জ্+অ+ন্+অ+ক্+অ


title: সন্ধি

text: এখানে 'অ' এবং 'জ' মিলে 'জ্জ' হচ্ছে।


title: সন্ধি

text: ষড়ঋতু = ষট্ + ঋতু


title: সন্ধি

text: মৃন্ময় = মৃৎ + ময়


title: সন্ধি

text: বিপজ্জনক = বিপদ + জনক


title: সন্ধি

text: উচ্ছেদ = উৎ + ছেদ


title: সন্ধি

text: তল্লিখিত = তদ্ + লিখিত


title: সন্ধি

text: সংগীত/সঙ্গীত = সম্ + গীত


title: সন্ধি

text: বশংবদ = বশম্ + বদ


title: সন্ধি

text: পরিচ্ছেদ = পরি + ছেদ


title: সন্ধি

text: উদ্ধত = উৎ + হত


title: সন্ধি

text: উচ্ছ্বাস = উৎ + শ্বাস


title: সন্ধি

text: দৃষ্টি = দৃশ্ + তি


title: সন্ধি

text: ষষ্ঠ = ষষ + থ


title: সন্ধি

text: বিসর্গসন্ধি ব্যঞ্জন সন্ধির অন্তর্গত। বিসর্গ সন্ধির প্রকারভেদগুলো হচ্ছেঃ র জাত বিসর্গ এবং স জাত বিসর্গ। বিসর্গসন্ধি র্ ও স্ এর সংক্ষিপ্ত রূপ।


title: সন্ধি

text: যেমন, আশীর্বাদ = আশীঃ + বাদ


title: সন্ধি

text: আশীঃ = আ+শ্+ঈ+ঃ ; বাদ = ব্+আ+দ্+অ


title: সন্ধি

text: এখানে 'ঃ' এবং 'ব' মিলে 'র্' হচ্ছে।


title: সন্ধি

text: যেসব সন্ধির নিদিষ্ট কোন নিয়ম নেই তাদেরকে নিপাতনে সিদ্ধসন্ধি বলে


title: সন্ধি

text:
যেমন,
পরস্পর = পর + পর।


title: সন্ধি

text:
Editor by
Ripon Roy


title: ডায়নামিক সায়েন্স স্টোরিস

text: ডায়নামিক সায়েন্স স্টোরিস () ছিল একটি পাল্প ম্যাগাজিন যার মাত্র দুইটি সংখ্যা যথাক্রমে ১৯৩৯ সালের ফেব্রুয়ারি এবং এপ্রিল মাসে প্রকাশিত হয়েছিল। "মার্ভেল সায়েন্স স্টোরিসের" একটি সহোযোগি প্রকাশনা হিসেবে, এটি রবার্ট ও. এরিসম্যান কর্তৃক সম্পাদিত এবং ওয়েস্টার্ন ফিকসন পাবলিশিং কর্তৃক প্রকাশিত হয়েছিল। এই সাময়িকীর সংখ্যায় পরিচিত লেখকদের মধ্যে ছিলেন এল. স্পার্গ ডি ক্যাম্প এবং ম্যানলি ওয়েড ওয়েলম্যান।


title: ডায়নামিক সায়েন্স স্টোরিস

text: যদিও বিজ্ঞান কল্পকাহিনী ১৯২০-এর পূর্বেও প্রকাশিত হয়েছিল, তবে এটি ১৯২৬ সালে হুগো গ্রেন্সব্যাক প্রকাশিত পাল্ফ পত্রিকা "অ্যামেজিং স্টোরিস" প্রকাশের পূর্ব পর্যন্ত আলাদাভাবে বাজারজাত রীতি অনুযায়ী একত্রিত ছিল না। ১৯৩০-এর দশকের শেষের সময়টা বিজ্ঞান কল্পকাহিনীর জন্য অনুকূল ছিল। ১৯৩৮ সালে আব্রাহাম এবং মার্টিন গুডম্যান, দুই ভাই একত্রে একাধিক ছাপযন্ত্র সমেত একটি প্রকাশনা সংস্থার মালিক হন, যারা রবার্ট ও. এরিসম্যান সম্পাদিত "মার্ভেল সায়েন্স স্টোরিস" চালু করে। পরবর্তী বছর, ১৯৩৯ সালের ফেব্রুয়ারিতে একটি সহযোগী পত্রিকা হিসেবে আর দীর্ঘ গল্প ছাপানোর উদ্দেশ্যে তারা "ডায়নামিক সায়েন্স স্টোরিস" প্রকাশ শুরু করেন। কয়েকটি স্মরণীয় গল্পের পাশাপাশি এই প্রকা্শনার বিষয়বস্তু ছিল মূলত পাল্প বিজ্ঞান কল্পকাহিনী। বিজ্ঞান কল্পকাহিনী ঐতিহাসিক জোসেফ মার্শেসানি এবং মাইক অ্যাশলে মানের দিক বিবেচনা করে শুধুমাত্র তিনটি গল্প চিহ্নিত করছেন: নেলসন এস. বন্ড রচিত "দ্য ম্যাসেজ ফ্রম দ্য ভইড" ("হিউবার্ট মাভেটি" ছদ্মনামে প্রকাশিত); এল. স্পার্গ ডি ক্যাম্প রচিত "অ্যানানিয়াস"; এবং ম্যানলি ওয়েড ওয়েলম্যান রচিত "ইনসাইট"। প্রথম সংখ্যার প্রচ্ছদ একেছিলেন ফ্রাঙ্ক আর. পল, একজন জনপ্রিয় প্রচ্ছদশিল্পী যিনি সম্প্রতি বিজ্ঞান কল্পকাহিনী ক্ষেত্রে ফিরে এসেছেন; দ্বিতীয় সংখ্যার প্রচ্ছদ করেছিলেন নর্মান স্যান্ডার্স। "ডায়নামিক"-এর সহোদর ম্যাগাজিন, "মার্ভেল সায়েন্স স্টোরিস", প্রায়ই অধিক যৌনতার বিষয়বস্তু সহ বিজ্ঞান কল্পকাহিনীর জন্য উপযোগী হয়ে ওঠেছিল, কিন্তু যদিও "ডায়নামিক"-এর বিজ্ঞাপনে যৌন পরামর্শের প্রস্তাবকারী বই অন্তর্ভুক্ত ছিল, তবে পত্রিকার প্রকৃত বিষয়বস্তুতে অধিক প্রথাগত পাল্প উপাদানই দেখা যায়। পত্রিকাটির মাত্র দুইটি সংখ্যা প্রকাশিত হয়েছিল, যদিও অ্যাশলের মতে স্বল্প বিক্রির কারণে এটি তেমন পরিচিত হয়ে ওঠে নি।


title: ডায়নামিক সায়েন্স স্টোরিস

text: "ডায়নামিক সায়েন্স স্টোরিস" পত্রিকার প্রকাশক ছিল শিকাগো ভিত্তিক ওয়েস্টার্ন ফিকসন পাবলিশিং কোম্পানি, যার সম্পাদকীয় অফিস রেডিও সিটি, নিউ ইয়র্কে অবস্থিত ছিল। এই প্রতিকার দুই খন্ডের একটি ভলিউম ছিল, যার উভয় সংখ্যাই পাল্ফ বিন্যাসে ১১২ পৃষ্ঠা দীর্ঘ এবং ১৫ সেন্ট মূল্যের। প্রথম সংখ্যার একটি ব্রিটিশ পুনমূদ্রন সংস্করও হয়েছিল; যা ১৯৩৯ সালে তারিখবিহীনবাবে প্রকাশিত হয়। দুইটি সংখ্যার সম্পাদক ছিলেন রবার্ট ও. এরিসম্যান, যদিও তার নাম পত্রিকায় মুদ্রিত হয় নি।


title: আলি আল রিদা

text: আলি বিন মুসা আল-রেজা () মুলত আবু আল-হাসান নামে পরিচিত। এছাড়া "আলি আল-রেজা" নামেও ডাকা হত। ( ২৯ ডিসেম্বর ৭৬৫ – ২৩ আগস্ট ৮১৮) বিশেষ ভাবে পরিচিত পারস্যে ইমাম রাজী (ফার্সি: امام رضا)। তিনি ছিলেন তাঁর পিতা মুসা আল-কাদিম এর ও পুত্র মোহাম্মাদ আল-জায়েদ এর পূর্বে নবী মুহাম্মদ এর বংশের অষ্টম শিয়া মুসলিম। মকতব ও সুফি সাক্ষ্য দিয়েছেন, তিনি খুব বুদ্ধিমান ও মেধাবী ছিলেন। তার সময়ে আব্বাসীয় খলিফার শিয়া বিদ্রোহ ছিল সবচেয়ে গুরুত্বপূর্ণ যার জন্য তাকে অনেক সমস্যার সম্মুখীন হতে হয়। তখন একটি নির্দিষ্ট গণ্ডির মধ্যে বসবাস করতেন। খলিফা আল মামুনের পার্থিব বিষয় নিয়ে ইমামের সাথে জড়িত থাকতে হয়। যার কারণে তাকে উত্তরসূরি হিসেবে নিয়োগ করেন এই সমস্যার জন্য একটি সমাধান বের করতে। তিনি তখন একটি আইন বাতলে দেন। তবে আল-মামুনের কাছে ইমাম আরও বেশি জনপ্রিয়তা অর্জন করেন।


title: আলি আল রিদা

text: ১১ই জিলকদ ১৪৮ হিজরী মোতাবেক (২৯ ডিসেম্বর, ৭৬৫ খ্রীঃ) একটি পুত্র সন্তান লাভ করেন মদিনার ইমাম মুসা আল-কাদিম। যে শিশুটি শিয়া ইসলামে দ্বাদশ ইমামের আষ্টম ইমাম হয়ে ছিলেন। তিনি তার নিজ যোগ্যতা দ্বারা বাবার অবস্থান ধরে রাখেন। তিনি হলেন আলি আল-রিদা। মূল নাম আলি, উপাধি আল রিদা বা আল রাজি। তবে তাকে ডাকা হত আবুল হাসান আল তানি নামে। তিনি তার দাদা জাফর আর সাদিকের মৃত্যুর এক মাস পর জন্মগ্রহন করেন। তার মা নাজমা ছিলেন অত্যন্ত ধার্মিক মহিলা।"


title: আলি আল রিদা

text: অষ্টম ইমাম তার বাবার মৃত্যুর পর এক বিষেশ আদেশ বলে বাবার স্থালাভিসিক্ত হন। আর ইমামত এর মত মর্যাদা পূর্ণ আসনে আরোহন করেন। এ সময়ে ইমামের অনেক সঙ্গি হয়েছিল বিশেষ করে মুসা আল-কাদিম। যেমন মুখজুমি বলেন এক দিন নির্বাহক এবং উত্তরাধিকারী হিসাবে তাকে ডেকে আমাদের সংগৃহীত এবং অধিকারের কথা উল্লখ করেছেন।"


title: আলি আল রিদা

text: মক্কা যাওয়ার সময় [[ইয়াজিদ ইবনে সালিত বর্ণানা দিয়েছেন [[সপ্তম]] ইমাম প্রথমে আলি ও পরে ইমাম বলে বিবেচিত হবেন। একই কথা বলেন, ইমাম মুসা আল-কাজিম আলী বিন আতিক, থেকে বর্ণিত" "আলী আমার সন্তানদের শ্রেষ্ঠতম এবং আমি তাঁর দিকেই আমার প্রত্যাবর্তণ করেছি।"


title: আলি আল রিদা

text: বাদশা হরুনুর রশিদ মারা যান ৮০৯ সাল। আর এর পর শুরু হয় বাদশার দুই ছেলে আব্বাসীয় সাম্রাজ্য নিয়ন্ত্রণ করার জন্য রিতিমত যুদ্ধ শুরু করে দেন। এক ছেলে আল-আমিন। তার মা ছিল আরব আর তাই তিনি আরবের সমর্থন লাভ করেছিল এবং তার সৎভাই আল মামুনের মা ছিল ফারসি আর তিনি পারস্যের সমর্থন লাভ করেছিলেন। মামুন তার ভাইকে হারানোর পর তিনি খোরাসান যাওয়ার ডাক পেয়েছিলেন। . Firstly, Ma'mun offered al-Ridha the caliphate. পরে তিনি বুঝতে পারে বিষয়টি ছিল রাজনৈতিক খেলা।


title: আলি আল রিদা

text: [[File:Dar ul-Hifaz - Holy Shrine of Ali al-Riha - Mashhad-Iran.jpg|thumb|300px| ইমাম আলি আল-রাদির মাজার সরণি [[মাশহাদ]], [[Khorasan Province|খোরাসান]]]]


title: আলি আল রিদা

text:
[[File:QoranQomMuseum.jpg|thumb|300px|এ টা সেই [[কোরআন]],যার লিপি আলি আল-রিদা লিখেছেন, বর্তমানে এটি [[কোম]] জাদুঘর, [[ইরান]] এ সংরক্ষিত আছে।]]
[[বিষয়শ্রেণী:৭৬৫-এ জন্ম]]
[[বিষয়শ্রেণী:৮১৮-এ মৃত্যু]]
[[বিষয়শ্রেণী:দ্বাদশবাদি ইমাম]]
[[বিষয়শ্রেণী:৮ম-শতাব্দীর ইমাম]]
[[বিষয়শ্রেণী:৯ম-শতাব্দীর ইমাম]]


title: অ্যাজটেক রান্না

text: অ্যাজটেক রান্নাপদ্ধতি হচ্ছে ১৫১৯ সালের পূর্বে ইউরোপীয়দের সংস্পর্শে আসার আগে মেক্সিকো উপত্যকার আজটেক সাম্রাজ্য এবং ‘নাহুয়াদের’ রান্নার পদ্ধতি।


title: অ্যাজটেক রান্না

text: সবচেয়ে গুরুত্বপূর্ণ পণ্যদ্রব্য ছিল ভুট্টা; এই শস্য এতটাই গুরুত্বপূর্ণ ছিল যে এটা তাদের পৌরাণিক কাহিনীসমূহের মূল অংশে স্থান করে নেয়। খাদ্যটি ছাড়া কোন খাবার হত না, ঠিক যেমনটি ইউরোপে গম ছাড়া অথবা পূর্ব এশিয়ায় চাল ছাড়া কোন খাবার হয় না। এটি বিভিন্ন রঙ, গঠন, আকৃতি এবং বৈশিষ্ঠ্যের হত এবং কর্ন টরটিলা, টেমালেস অথবা স্যুপ হিসেবে খাওয়া হত। অ্যাজটেক খাবারে লবণ এবং মরিচের গুঁড়ো অত্যাবশ্যকীয় থাকত এবং অ্যাজটেক অনশন মানেও হচ্ছে এই দুই স্বাদ পরিহার করে থাকা।


title: অ্যাজটেক রান্না

text: অন্যান্য প্রধান খাদ্যের মধ্যে ছিল শিম, বিভিন্ন ধরনের পারিজাত শস্যকণা এবং ছিয়া। এই সব খাদ্য এবং ভূট্টার সংমিশ্রণ গড়পড়তা অ্যাজটেকদের ভিটামিন এবং খনিজের বিশেষ অভাবহীন সম্পূর্ণ এবং সামঞ্জস্যপূর্ন্য খাদ্যাভাসে সহায়তা করত। ক্ষারযুক্ত দ্রবণে এইসব সাধারণ খাদ্যদ্রব্যের পুষ্টিগুণ বহুমাত্রায় বাড়িয়ে দিত, যা নিক্সাট্যামালাইজেশন পদ্ধতি নামে পরিচিত।


title: অ্যাজটেক রান্না

text: পানি, ভুট্টার স্যুপ এবং পাল্ক (সেঞ্চুরী গাছের গাঁজানো পানীয়) ছিল সবচেয়ে বেশী ব্যবহৃত পানীয়; ছিল মধু, ক্যস্টি এবং বিভিন্ন ধরনের ফলমূলের গাঁজানো অ্যালকোহলিক পানীয়। অভিজাতরা তাদের অভিজাত্যের অংশ হিসেবে পাল্ক পান করত না কারণ এটি সর্বসাধারণের পানীয় ছিল; বরং তারা পছন্দ করত ক্যাকাও থেকে তৈরী এক ধরনের পানীয় যা সবচেয়ে বিলাসী পানীয়গুলোর মধ্যে একটি ছিল। শাসক, যোদ্ধা এবং সম্ভ্রান্তদের অনুগ্রহে এটি মরিচের গুড়ো, মধু এবং সীমাহীন মশলা এবং ঔষধির সাহায্যে এটিকে স্বাদযুক্ত করা হত।


title: অ্যাজটেক রান্না

text: অ্যাজটেকদের খাবারের মধ্যে আরও ছিল বিভিন্ন ধরনের মাছ এবং বন্য শিকার যেমনঃ বিভিন্ন ধরনের পাখি, পকেট গোফার্স (এক ধরনের ইঁদুরবিশেষ), সবুজ ইগুয়ানা (সরীসৃপ বিশেষ), এক্সোলট (গিরগিটি সদৃশ উভচর প্রাণী যা পানিতে বাস করে), একোসিল নামক এক ধরনের বাগদা চিংড়ি এবং বিভিন্ন ধরনের পোকামাকড়, লার্ভা এবং পোকামাকড়ের ডিম। তারা টার্কি (এক ধরনের পাখি), পাঁতিহাস এবং কুকুরদের খাদ্য হিসেবে ব্যবহারের জন্য গৃহে পালন করত এবং মাঝেমধ্যে বড় বন্য প্রাণী যেমনঃ হরিণের মাংসও খেত যদিও এইসব কোন কিছুই তাদের প্রধান খাদ্যাভাসের মধ্যে ছিল না। তারা বিভিন্ন ধরনের মাশরুম এবং ফাঙ্গাস খেত যার মধ্যে কর্ণ স্মাট নামক এক ধরনের পরজীবীও ছিল যা ভুট্টার কানের দিকের অংশে জন্মায়। স্কোয়াশ খুব জনপ্রিয় ছিল এবং বিভিন্নভাবে পাওয়া যেত। তাজা, শুকানো অথবা সেঁকা সবভাবেই স্কোয়াশের বীজ বিশেষভাবে জনপ্রিয় ছিল। টমেটো যদিও বর্তমান প্রজাতি থেকে আলাদা ছিল, প্রায়ই মরিচের সাথে মেশানো হত যা সস কিংবা ট্যামালেস-এর পূরক হিসেবে ব্যবহৃত হত।


title: অ্যাজটেক রান্না

text: বেশিরভাগ সুত্র থেকেই পাওয়া যায় খাবার ছিল দুই বেলা, যদিও এই বর্ণনাও পাওয়া যায় যে শ্রমিকেরা ৩ বেলা খাবার খেত; একবার প্রত্যুষায়, একবার সকাল ৯ টার কাছাকাছি সময়ে এবং আরেকবার বিকাল ৩ টার কাছাকাছি সময়ে। যদিও এটি সমসাময়িক ইউরোপের রীতির সাথে সদৃশ্যমূলক কিন্তু এটি পরিষ্কার নয় যে, ভুট্টার স্যুপকে পরিপূর্ণ খাবার হিসেবে গণ্য করা হয় কি না। খুব কম ঘনমাত্রার ভুট্টার স্যুপ ও ভালোমাত্রায় পান করলে তা কয়েকটি কর্ণ টরটিলার সমান ক্যালরী এনে দিতে পারে, আর বেশির ভাগ মানুষই প্রত্যেকদিনই ভুট্টার স্যুপ গ্রহণ করত।


title: অ্যাজটেক রান্না

text: অ্যাজটেকদের ভূরিভোজন এবং সেই সবকে ঘিরে উৎসব নিয়ে অনেক বর্ণনা আছে। কোন ভোজনের আগে ভৃত্যরা অতিথিদেরকে সুগন্ধীযুক্ত তামাক এবং মাঝেমধ্যে ফুল ও সরবরাহ করত যা দিয়ে অতিথিরা তাদের মাথা, হাত এবং ঘাড় ঘষতে পারত। খাবার শুরু করার আগে প্রত্যেক অতিথিই তাদের দেবতা লালটেকুস্কেটলিকে উৎসর্গের নামে তাদের খাবারের কিছু অংশ মাটিতে ফেলে দিত। যেহেতু সামরিক শৌর্য-বীর্য অ্যাজটেকদের মধ্যে খুব প্রশংসনীয় ছিল তাই টেবিলের সবাই যোদ্ধাদের চলন অনুসরণ করত। তামাকের পাইপ এবং ফুল্গুলো ভৃত্যের বাম হাত থেকে অতিথিদের ডান হাতে যেত এবং তামাকের পাইপের বাসনটি যেত ডান হাত থেকে বাম হাতে।


title: অ্যাজটেক রান্না

text: এইটা আসলে একজন যোদ্ধা কিভাবে তার অ্যাটলাট বাণ এবং ঢাল গ্রহণ করে তারই অনুসরণ। ফুলগুলো তাদের হস্তান্তরের উপর ভিত্তি করে বিভিন্ন নাম পেত। “তরবারী ফুল” বাম হাত থেকে ডান হাতে যেত এবং “ঢাল ফুল” ডান হাত থেকে বাম হাতে যেত। খাওয়ার সময় অতিথিরা ডুবো সস দ্বারা ভর্তি খাবার পাত্রটি ডান হাতের মধ্যখানে ধরে রাখত এবং তারপর বাম হাত দিয়ে কর্ণ টরটিলাস অথবা টামালেস (যেগুলো ঝুড়িতে পরিবেশন করা হত) ওই পাত্রে ডুবাত। খাবারের সমাপ্তি ঘটত চকোলেট পরিবেশনের মধ্য দিয়ে যা প্রায়ই একটি নাড়ানোর কাঠি সহ লাউয়ের খোলায় পরিবেশন করা হত।


title: অ্যাজটেক রান্না

text: ভোজৎসবে পুরুষ ও মহিলারা আলাদা বসত, যদিও প্রাপ্তসুত্র থেকে তা পুরোপুরি পরিষ্কার নয়, মনে হয় শুধুমাত্র পুরুষরাই চকোলেট পান করত। মহিলারা সম্ভবত পোজুল্লি (ভুট্টার স্যুপ যা মিহি ভুট্টাকণা থেকে তৈরী) অথবা কোন ধরনের প্লাক পান করত। ধনী নিমন্ত্রাতারা তাদের অতিথিদেরকে খোলা ময়দানের চতুর্দিকে বেষ্টনকারী কক্ষে আতিথ্য দিতে পারত যা মধ্য-পূর্ব ক্যারাভানসেরাই (অথবা টার্কিশ হান) এর মত এবং বয়োজ্যেষ্ট সৈনিকেরা সেখানে নাচত। আমোদ-প্রমোদ শুরু হত মধ্যরাতে এবং কেউ কেউ চকোলেট পান করত এবং ভ্রমোৎপাদক মাশরুম খেত যাতে তারা তাদের অভিজ্ঞতা এবং ভবিষ্যৎ পরিকল্পনা অন্যান্য অতিথিদেরকে বলতে পারে।


title: অ্যাজটেক রান্না

text: প্রত্যুষের ঠিক পূর্বমুহূর্তে অতিথিদের উত্তরাধিকারদের ভবিষ্যৎ নিশ্চিতের জন্য গান শুরু হত এবং উৎসর্গগুলো পুড়ানো হত এবং খোলা ময়দানে তা পুতে ফেলা হত। প্রত্যুষে অবশিষ্ট ফুল, তামাকের পাইপ এবং বেঁচে যাওয়া খাদ্যগুলো নিমন্ত্রিত বয়স্ক এবং গরীবদেরকে অথবা চাকরদেরকে দিয়ে দেয়া হত। অন্য সব দিকের সাথে অ্যাজটেকরা সব জিনিসের দ্বৈত রূপের উপরও গুরুত্ব আরোপ করত, এবং ভোজৎসবের শেষের দিকে নিমন্ত্রাতার অগ্রজরা তাকে তার নশ্বরতা এবং অহঙ্কারে পরাভূত না হওয়ার ব্যাপারে স্মরণ করিয়ে দিতেন।


title: অ্যাজটেক রান্না

text: খাদ্য প্রস্তুতির প্রধান পদ্ধতি ছিল দুই হাতাওয়ালা কাঁদামাটির পাত্র বা বয়ামে সিদ্ধ করা বা ভাপ দেওয়া, যেটিকে নাওয়াত (নাহুয়াদের ভাষা) ভাষায় জটলি বলে এবং স্প্যানিশ ভাষায় যার ভাষান্তর হয়েছে ওলা হিসেবে। ওলার মধ্যে খাবারে পরিপূর্ণ করা হত এবং তা আগুনে গরম করা হত। ওলার মধ্যে সামান্য পানি ঢেলে দিয়ে এবং পরে হালকা গাছের ডালের উপর ভুট্টার খোসায় মোড়ানো টেমলেস রেখে এটাকে খাদ্য ভাপ দেওয়ার কাজেও ব্যবহার করা যেত।


title: অ্যাজটেক রান্না

text: স্প্যানিশ ঘটনা লেখকদের বর্ণ্নায় ভাজার অনেক উল্লেখ পাওয়া গেছে, কিন্তু অ্যাজটেকদের ভাজা ছিল সিরাপের সাহায্যে কোন প্রকার রন্ধন প্রক্রিয়া ছাড়াই। প্রত্নতত্ত্ববিদরা বড় কোন সবজি তেল নিষ্কাশন ব্যবস্থা না পাওয়ায় এবং ভাজার উপযুক্ত পাত্রের নিদর্শন না পাওয়ায় এই সত্য আরও জোর লাভ করেছে।


title: অ্যাজটেক রান্না

text: টরটিলা, টামালেস, ক্যাসারৌল এবং সস হচ্ছে প্রধান খাবারের পদ যেগুলো এর সাথে যায়। মরিচের গুঁড়ো এবং লবণ হচ্ছে সর্বব্যাপী এবং একদম সাধারণ খাবার হচ্ছে পেষণীতে গুড়ো করা মরিচ আর সামান্য পানিতে ডুবানো কর্ণ টরটিলা। রান্নার পূর্বে মাংসে আবৃত করার জন্য মাখা ময়দার তাল ব্যবহৃত হত; মাঝেমধ্যে এমনকি পুরো টার্কি আবৃত করার জন্যও। প্রধান অ্যাজটেক শহর ও নগরগুলোতে বিক্রেতারা ছিল যারা রাস্তায় সব ধরনের খাবার বিক্রি করত। খাদ্য উপকরণ ও প্রস্তুতকৃত খাদ্য ছাড়াও চিন্তুনীয় সব ধরনের আতোলি কিনতে পাওয়া যেত, হয় কারও তৃষ্ণা মেটানোর জন্য অথবা তরলুপ একটা তাৎক্ষণিক খাবার গ্রহণের জন্য।


title: অ্যাজটেক রান্না

text: অ্যাজটেকদের প্রধান খাদ্যদ্রব্যের মধ্যে ছিল ভুট্টা, শিম এবং স্কোয়াশ যেগুলোর মধ্যে প্রায়ই মরিচ এবং টমেটো যোগ করা হত, সবই বর্তমান মেক্সিকানদের প্রধান খাদ্য। তারা ট্যক্সোকো খালের ছোট এবং অনেক পাওয়া যায় এই রকম একটা বাগদা চিংড়ি চাষ করত, সাথে সাথে স্পিরুলিনা অ্যালগি যা থেকে তারা ফ্ল্যাভোনয়েড সমৃদ্ধ একটা কেক বানাত। যদিওবা অ্যাজটেকদের খাবার অধিকাংশই নিরামিষ ছিল, অ্যাজটেকরা চাপুলিন ঘাসফড়িং, ম্যগুয়ে পোকা, পিঁপড়া, লার্ভা ইত্যাদি পোকামাকড় খেত। পোকামকড়ে মাংস থেকে বেশি পরিমাণে আমিষ থাকে, এমনকি এখনো মেক্সিকার কিছু কিছু অংশে পোকামাকড়কে সুস্বাদু বিবেচনা করা হয়।


title: অ্যাজটেক রান্না

text: ভুট্টা অ্যাজটেকদের সবচেয়ে প্রধান খাদ্য ছিল। এটা সকল শ্রেণীর মানুষ সব সময়ের খাবার গ্রহণ করত, এবং অ্যাজটেকদের পৌরাণিক কাহিনীতেও ভুট্টা একটা প্রধান ভূমিকা পালন করেছে। কিছু প্রথম দিকের ইউরোপীয়দের কাছে অ্যাজটেকরা ভুট্টাকে বর্ণনা করেছে এভাবে, “মূল্যবান,আমাদের মাংস, আমাদের হাড়”। এটা অনেক ভিন্ন ধরনের আকার, আকৃতি, রঙ এ পাওয়া যেতঃ হলুদ, লাল, বিভিন্ন রঙয়ের ডোরাকাটার সাথে সাদা, কালো, রঙয়ের ফুটকি সহ অথবা ছাড়া এবং এবং একটা নীল খোসার প্রজাতি যা আলাদাভাবে মূল্যবান গণ্য করা হত। অন্যান্য দেশীয় প্রজাতিও থাকার কথা কিন্তু মাত্র কিছু নথি করা হয়েছে। ভুট্টাকে এতটাই শ্রদ্ধা করা হত যে রান্নার পাত্রে দিয়ে রান্না করার আগে মহিলারা তাতে ফুঁ দিতেন যাতে এটা আগুনকে ভয় না পেয়ে যায়, আর কোন ভুট্টা মাটিতে পড়লে তা নষ্ট না করে তুলে নেওয়া হত। স্প্যানিয় ফ্রান্সিসকান মিশনারীর একজন অ্যাজটেক বার্তাবাহী ও কাহিনীকার এটাকে বর্ণনা করেছেন এভাবেঃ


title: অ্যাজটেক রান্না

text: আমেরিকার সর্বত্র যেখানেই ভুট্টা প্রধান খাদ্য সেখানেই নিক্সট্যামালাইজেশন নামক এক পদ্ধতি ব্যবহৃত হয়। এই শব্দটা নাহুয়াতি ভস্ম এবং টামালি (অগঠিত ভুট্টার মাখা তাল; টামালি) শব্দগুলোর মিশ্রণে এসেছে, আর এই পদ্ধতি এখনও ব্যবহৃত হয়। শুকনো ভুট্টার কণাকে ভিজানো হয় এবং পরে কোন একটা অ্যালকালাইন দ্রবণে, সাধারণতঃ চুনের পানিতে রান্না করা হয়। এটা ভুট্টার ত্বককে ছাড়িয়ে দেয়; কণার বাইরের খোসা ছাড়িয়ে যায় এবং ভুট্টাকে মিহি করতে সুবিধা করে দেয়। এই পদ্ধতি শর্করার একটা সাধারণ উৎসকে একটা পরিপূর্ণ পুষ্টির প্যাকেজে রূপান্তর করে; এটা ক্যালসিয়াম, আয়রন, কপার, জিঙ্কের পরিমাণ বাড়িয়ে দেয় যা যুক্ত হয় অ্যালকালাইড অথবা পদ্ধতিতে ব্যবহারকৃত পাত্রের মাধ্যমে আর নিয়াসিন, রিবোফ্ল্যাভিন এবং আরও আমিষ আগে থেকেই ভুট্টায় উপস্থিত থাকে যা এমনিতে মানুষের পরিপাক হয় না কিন্তু এই পদ্ধতির মাধ্যমে মানুষ তা পেয়ে যায়।


title: অ্যাজটেক রান্না

text: মাইকোটক্সিন এর বৃদ্ধি দমন টিক্সট্যামালাইজেশন পদ্ধতির আরেকটা সুবিধা। যদি প্রক্রিয়াজাত নিক্সট্যামাল গাঁজানো হয় তবে আরও পুষ্ট যেমন লাইসিন আর ট্রিপটোফ্যান ধরনের অ্যামিনো অ্যাসিড ও তাতে পাওয়া যায়। শিম, শাকসবজি, ফলমূল, মরিচ এবং লবণ এর সাথে নিক্সাটাম্যালাইজ করা কর্ণ কোন ধরনের প্রাণিজ আমিষের সাহায্য ছাড়াই একটা সম্পূর্ণ এবং পুষ্টিগুণে সন্তোষজনক খাবার গঠন করতে পারে।


title: অ্যাজটেক রান্না

text: খাবারকে সুস্বাদু করার জন্য অ্যাজটেকদের কাছে অনেক ধরনের তৃণ এবং মশলা সহজলভ্য ছিল। গুরুত্বপূর্ণগুলোর মধ্যে ছিল মরিচের গুঁড়ো যা অনেক প্রজাতির ছিল, কিছু ঘরের আশেপাশে করা হত এবং অনেকগুলোই বন্য ছিল। এটার সাথে ছিল ক্যাপসাইসিনের(যা উপস্থিতি কোন খাবার কে ঝাল করে) উপস্থিতির পরিমাণের উপর ভিত্তি করে তাপ তীব্রতা, যার কোনটা খুব কোমল আর অন্যগুলো ঝাঁঝালো হত। মরিচগুলো প্রায়ই শুকিয়ে গুড়ো করা হত সংরক্ষণের জন্য এবং রান্নার কাজে ব্যবহার করা হত, কিছুকে নির্দিষ্ট সময়ের আগেই সেঁকা হত ভিন্ন স্বাদ আনার জন্য। স্বাদগুলো একটা থেকে অন্যটার অনেক পার্থক্য ছিলঃ মিষ্টি, ফলস্বাদযুক্ত, মাটিস্বাদযুক্ত, ধোঁয়াস্বাদযুক্ত এবং আগুন গরম স্বাদযুক্ত।


title: অ্যাজটেক রান্না

text: স্বাদ যোগ করার জন্য দেশজ প্রজাতির গাছের ব্যবহার পুরাতন বিশ্বের মশলার সাথে সদৃশ যেটা প্রায়ই স্প্যানীয় বিজয়ের পরে রান্নার শেষে সবচেয়ে সহজলভ্য বলে প্রমাণিত হয়। ক্যালান্ত্রো বা মেক্সিকান ধনেপাতা পুরাতন বিশ্বে এর সমকক্ষ সিলান্ত্রো থেকে শক্তিশালী স্বাদ দেয় এবং এটার পাতা শুকাতে সহজ। মেক্সিকান ওরেগানো এবং মেক্সিকান মৌরিগাছ একইভাবে ভূমধ্যের প্রতিরূপের স্মারক স্বাদ সৃষ্টি করে, যেখানে অ্যালস্পাইস-এর একটা ঘ্রাণ আছে জায়ফল, লবঙ্গ ও দারুচিনির মাঝামাঝি।


title: অ্যাজটেক রান্না

text: ডালচিনির ছাল অথবা সাদা দারুচিনির একটা কোমল, সুস্বাদু স্বাদ ছিল যেটা হয়তবা সিংহলের এই বেশি তিক্ত দারুচিনিকে আধুনিক মেক্সিকান রান্নায় গ্রাহ্যতা পেতে সহজ করেছে। পিঁয়াজ এবং রসুনের আগমনের আগে কম সদৃশ হলেও সদৃশ গাছ যেমন কুন্থের পিঁয়াজ এবং অন্যান্য উত্তরীয় অ্যালিয়াম গণের প্রজাতি, সাথে সাথে রসুন লতার ঘ্রাণযুক্ত পাতাও ব্যবহার হত। অন্যান্য যে স্বাদ্গুলো পাওয়া যেত তার মধ্যে ছিলঃ মেসকুইতে, ভ্যানিলা, আকিওতে, ইপাজত, হজা সানতা, পপকর্ন ফুল, অ্যাভোকাডো পাতা এবং একটা বড় শ্রেণীর দেশজ গাছ।


title: অ্যাজটেক রান্না

text: গাঁজানো ভুট্টা, মধু, আনারস, ক্যাকটাস ফল এবং অন্যান্য গাছ থেকে বিভিন্ন ধরনের অ্যালকোহলিক পানীয় তৈরী করা হত। বহুল ব্যবহৃত ছিল অক্টলি যা সেঞ্চুরী গাছের প্রাণরস থেকে তৈরী হত। বর্তমানে তা পাল্ক হিসেবে পরিচিত যা একটি অ্যান্টিলীয় শব্দ। এটা সকল শ্রেণীর মানুষ পান করত, যদিওবা কিছু কিছু সম্ভ্রান্তরা এই রকম নিচু জাতের পানীয় না পান করার উপর জোর দিতেন। পান করা সহনশীল ছিল; এমনকি কোন কোন অনুষ্ঠানে শিশুরাও, কিন্তু মাতাল হওয়া সহনশীল ছিল না। এর শাস্তি খুব কঠিন হতে পারত; অভিজাতদের জন্য যা আরও কঠোর।


title: অ্যাজটেক রান্না

text:
সাধারণ কারও এই নীতি প্রথম লঙ্ঘনের শাস্তি হত তার বাড়িঘর গুড়িয়ে দিয়ে এবং তাকে জানোয়ারের মত মাঠে বাস করতে দিয়ে। একজন সম্ভ্রান্ত সাধারণত দ্বিতীয় কোন সুযোগ পেত না এবং অ্যালকোহলে মাত্রাতিরিক্ত নিমজ্জনের ফলে মৃত্যুদন্ডে দন্ডিত হতে পারত। বয়স্ক লোকদের ক্ষেত্রে মাতাল হওয়া অপেক্ষাকৃত বেশি সহনশীল ছিল যদিওবা এর জন্য সঠিক বয়সের ক্ষেত্রে বিভিন্ন সূত্রের মত ভিন্ন। এইটা সম্ভ্রান্তদের আকস্মিক ট্র্যাজেডি ঠেকাতে পারত না যারা অ্যালকোহলিক হয়ে যেত এবং মাত্রাতিরিক্ত পানে নিজেদের দরিদ্রতা, নোংরা স্থানে বাস এবং সময়ের আগেই মৃত্যুর দিকে ঠেলে নিয়ে যেত। সাহাগুনের একজন সংবাদদাতা একজন সাবেক ল্যাকাটাক্‌ট-এর দুঃখজনক কাহিনী বলেছেন, যিনি ৮০০০ সৈন্যের একজন জেনারেল এবং কমান্ডার ছিলেন।
"আতোলি" (), ভুট্টার স্যুপ, বিবেচ্য পরিমাণে ক্যালরি গ্রহণের জন্য গণ্য ছিল। আতোলি তৈরীর মৌলিক প্রস্তুতপ্রণালী ছিল আট ভাগ পানি এবং ছয় ভাগ ভুট্টার সাথে লাইম মিশিয়ে রান্না করা হত যতক্ষণ না পর্যন্ত তা নরম এবং মিহি হয়। তারপর এই মিশ্রণকে গরম করা হত যতক্ষণ না পর্যন্ত তা ঘন হয়। আতোলির বিভিন্ন প্রকার ছিলঃ ১/১০ সেঞ্চুরী পাতার সিরাপ মিশিয়ে হত নিকুয়াতলি; মরিচের মিহি গুড়ো এবং লবণ আর টমেটো মিশালে তৈরী হত অ্যাজটেক আতোলি; ভুট্টার মাখা তাল কে ৪-৫ দিন টকিয়ে তার সাথে নতুন ভুট্টার মাখা তাল আর লবণ আর মরিচের গুঁড়ো মিশালে তৈরী হত জকোয়াতলি। শিম, সেঁকা কর্ন টরটিলার সাথে বিচ্ছিন্ন মচমচে উপরিভাগ, সেঁকা ভুট্টা, চিয়া, আমারান্থ আর মধুও যোগ করা যেত এবং ছিল পিনোলি, মিহি সেঁকা ভুট্টা ভ্রমণকারীদের থলেতে থাকত যা পানির সাথে মেশানো যেত এবং রাস্তায় একটা তাৎক্ষণিক খাবারের যোগান দিত।


title: অ্যাজটেক রান্না

text: কাকাও এর অপার প্রতীকী মূল্য ছিল। এটি একটি বিরল বিলাস এবং আমদানি ছিল যা অ্যাজটেক সাম্রাজ্যে ফলানো সম্ভব ছিলো না। দৃঢ় ক্যাকাও কিভাবে প্রস্তুত করা হত তার কোন বিস্তারিত বর্ণনা নেই, কিন্তু তা অনেক রূপে খাওয়া হত এই তথ্যে অনেকগুলো উল্লেখ আছে। কোকো ছিল সবচেয়ে মূল্যবান পণ্যদ্রব্যের মধ্যে একটি এবং বিনিময়ের মাধ্যম হিসেবে ব্যবহার হতে পারত, যদিও বিনিময়মূল্য কম ছিল; ৮০-১০০ কোকো দিয়ে একটি ছোট আলখাল্লা কেনা যেত অথবা টেনোক্টিলান খালের পার্শ্ববর্তী লবণাক্ত অংশে থাকা কেউ এক ক্যানু (ছোট ডিঙি নৌকাবিশেষ) মিঠা পানি কিনতে পারত। তা সত্ত্বেও, প্রায়ই খালি কোকোর খোসার ভিতরে ময়লা অথবা কাঁদা ভরে দিয়ে কোকো জাল করা হত।


title: অ্যাজটেক রান্না

text: কাকাও সবচেয়ে বেশি খাওয়া হত জকোলাট ( “তিক্ত পানি”, চকোলেট শব্দের অরিজিন এটা) এবং এটি যোদ্ধা এবং সম্ভ্রান্তদের পানীয় ছিল। এটিকে একটি কার্যকর মাদক হিসেবে বিবেচনা করা হত এবং ব্যাপক ভাব-গম্ভীর্যের সাথে পান করা হত আর স্প্যানীয় কাহিনীকার সাহুজান একে “হঠকারিতা ছাড়া পান করা পানীয়” হিসেবে বর্ণনা করেছেন। চকোলেট বিভিন্ন উপায়ে তৈরী হতে পারত এবং অধিকাংশই গরম অথবা কুসুম গরম পানির সাথে সেঁকা ও মিহি করা কোকো, ভুট্টা আর বিভিন্ন ধরনের ফ্লেভার যেমন মরিচ, মধু, ভ্যানিলা এবং অনেক ধরনের মশলা মিশিয়ে প্রস্তুত করা হত।